އެންމެން ބިރުން ދުރަށް! ހިތްދަތިކަމެއް\nރާއްޖޭގައި ކޮވިޑް-19 އަށް ފަރުވާދޭ ގޮތުގެ ބައެއް ވާހަކަތައް، އައިޖީއެމްއެޗުގެ ނެޝަނަލް ރެސްޕިރޭޓަރީ ސެންޓަރުގެ ހެޑް، ޑރ. މޫސާ ހަސަން "މިހާރު"އާ ހިއްސާކޮށްދެއްވި އިރު، އެންމެ އުނދަގޫ...\nސްޕެއިންގައި ދިވެއްސަކު ކުރި ތަޖުރިބާ ދިވެހިންނަށް\nމިދިޔަ ފެބުރުއަރީ 29ގައި، ބަޔޯމެޑިކަލް އިންޖިނިއަރު މުހައްމަދު އަންވަރު ސްޕެއިނަށް ފުރީ ކޮރޯނާ ވައިރަސްގެ ނުރައްކާތެރިކަން ބޮޑުވެ، މިހާ ބޮޑު ބަލިމަޑުކަމަށް ވެދާނެ ކަމަށް...\nApril 11, 2020 54\nކޮވިޑް19 ޖެހުނު ދިވެހި ޑޮކްޓަރުގެ ތަޖުރިބާ އާއި ލަފާ\nއިނގިރޭސި ވިލާތުގެ ނެޝަނަލް ހެލްތު ސާވިސް (އެންއެޗްއެސް) ގެ ދިވެހި ޑޮކްޓަރެއް ކަމަށް މުހައްމަދު ރަޒީމް އޭނާގެ އަނބިކަނބަލުން ކޮރޯނާވައިރަހަށް ޕޮޒިޓިވް ވެގެން މީގެ ދެ ހަފުތާ ކުރިން ފޭސްބުކްގައި އެކަން ހާމަކުރެއްވި އެވެ. އޭރު ރަޒީމްގެ ކިބައިން ބަލީގެ އެއްވެސް އަލާމާތެއް ނުފެނެ އެވެ. އެކަމަކު އޭރު ވެސް ރަޒީމް އެއް ކަމެއް...\nކޮވިޑް-19 އަށް ޕޮޒިޓިވްވެ، އެންމެ ހާލު ބޮޑުވި، އިޓަލީގެ 80 އަހަރުގެ ޓޫރިސްޓު ހޮސްޕިޓަލުން ދޫކޮށްލަން، ދިވެހި ޑޮކްޓަރުންގެ ޓީމު އޭނާއާ ބައްދަލުކުރުމުން އުފަލުން ރޮއިގަތީ އެވެ. ދަރުމަވަންތަ ހޮސްޕިޓަލުގައި އިނދެ ޑޮކްޓަރުންގެ ގާތުގައި، އޭނާ ބުނީ، އަމިއްލަ ގައުމުގައި ހުރި ނަމަ، އޭނާ އާއި އަންހެނުންގެ ފުރާނަ ވެސް ސަލާމަތްވާނެ ކަމުގެ...\nApril 07, 2020 14\nކޮންޓެކްޓް ޓްރޭސިން: އެކަކު ވެސް ދޫވިޔަ ނުދޭ\nކޮވިޑް-19 އަށް ކޮންޓެކްޓް ޓްރޭސިން ގިނަ ގައުމުތަކުގައި ފަށަނީ ވައިރަހަށް މީހަކު ޕޮޒިޓިވް ވާ ހިސާބުންނެވެ. އިނގިރޭސި ވިލާތް ފަދަ ގައުމުތަކުގައި ފަރުވާކުޑަކުރި މިންވަރު ބަލަން ނުތިބެ ރާއްޖެ އިން ވައިރަހަށް ތައްޔާރުވަމުން އައީ، ކަންކަން ދަސްކުރަމުންނެވެ. އެކި ގައުމުތަކުގެ ތަޖުރިބާ އިން ރާއްޖޭގައި މިހާތަނަށް ކުރި ކާމިޔާބު އެއް...\nApril 05, 2020 41\nއެ ގައުމުތަކަށް ވީ ގޮތް ވިސްނާލާފައި ގޭގައި ތިބޭ!\nކޮވިޑްް-19 ޖައްސާ ކޮރޯނާވައިރަސް ފެތުރުން ހުއްޓުވަން އެޅި ފިޔަވަޅުތަކާއި ނަތީޖާއަށް ބަލައިލާ ނަމަ ޗއިނާ އާއި އެމެރިކާއަކީ ދެ މިސާލެވެ. ބިލިޔަނަކަށް ވުރެ މީހުން އުޅޭ ޗައިނާގެ އާބާދީ އެމެރިކާއަށް ވުރެ ގާތްގަނޑަކަށް ހަތަރު ގުނަ ބޮޑެވެ. ސައިންސާއި ޓެކްނޮލޮޖީގެ ގޮތުން ވެސް އެމެރިކާ އޮތީ ކުރީގަ އެވެ. މުއްސަނދީ ވެސް އެމެރިކާ އެވެ. މި...\nApril 02, 2020 25\nރާއްޖޭގައި ކޮރޯނާވައިރަސް ފެތުރުނަ ނުދިނުމަށްޓަކައި ރަސްމީ ފަރާތްތަކުން އަޅަމުން އަންނަ ހަރުކަށި ފިޔަވަޅުތަކުގެ ތެރެއިން މިއަދު ހަވީރު 5:00 އިން ފެށިގެން ރޭގަނޑު 8:00 އާ ހަމައަށް މާލެ އާއި ހުޅުމާލެ އަދި ވިލިމާލޭގައި މިވަނީ ކާފިއު ހިންގައިފަ އެވެ. މިއީ ސިއްހީ ނުރައްކަލުގެ ކުއްލި ހާލަތުގައި، މިހާތަނަށް މާލެ ސަރަހައްދުގެ އާންމުންގެ...\nApril 02, 2020 5\nމިއީ ކޮރޯނާވައިރަސް، މި ފޮޓޯ ދުށިންތަ؟\nމި ފޮޓޯ މިހާރު ކިތައް ފަހަރަކު ފެނިއްޖެ ހެއްޔެވެ؟ ޓީވީތަކުގެ އެތައް ޕްރޮގްރާމެއްގެ ފަހަތުން މި މަންޒަރު ދައްކާލަ އެވެ. މި ފޮޓޯ ހިމެނޭ އެތައް ޓްވީޓެއް، އެތައް ލީފްލެޓެއް،...\nApril 02, 2020 63\nއިޓަލީގެ އެ ޓޫރިސްޓް ކުރެއްދޫ ރިސޯޓުގައި ޗުއްޓީ ހޭދަކުރަން ފެށުމާ އެކު ހެން ބަލިވި އެވެ. އޭރު ހަލުވިކަމާ އެކު ފެތުރި ގައުމުތައް ބިރުވެރިކަމެއްގެ ތެރޭގައި ހުއްޓުމަކަށް ގެންނަމުން...\nApril 01, 2020 18\nދުނިޔެއަށް ބޮޑު ބަދަލެއް، އާ އާދަތަކެއް!\nޒަމާނާ އެކު ބައެއް ސަގާފަތްތައް ވެސް ފަސްދީ ދިޔަ ނަމަވެސް، ރޯދަ މަހަށް މަރުހަބާ ކިޔަން އެވާ ތައްޔާރީތަކަށް ކުޑަ ވެސް ބަދަލެއް ނާދެ އެވެ. ރޯދަ މަހަށް ކުޑަތަން ވަމުން އަންނަ އިރު، އާދައިގެ މަތިން އެންމެން ވެސް އުޅޭނީ މާހެފުންތައް ރޭވުމުގަ އެވެ. ރަހުމަތްތެރިންނާ ބައްދަލުކޮށް، މަޖާ ނެގުމުގަ އެވެ.\nބިރެއް ނުފިލާ، މުހިންމީ ރައްޔިތުންގެ އެއްބާރުލުން\nކިރިޔާ ކަމެއް ދޫކޮށްލެވިއްޖެ ނަމަވެސް ގޯހުން ހިނގައިދާނެ އެވެ! ކަރަންޓީންގައި ތިބި އިޓަލީގެ ދެ މީހަކު، ޓެސްޓްގެ ނަތީޖާ އައުމުގެ ކުރިން ރާއްޖެ އިން ފުރުވާލުމަކީ، މިހާތަނަށް ހެދި އެންމެ ބޮޑު ގޯހެވެ. އަދި އެ ގޯހާ އެކު، އެހެން ބައެއް ކަންކަން ވެސް މި ވަނީ ވަރަށް ބޮޑަށް ބަދަލުކުރަން ޖެހިފަ އެވެ. ބަދަލު ވެސް ކޮށްފި އެވެ. އެ ކޭސްއާ އެކު...\nMarch 28, 2020 77\nތައްޔާރުވާން މަޑުކުރި ނަމަ ރާއްޖެ ވެސް އަތުނުވީސް!\nކޮރޯނާވައިރަސް އިން ރައްކާތެރިވުމުގެ ފިޔަވަޅު ނާޅައި، މަޑުކޮށްގެން ތިބި ގައުމުތަކުގެ ހާލަތު އެ އޮތީ އަތުނުވާ ހިސާބުގަ އެވެ! ކޮންމެ ދުވަހަކު އެތައް ބަޔަކު ވައިރަހަށް ޕޮޒިޓިވްވެ، ކޮވިޑް-19 ގައި މަރުވާ ރޭޓް ވެސް ދަނީ މަތިވަމުންނެވެ. މުޅި ދުނިޔެ އަށް ކުރިމަތިވެފައިވާ މި ނުރައްކަލުން ރާއްޖެ އަށް މިހާތަނަށް ހޯދުނު އެންމެ ބޮޑު ކާމިޔާބީ...\nMarch 25, 2020 31\nމިއީ ހިމޭން ވަގުތު ކޮޅެއް، ހިންދެމިލާކަށް އަދި ނުވޭ!\n"އަޅުގަނޑުމެންނަށް މިހާރު މި ތިބެވެނީ ވެދާނެ ތޫފާނެއްގެ ތެރޭގައި އޮތް ހިމޭން ވަގުތުކޮޅެއްގެ ތެރޭގައި ކަމަށް ވެސް،" ކޮރޯނާވައިރަސްއާ ގުޅިގެން ދާދި ފަހުން ބޭއްވި ނޫސްވެރިންގެ ބައްދަލުވުމެއްގައި، ސަރުކާރުން ކަނޑައަޅާފައިވާ ތަރުޖަމާން މަބްރޫކް އަބްދުލްއަޒީޒް ވިދާޅުވި އެ ބަސްކޮޅުގައި ގިނަ ބަޔަކަށް އަޅައިގަތެވެ. ސޯޝަލް މީޑިއާގައި...\nއިޓަލީން ދިވެހި ޑޮކްޓަރު: މިއީ މަރުގެ ވައިރަހެއް!\nނުރައްކާތެރި ކޮރޯނާވައިރަސް އެންމެ ބޮޑަށް މިހާރު ފެތުރިފައިވާ އިޓަލީގެ އުތުރުގައި އޮންނަ ރޮވީގޯގެ ހޮސްޕިޓަލެއްގައި މަސައްކަތް ކުރައްވާ ދިވެހި ޑޮކްޓަރު، އޭނާގެ ވަށައިގެންވާ މާހައުލު ސިފަކުރެއްވީ މިހެންނެވެ؛\nމިހާރު މި އޮތް ހާސްކަމުން އަރައިގަންނާނީ ކިހިނެއް؟\nމުޅި ދުނިޔެއާ އެކު ރާއްޖެ ވެސް މިވަނީ ހާސްކަމެއްގެ ތެރޭގަ އެވެ. ކޮވިޑް-19 ގެ ބާރު ފެތުރުންތަކާ އެކު މުޅިންހެން އުޅެން ޖެހިފައި މިވަނީ ބިރެއްގެ ތެރޭގަ އެވެ. މިއީ އެންމެންގެ ވެސް ހާލެވެ. ނަފްސާނީ އެކި ބަލިތައް ހުންނަ މީހުންނަށް އެ ބިރުވެރިކަން އިތުރަށް ބޮޑުވެ އިތުރު މައްސަލަތަކާ ކުރިމަތިވެ އެވެ.\nބަދަލުކުރަންވީ އާދަތައް، ދޫކޮށްލަންވީ ބޯހަރުކަން\nރާއްޖޭގެ ތާރީޚުގައި ވެސް ފުރަތަމަ ފަހަރަށް ސިއްހީ ކުއްލި ނުރައްކަލުގެ ހާލަތެއް އިއުލާން ކުރަން ޖެހުނީ އާދައިގެ ބަލިމަޑުކަމަކާ ގުޅިގެނެއް ނޫނެވެ. މުޅި ދުނިޔޭގައި ހަލުވިކަމާ އެކު ފެތުރިގެން ގޮސް، ބައިނަލްއަގްވާމީ މިންގަނޑުތަކުން ދުނިޔެއަށް ނުރައްކާތެރި ވަބާއެއް (ޕެންޑެމިކް) ގޮތުގައި ކަނޑައެޅި ކޮރޯނާ ވައިރަސްގަ އެވެ. އެންމެ...\nMarch 17, 2020 54\nވިޔަފާރިތައް ބަނގުރޫޓު ވިޔަނުދީ! ފިޔަވަޅު އަޅާ!\nހުރިހާ ރައްޔިތުންގެ ވެސް ތިބީ ވަރަށް ކަންބޮޑުވެފަ އެވެ. އެންމެން ވެސް ތިބީ ހާސްކަމެއްގެ ތެރޭގަ އެވެ. ވަޒީފާގެ ބިރުވެރިކަން މި ވަނީ އިންތިހާ އަށް ބޮޑުވެފަ އެވެ. އަންނަ މަހު ވެސް މުސާރަ...\nކޮވިޑް-19: ފަރުދީ ޒިންމާގައި އެ ދައްކަނީ ނަމޫނާ!\nގއ، ކޮނޑޭއަށް މިހާރު ހިނގައްޖެ ނަމަ އެންމެ ފުރަތަމަ ވެސް އަޅައިގަންނާނީ އެ ރަށު އަތިރިމަތީގައި ބަހައްޓާފައި ހުރި އަތް ދޮންނަ ތައްޓެވެ. އަތިރިމަތީގެ ދެ ސަރަހައްދެއްގައި، ރަށަށް...\nއިޓަލީގައި ދިވެއްސެއްގެ ތަޖުރިބާ: އެއް އަޒުމެއްގައި\nއާދައިގެ ދުވަހެއް ނަމަ، ހެނދުނު 8:30 ގައި އާތިފާ އަލީ އޮފީހަށް ވަޑައިގަންނަވާނެ އެވެ. އިޓަލީގެ ރޯމްގައި ހުންނަ ދުނިޔޭގެ ކާބޯތަކެއްޗާ ބެހޭ ޖަމިއްޔާގެ މައި އޮފީހުގައި، ފިރިކަލުންނާ އެކު އޭނާ މަސައްކަތް ކުރައްވާއިރު ދެ އަހަރުގެ އަންހެން ދަރިފުޅު ގެންދަނީ އެ އިދާރާގައި ހުންނަ ޑޭކެއާ ސެންޓަރަށެވެ. ދަރިފުޅާ އެކު އެނބުރި ގެއަށް...\nޗައިނާގެ ޝެންހާއީގައި ޓްރާންސިޓް ކުރިއިރު، ޗައިނާ އިން އަންނަ އެއްވެސް މީހަކަށް ރާއްޖެ އެތެރެނުވެވޭ ގޮތަށް ސަރުކާރުން އެޅި ފިޔަވަޅު، މެކްސިކޯގެ އެ ދެމަފިރިންނަކަށް ނޭނގެ އެވެ. އެމީހުން ވެލާނާ އިންޓަނޭޝަނަލް އެއާޕޯޓަށް ފޭބުމާ އެކު، އެންގީ އެތެރެނުވެވޭނެ ކަމަށެވެ. އެއީ ރާއްޖޭގައި ހަނީމޫން ހޭދަކުރަން ދެމަފިރިން ދުށް ހުވަފެން...\nMarch 09, 2020 41\nއަހަނ... ބަލަބަލާ ހުއްޓާ އެ ޖަހާލީ ކުޅެއް!\nހޮޓަލުން ނުކުމެ މަގުމައްޗަށް އެ ޖަހާލަނީ މާސިންގާ ރަތްކުޅެކެވެ. ހައްޕުޑުތައް ބުރައިގެން އެ ދިޔައީ އެތަނުގައި ހުރި ސައިކަލްތަކަށެވެ. ފާރު ވެސް ރަތުން ޖަރީވެއްޖެ އެވެ. މަޑުމަޑުން...\nMarch 09, 2020 22\nއިޓަލީގެ ޓޫރިސްޓުން ނެތުމުން ކެޔޮދޫ އެކަނިވެރިވެއްޖެ!\nމީގެ ކުރިން އިޓަލީގެ ޓުރިސްޓުން، ވ. ކެޔޮދޫގެ ގެސްޓް ހައުސްތަކުގެ އެނދުތައް ފުރާލަދެ އެވެ. އެމީހުންގެ ލޯބި އެރަށަށް ވަރަށް ޚާއްސަ އެވެ. އަދި ރަށުގެ ރައްޔިތުންނަށް ވެސް އިޓަލީ...\nFebruary 02, 2020 20\nދޮގު ވާހަކަ ފަތުރައިގެން ލިބޭނީ ބޮޑު ގެއްލުމެއް\n"މިއީ ހަގީގަތާ ކުރިމަތިލުމުގެ ވަގުތު، ބިރުވެރިކަމަކާ ނޫން. މިއީ ސައިންސްގެ ވަގުތު، ތޯތޯ ވާހަކައިގެ ވަގުތެއް ނޫން. މިއީ އެއްބައިވާންވީ ވަގުތު، ކުށްވެރިކޮށް ދެރަކޮށްލަންވީ ވަގުތެއް ނޫން،" ނޮވެލް ކޮރޯނާވައިރަސް ފެތުރެމަކީ ބައިނަލްއަގުވާމީ ސިއްހީ ކުއްލި ހާލަތެއްކަން އިއުލާން ކުރައްވަމުން ދުނިޔޭގެ ސިއްހަތު ޖަމިއްޔާ،...\nޗައިނާގެ މެދުތެރޭ ހުބޭ ޕްރޮވިންސްގެ ވެރިރަށް ވޫހާން އިން މިދިޔަ ޑިސެމްބަރު މަހު ފެނުނު ނޮވެލް ކޮރޯނާ ވައިރަސް ނުވަަތަ "ވުހާން ވައިރަސް"ގެ ސަބަބުން މިހާތަނަށް 40 އަށް ވުރެ ގިނަ މީހުން މަރުވެއްޖެ އެވެ. 1،700 އަށް ވުރެ ގިނަ މީހުންގެ ގައިން އެ ވައިރަސް ވަނީ ފެނިފަ އެވެ. ޗައިނާ އިން ބޭރުން އެތައް ގައުމަަކުން، ރޯގާ ޖެހިފައިވާ މީހުން ވެސް...


Victory katai Green streets premier league ah | Mihaaru\n18 ޖުލައި 2017 - 23:46\nއެސްޓީއޯ މާލޭ ލީގުގައި މިރޭ ޓީސީ ސްޕޯޓްސް ކްލަބް އަތުން 4-1 އިން ބަލިވެ ވިކްޓަރީ ގަދަ ހަތަރަކުން ކެޓިއިރު. މި ނަތީޖާއާ އެކު ކްލަބް ގްރީން ސްޓްރީޓްސް އިން ގަދަ ހަތަރެއް ކަށަވަރުކޮށް ދިވެހި ޕްރިމިއާ ލީގުން ފުރުސަތު ހޯދައިފި އެވެ. އަދި މި ނަތީޖާއާ އެކު ޓީސީ އަށް އުއްމީދު އާވިއިރު އެ ޓީމަށް ޖެހޭނީ މާދަމާ ހަވީރު ގްރީން އާއި އީގަލްސް ކުޅޭ މެޗުގެ ނަތީޖާއަށް އިންތިޒާރުކުރާށެވެ.\nފުރަތަމަ ޑިވިޝަނުގައި އަލަށް ވާދަކުރާ ގްރީން ސްޓްރީޓްސް އަށް މިރޭގެ ނަތީޖާއާ އެކު ޕްރިމިއާ ލީގުން ފުރުސަތު ލިބުނީ އެ ޓީމަށް ވުރެ ކުރިއެރުމުގެ ފުރުސަތު އޮތް ދެ ޓީމުގެ ތެރެއިން އެއް ޓީމަ ކެޓުމާ ގުޅިގެންނެވެ. އެ ޓީމަށް ވުރެ ކުރިއަށް އެރުމުގެ ފުރުސަތު މިހާރު އޮތީ އީގަލްސް އަށް އެކަންޏެވެ.\nގްރީން ސްޓްރީޓްސް 24 ޕޮއިންޓާ އެކު ތިން ވަނައިގައި އޮތްއިރު އެ ޓީމާ އެކު ޕްރިމިއާ ލީގުން ފުރުސަތު ހޯދާފައިވަނީ 26 ޕޮއިންޓް ހޯދާފައިވާ މާޒިޔާ އާއި ނިއު ރޭޑިއަންޓެވެ.\nފަހު ޖާގަ ލިބޭނެ ޓީމެއް އެނގޭނީ މާދަމާ ހަވީރު ގްރީން އާއި އީގަލްސް ކުޅޭ މެޗަށް ފަހު އެވެ. އެ މެޗުން ގްރީން މޮޅުވެއްޖެ ނަމަ އީގަލްސް ކަޓައި ޓީސީ އަށް ފުރުސަތު ލިބޭނެ އެވެ. އީގަލްސް ބަލިނުވެ ފަރުޖައްސާލައިފި ނަމަ އެ ޓީމަށް ޖާގަ ލިބި ޓީސީ ކަޓާނެ އެވެ. މި ވަގުތު 22 ޕޮއިންޓާ އެކު ލަނޑުގެ ތަފާތުން ހަތަރު ވަނައިގައި ޓީސީ އޮތްއިރު އީގަލްސް އޮތީ 22 ޕޮއިންޓާ އެކު ފަސް ވަނައިގަ އެވެ.\nމިރޭ މޮޅުވެގެން ޕްރިމިއާ ލީގުން ފުރުސަތު ލިބެން އޮތް ވިކްޓަރީ އޮތީ 22 ޕޮއިންޓާ އެކު ހަ ވަނައިގަ އެވެ. އެ ޓީމަށް ދެން ޖެހޭނީ އަންނަ އަހަރު ފުރަތަމަ ޑިވިޝަނުން ޖާގައެއް ކަށަވަރުކުރަން މާލޭ ލީގު ކޮލިފައިންގައި ވާދަކުރާށެވެ. މި ބުރުގައި ވާދަކުރާނީ ގަދަ ހަތަރަކުން ކަޓާ ހަތަރު ޓީމާއި ދެ ވަނަ ޑިވިޝަނުގެ ޗެމްޕިއަން ކްލަބް ޒެފްރޯލާއި ރަނަރަޕް ކުޑަހެންވޭރެވެ. އަންނަ އަހަރު ފުރަތަމަ ޑިވިޝަނުން ޖާގަ ލިބޭނީ މީގެ ގަދަ ހަތަރު ޓީމަށެވެ.\nވިކްޓަރީގެ ކޯޗު އަލީ ސުޒޭން ބުނީ މިރޭ ފެނިގެންދިޔައީ ޖުމްލަކޮށް ވަރަށް ގޯސް މެޗެއް ކަމަށާއި ވިކްޓަރީ އަށް މެޗުގެ ތެރެއަށް އެއްގޮތަކަށް ވެސް ނުވަދެވުނު ކަމަށެވެ.\n"ޓީސީ ފެނުނީ މާބޮޑަށް ވެސް މޯޓިވޭޝަން ރަނގަޅުކޮށް. އަޅުގަނޑުމެންނަށް މިރޭ ފުރުސަތު އޮތްއިރު ވެސް އެފަޓެއް ނުލެވި މިދިޔައީ،" ބޮޑު ހަރަދެއްކޮށް ވަރުގަދައަށް ސީޒަނަށް ތައްޔާރުވި ޓީމުގެ ކޯޗު ސުޒޭން ބުންޏެވެ.\nޓީސީގެ ކޯޗު މުހައްމަދު ނިޒާމް (ނިޒާމްބެ) ބުނީ އެ ޓީމުން ކުރަން ޖެހޭ ކަންތައްކޮށްފި ކަމަށާއި ގަބޫލުކުރަނީ މާދަމާގެ މެޗަށް ފަހު ޓީސީ އަށް އެ ފުރުސަތު ލިބޭނެ ކަމަށް ކަމަށެވެ.\n"މި ބުރުގެ ތިން ވަނަ މެޗުން ފެށިގެން ޓީސީން މި އަންނަނީ ވަރަށް ރަނގަޅަށް ކުޅެމުން. ކުޅުންތެރިން ވަރަށް ބުރަކޮށް މަސައްކަތްކުރޭ. މިރޭ ވެސް އަދި ކުރީ މެޗުގައި ވެސް ޓީސީން ކުރަން ޖެހޭ ކަންތައްކޮށްފައި މިއޮތީ. އެއީ މޮޅުވުން. ހައްގުވަންޏާ ޕްރިމިއާ ލީގުން ފުރުސަތު ލިބޭނެ ކަމަށް ގަބޫލުކުރަނީ،" ނިޒާމްބެ ބުންޏެވެ.\nމިރޭގެ މެޗުގައި ވިކްޓަރީގެ ފަރާތުން އެކަށީގެންވާ ކުޅުމެއް ނުފެނުނުއިރު ޓީސީން ވަނީ 32 ވަނަ މިނެޓުގައި އިބްރާހިމް މަހުދީ (ފޭދޫ އިއްބެ) ގެ ލަނޑުން ލީޑު ނަގައިފަ އެވެ. އޭގެ ފަހުން 37 ވަނަ މިނެޓުގައި އިބްރާހިމް ވަހީދު ހަސަން (އިއްބެ) ވެސް ލަނޑެއް ޖެހުމާ ގާތަށް ދިޔަ އެވެ.\nދެ ވަނަ ހާފު ފަށައިގެން 49 ވަނަ މިނެޓުގައި ޓީސީގެ ނާއިޒް ހަސަން (ދާދު) ގެ ނުރައްކާތެރި ހަމަލާއެއް ފޮނުވާލިއިރު އެ ޓީމުގެ އިއްބެ ވަނީ 55 ވަނަ މިނެޓުގައި ލީޑު ފުޅާކޮށްފަ އެވެ. މުހައްމަދު ސާމިރު ގޯލަށް ޖެހި ބޯޅަ ވިކްޓަރީ ކީޕަރު މަހްމޫދު އަލް ޔޫސުފް ބްލޮކްކޮށް ފޮނުވާލި ވަގުތު އިއްބެ ވަނީ ގޯލް ތެރެއަށް ބޯޅަ ވައްދާލައިފަ އެވެ.\nވިކްޓަރީ އަށް އުއްމީދެއް ލިބުނީ 75 ވަނަ މިނެޓުގައި ކެރިޗް އަންދްރޭ ޖެހި ލަނޑުންނެވެ. އެކަމަކު މި ލަނޑަށް ފަހު ވެސް އެ ޓީމަށް ކުޅެގަނެވޭ ގޮތްނުވިއިރު ޓީސީގެ މުހައްމަދު އައްޒާމް ވަނީ އެ ޓީމުގެ ތިން ވަނަ ލަނޑު ޖަހައި މެޗު އަނެއްކާ ވެސް އަނބުރާލައިފަ އެވެ. އަދި 82 ވަނަ މިނެޓުގައި ޓީސީގެ ކޮނޭލިއަސް ސްޓެވާޓް ކީޕަރު ކައިރިން ނައްޓާލުމަށް ފަހު ވައްދާލި ގޯލާ އެކު އެ ޓީމަށް މެޗުން ތިން ޕޮއިންޓް ކަށަވަރުވި އެވެ.\nއިތުރު ލިޔުންތައް ވިކްޓަރީ ސްޕޯޓްސް ކްލަބް ޓީސީ ސްޕޯޓްސް ކްލަބް ގްރީން ސްޓްރީޓް މާލޭ ލީގް 2017\nޓީސީ ބަލިކޮށް ގްރީން ސްޓްރީޓްސް ތިން ވަނަ އަށް


Guam balikoh, Raajjein unmeedhu aakoffi - One Online\nވޯލްޑް ކަޕް ކޮލިފައިންގައި ގުއާމް ކޮޅަށް ދަގަނޑޭ ޖެހި ލަނޑަށްފަހު ސަޕޯޓަރުންނާއެކު އުފާފާޅުކުރަނީ: އެ މެޗުން ރާއްޖެ މޮޅުވީ 3-1ގެ ނަތީޖާއަކުން -- ވަން ފޮޓޯ/ މުހައްމަދު އައުޒަމް\nވޯލްޑް ކަޕް ކޮލިފައިންގައި ގުއާމް ބަލިކޮށް، ރާއްޖެއިން އޭޝިއަން ކަޕް ކޮލިފައިންގެ ތިންވަނަ ބުރުގެ ސީދާ ޖާގައެއް ހޯދުމުގެ އުންމީދު އާކޮށްފިއެވެ.\nގައުމީ ފުޓުބޯޅަ ދަނޑުގައި މިއަދު ހަވީރު ކުޅުނު މެޗުގައި ގުއާމް އަތުން ރާއްޖެ މޮޅުވީ 3-1ގެ ނަތީޖާއަކުންނެވެ. މީގެ ކުރިން ގުއާމްގައި ކުޅުނު މެޗުން ރާއްޖެ މޮޅުވީ 1-0ގެ ނަތީޖާއަކުންނެވެ.\nއެ މެޗުގެ ކުރީކޮޅު ދެ ޓީމުންކުރެ އެއްވެސް ޓީމަކަށް ރަނގަޅު ކުޅުމެއް ދެއްކިފައެއް ނުވެއެވެ. ހާފުގެ ކުރީކޮޅު ދެ ޓީމުގެ ފަރާތުން ގިނަ ފައުލަތަކެއް ފެނިގެންދިޔަ އިރު، މެޗުގެ ފުރަތަމަ 15 މިނެޓުގެ ތެރޭގައި ގުއާމްގެ ދެ ކުޅުންތެރިޔަކަށް ރީނދޫ ކާޑެއް ވެސް ދެއްކިއެވެ.\nވޯލްޑް ކަޕް ކޮލިފައިންގައި ގުއާމް ކޮޅަށް ސަމުއްޓޭ ޖެހި ލަނޑަށްފަހު ރާއްޖެއިން އުފާފާޅުކުރަނީ: އެ މެޗުން ރާއްޖެ މޮޅުވީ 3-1ގެ ނަތީޖާއަކުން -- ވަން ފޮޓޯ/ މުހައްމަދު އައުޒަމް\nވޯލްޑް ކަޕް ކޮލިފައިންގައި ގުއާމް ކޮޅަށް ލަނޑު ޖެހުމަށްފަހު ސަމުއްޓޭ އުފާފާޅުކުރަނީ: އެ މެޗުން ރާއްޖެ މޮޅުވީ 3-1ގެ ނަތީޖާއަކުން -- ވަން ފޮޓޯ/ މުހައްމަދު އައުޒަމް\nމެޗުގެ 23 ވަނަ މިނެޓުގައި ރާއްޖެއިން ވަނީ ލަނޑެއް ޖަހައި ލީޑު ހޯދައިފައެވެ. އަލީ އަޝްފާގު (ދަގަނޑޭ) ނަގައިދިން ކޯނަރަކުން ރާއްޖެއަށް އެ ލަނޑު ކާމިޔާބުކޮށްދިނީ ޑިފެންޑަރު ސަމޫހު އަލީ (ސަމުއްޓޭ) އެވެ. އޭނާ އެ ލަނޑު ކާމިޔާބުކުރީ ޕެނަލްޓީ އޭރިއާ ތެރޭ ވަރަށް ހުސްކޮށް ހުރެ ބޮލުން ފޮނުވާލި ހަމަލާއަކުންނެވެ.\nމެޗުގެ ފުރަތަމަ ހާފު ނިމުމުގެ ކުރިން ރާއްޖެއިން ވަނީ އިތުރު ލަނޑެއް ޖަހައި ލީޑު ފުޅާކޮށްފައެވެ. މެޗުގެ 37 ވަނަ މިނެޓުގައި ފެނިގެންދިޔަ އެ ލަނޑަކީ ގުއާމްގެ ޑިފެންޑަރު ޓްރޭވިސް ނިކްލޯ އަތުން ބައިކޮޅަށް ވަން ލަނޑެކެވެ. އޭނާ އަތުން އެ ލަނޑު ބައިކޮޅަށް ވަދެފައިވަނީ ހައިޝަމް ހަސަން ނަގައިދިން ހުރަސް، ޕެނަލްޓީ އޭރިއާ ތެރެއިން ދިފާއުކުރަން އުޅުމުގެ ތެރޭގައެވެ.\nމެޗުގެ ފުރަތަމަ ހާފު ނިމެން ދެ މިނެޓަށް ވެފައިވަނިކޮށް، ރާއްޖެއަށް ތިން ލަނޑުގެ ލީޑެއް ހޯދުމަށް ވެސް ފުރުސަތެއް ލިބިގެންދިޔައެވެ. ރީތި ކުޅުމަކަށްފަހު ހަމްޒާ މުހައްމަދު (ހަމްޕު) ދިން ބޯޅައަކުން ގުއާމްގެ ޕެނަލްޓީ އޭރިއާ ތެރޭ ހުސްކޮށް ހުރެ ދަގަނޑޭ ފޮނުވާލި އެ ހަމަލާ ދިޔައީ ގޯލުގެ އަރިމަތީ ދަނޑި ކައިރިން ބޭރަށެވެ. މެޗުގެ ފުރަތަމަ ހާފު ނިމިގެންދިޔައީ 2-0ގެ ނަތީޖާއަކުން ރާއްޖެ ކުރީގައި އޮވެގެންނެވެ.\nވޯލްޑް ކަޕް ކޮލިފައިންގައި ރާއްޖެ އާއި ގުއާމް ބައްދަލުކުރި މެޗުގެ ތެރެއިން: އެ މެޗުން ރާއްޖެ މޮޅުވީ 3-1ގެ ނަތީޖާއަކުން -- ވަން ފޮޓޯ/ މުހައްމަދު އައުޒަމް\nމެޗުގެ ދެވަނަ ހާފު ފެށިތާ ފަސް މިނެޓުގެ ތެރޭގައި ގުއާމް އިން ވަނީ ލަނޑެއް ޖަހައި ފަރަގު ކުޑަކޮށްފައެވެ. ގުއާމަށް އެ ލަނޑު ކާމިޔާބުކޮށްދިނީ ޖޯން މަޓްކިންއެވެ. އޭނާ އެ ލަނޑު ކާމިޔާބުކުރީ ރާއްޖޭގެ ޕެނަލްޓީ އޭރިއާ ތެރޭ ހުސްކޮށް ހުރެ ބޮލުން ފޮނުވާލި ހަމަލާއަކުންނެވެ.\nމެޗުގެ 61 ވަނަ މިނެޓުގައި އަލުން ލީޑު ފުޅާކޮށްލުމަށް ރާއްޖެއަށް ފުރުސަތެއް ލިބިގެންދިޔައެވެ. ހަމްޕު ދިން ބޯޅައަކުން ޕެނަލްޓީ އޭރިއާ ތެރޭ ހުސްކޮށް ހުރެ އަހްމަދު ރިޒުވާން (ރިޒޭ) ފޮނުވާލި ހަމަލާ އަމާޒުވީ ގުއާމްގެ ކީޕަރު ޖެފްރީ ޖަޔޭއާ ދިމާއަށެވެ.\nމެޗު ނިމެން ދަނިކޮށް ގުއާމް އިން ލަނޑު ޖަހާނެ ފުރުސަތުތަކެއް ތަނަވަސްކުރިއެވެ. އެގޮތުން މަޓްކިން ބޮލުން ފޮނުވާލި ނުރައްކާތެރި ހަމަލާއެއް ފާހަގަކޮށްލެވެއެވެ. ޕެނަލްޓީ އޭރިއާ ތެރޭ ހުސްކޮށް ހުރެ އޭނާ ފޮނުވާލި ހަމަލާ، ރާއްޖޭގެ ކީޕަރު މުހައްމަދު ފައިސަލް ވަނީ ހުޝިޔާރުކަމާއެކު މަތަކޮށްފައެވެ.\nމެޗުގައި ރާއްޖެއިން ޖެހި ތިންވަނަ ލަނޑު ފެނިގެންދިޔައީ މެޗުގެ ދެވަނަ ހާފުގެ އިތުރު ވަގުތުކޮޅުގެ ތެރޭގައެވެ. ރާއްޖެއަށް އެ ލަނޑު ކާމިޔާބުކޮށްދިނީ ދަގަނޑޭއެވެ. ޕެނަލްޓީ އޭރިއާ ބޭރުން ގުއާމްގެ ކީޕަރު ޖެފްރީ ޖަޔޭ ދިފާއުކުރަން ފޮނުވާލި ބޯޅަ ގޯލުގެ ތެރެއަށް ވަދެފައިވަނީ ދަގަނޑޭގެ ގައިގައި ޖެހިފައެވެ.\nވޯލްޑް ކަޕް ކޮލިފައިންގެ "ގްރޫޕު އޭ"ގައި ރާއްޖެ އޮތީ ކުޅުނު ފަސް މެޗުން ލިބުނު ހަ ޕޮއިންޓާއެކު ތާވަލުގެ ހަތަރުވަނައިގައެވެ. ތާވަލުގެ ފުލުގައި އޮތް ގުއާމް ކުޅުނު ފަސް މެޗުން ވެސް ވަނީ ބަލިވެފައެވެ. ގްރޫޕުގެ އެއްވަނައިގައި އޮތް ސީރިއާއަށް ހަތަރު މެޗުން ލިބިފައިވަނީ 12 ޕޮއިންޓެވެ. ގްރޫޕުގެ ދެވަނައިގައި އޮތް ޗައިނާ އާއި ތިންވަނައިގައި އޮތް ފިލިޕީންސް، އެއިން ކޮންމެ ޓީމަކަށް ވެސް ހަތަރު މެޗުން ލިބިފައިވަނީ ހަތް ޕޮއިންޓެވެ. ޗައިނާ ކުރީގައި އޮތީ ގޯލުގެ ތަފާތުންނެވެ.\nކޮލިފައިންގެ މެޗަކަށް ދެން ރާއްޖެ ނުކުންނަން ޖެހޭނީ އަންނަ އަހަރުގެ މާޗް 26ގައެވެ. ރަށުން ބޭރުގައި ކުޅޭ އެ މެޗުގައި ރާއްޖެ ނުކުންނަން ޖެހޭނީ ޗައިނާއާ ދެކޮޅަށެވެ.


Moonugai bihinegun huhtuvan beynuntha?\nމޫނުގައި ބިހިނެގުން ހުއްޓުވަން ބޭނުންތަ؟\nމޫނަކީ ތިމާގެ ރީތިކަން ދައްކައިދޭ އެންމެ މުހިއްމު އެއްތަނެވެ. މޫނު ރީތި ކޮށްބެހެއްޓުމަށް އެތައްބައިވަރު މަސައްކަތެއް ކުރާއިރުވެސް، ހައްލު ކުރަން އުނދަގޫ އެއްކަމަކީ ބިހިނެގުމެވެ. ނަމަވެސް ބިހިނެގުން ހުއްޓުވާލުމަކީ ކެއުމުގެ ބައެއް އާދަތަކަށް ގެންނަ ބަދަލަކުން ކޮށްލެވިދާނެ ކަމެކެވެ. މޫނުގެ އެކި ހިސާބުގައި ބިހި ނަގަނީ ހަށިގަނޑުގެ އެެތެރޭގެ ގުނަވަންތަކުގައި މައްސަލަ އުޅޭތީ އެވެ. ނުވަތަ އެއަށް ބޭނުންވާ ރަގަނޅު ކާާނާ ނުލިބި މާގިނައިން ތައްޔާރީ ކާނާ ބޭނުން ކުރެވޭތީ އެވެ.\nއެގޮތުން މޫނުގެ އެކި ހިސާބިގައި ބިހި ނަގާ ސަބަބު ބަލާލަމާ ހެއްޔެވެ.\nއެގޮތުން ނިއްކުރީގައި ބިހި ނަގަނީ ހަޖަމް ކުރާ ނިޒާމްގައި މައްސަލަ އުޅޭތީ އެވެ. ހާއްސަކޮށް ތެޔޮގިނަ ކާނާ ބޭނުން ކުރުމުން ހަޖަމް ކުރުމަށް އުދަނގުވެއެވެ. މި ފަދަ މައްސަލައެއް އެޅޭނަމަ، ގިނައިން އެންޑިއޮކްސިޑެންޓް ކާނާ ބޭނުން ކުރާށެވެ. މިސާލަކަށް، ގްރީން ޓީ، ލުނބޯ ފަނި، ނުވަތަ ބެރީސް ގިނައިން ކާށެވެ.\nނިއްކުރީގެ ތިރި ބުމަ ކައިރި\nބުމަ ކައިރީގައި ނުވަތަ ނިއްކުރީގެ ތިރީގައި ބިހި ނަގަނީ މާ ގިނައިން ވިސްނާ ހަމައަށް ނިދި ނުލިބޭތީ އެވެ. ސްޓްރެސް ނުވަތަ ޑިޕްރެޝަންގެ ސަބަބުން ވެސް މިހެން ދިމާވެ އެވެ. މިހެން ދިމާވާނަމަ އަވަހަށް ނިދުމަށް އާދަ ކުރާށެވެ. އަދި ނިދުމުގެ ކުރިން ހިތްހަމަ ޖައްސާލުމަށް ކޮންމެވެސް ކަމެއް ކުރެވިދާނެ އެވެ.\nނޭފަތް ރަމްޒުކޮށް ފެނީ ހިތެވެ. ހާއްސަކޮށް ބްލަޑް ޕްރެޝާ އަދި ސްޓްރެސް ވާނަމަ ނޭފަތުގައި ބިހި ނަގައެވެ. އެހެންނަމަ ހިތްހަމަޖެހޭނެ ފަދަ ކަމެއް ކުރެވިދާނެ އެވެ.\nބުމައިގައި ބިހި ނަގަނީ ލިވާރ ގައި މައްސަލަ އުޅޭތީ އެވެ. މާ ގިނައިން ސަރުބީ ހިމެނޭ ކަނާ، ނުވަތަ އަލްކްހޯލް ހިމެނޭ ބުއިންތައް ބޭނުން ކުރާނަމަ ލިވާރ ގައި މައްސަލަ ޖެހެއެވެ.\nކަނާތް ފަރާތު ކޮލުގައި އަދި ވާތް ފަރާތު ކޮލުގައި ބިހި ނަގަނީ ދެ ސަބަބަކާ ކުރެއެވެ. ވާތް ފަރާތު ކޮލުގައި ބިހި ނަގަނީ ލަންގްސް ގައި މައްސަލަ އުލޭތީ އެވެ. އެލާޖީއެއްގެ ސަބަބުން ނުވަތަ މާގިނައިން ދުންފަތުގެ އިސްތިއުމާލު ކުރުމުން ވެސް ކޮލުގައި ބިހި ނެގުމުގެ މައްސަލަ ކުރިމަތި ވެއެވެ.\nތުންފަތް ކައިރި އަދި ދަތްދޮޅި\nތުންފަތް ކައިރީގައި ނުވަތަ ދަތްދޮޅީގައި ބިހި ނަގަނީ ބަނޑުގެ މައްސަލަ އުޅޭތީ އެވެ. ވީމާ ތައްޔާރީ ކާނާ ދޫކޮށްލާ ފައިބާ ލިބޭ ކާނާތައް ގިނައިން ބޭނުން ކުރާށެވެ. އެގޮތުން މޭވާ އާއި ތަރުކާރީ ގްރެއިން ހިމެނޭ ކާނާ ބޭނުން ކުރާށެވެ.\nއަނބު މޫސުން، މަޖާ ގަނޑެއް ނެތް ތަ!؟\nނޮޅިވަރަންފަރު "ސޭންޑް ބޭންކް" ދަތުރުދާން މަގުބޫލު މަންޒިލެއް


ސެނެގޯލް ކުއާޓާ އަށް، ބެނިން އަތުން ބަލިވެ މޮރޮކޯ ކަޓައިފި\nޔޫގެންޑާ ކޮޅަށް ލަނޑުޖެހުމަށްފަހު ސެނެގޯލްގެ ސަޑިއޯ މާނޭ އުފާ ފާޅުކުރަނީ. --ފޮޓޯ: ގެޓީ އިމޭޖަސް\nއެފްރިކާ ކަޕް އޮފް ނޭޝަންސްގައި ރޭ ކުޅުނު މެޗުގައި 1-0 އިން ޔޫގެންޑާ ބަލިކޮށް ސެނެގޯލް ކުއާޓާ ފައިނަލަށް ދަތުރުކުރިއިރު، އެފްރިކާގެ ގަދަ ބާރެއް ކަމަށްވާ މޮރޮކޯ ވަނީ ޕެނަލްޓީޖަހައިގެން 4-1 އިން ބެނިން އަތުން ބަލިވެ މުބާރާތުން ކަޓާފައެވެ.\nރޭގެ މެޗުގައި ސެނެގޯލުން ކާމިޔާބުކުރި ހަމައެކަނި ލަނޑު، ފުރަތަމަ ހާފުގެ 15 ވަނަ މިނެޓުގައި ޖަހައިދިނީ ލިވަޕޫލްގެ ފޯވާޑް ސަޑިއޯ މާނޭ އެވެ. މިއީ މި ފަހަރުގެ މުބާރާތުގައި އޭނާ ޖެހި ތިންވަނަ ލަނޑެވެ.\nގިނަ ފައުލްތަކެއް ފެނިގެންދިޔަ މި މެޗުގައި، ޔޫގެންޑާ އަށް ވެސް ލަނޑުޖެހުމަށް ރަނގަޅު ތިން ފުރުޞަތެއް ފުރަތަމަ ހާފުގައި ލިބިގެންގޮސްފައިވެއެވެ. އެކަމަކު، އެ ޓީމުގެ އެމަނުއެލް އޮކްވީ ފޮނުވާލި ތިން ހަމަލާވެސް ސެނެގޯލްގެ ކީޕަރު އަލްފްރެޑް ގޯމިސް މަތަކުރިއެވެ. މި ހާފުގައި ސެނެގޯލްގެ ލީޑް ފުޅާކުރުމަށް ނަޕޯލީ އަށް ކުޅެމުން އަންނަ އިތުބާރު ޑިފެންޑަރު ކަލިދޫ ކުލީބަލީ ބޮލުން ފޮނުވާލި ބޯޅަ ދިޔައީ ގޯލްގެ ދަނޑިކައިރިން ބޭރަށެވެ.\nދެވަނަ ހާފުގައިވެސް ޔޫގެންޑާގެ އެލަން ކަޓެރެއްގާ އާއި މައިކަލް އަޒިރާ އަދި ޚާލިދު އައޫޗޯ އަށް ލިބުނު ފުރުޞަތުތަކުގެ ބޭނުންހިފޭގޮތްނުވިއިރު، މެޗުގެ 61 ވަނަ މިނެޓުގައި ސެނެގޯލްގެ ލީޑް ފުޅާކުރުމަށް މާނޭ އަށް ރަނުގެ ފުރުޞަތެއްލިބި ބޭކާރުވެފައިވެއެވެ. ޔޫގެންޑާގެ ކީޕަރު ޑެނިސް އޮނިއަންގޯ ސެނެގޯލްގެ މާނޭ އަށް ކުރި ފައުލަކަށް ރެފްރީ ދިން ޕެނަލްޓީ ކާމިޔާބުކުރެވޭގޮތެއްނުވިއެވެ. ގޯލްގެ ކަނާތްފަރާތުން ކަނަށް އަމާޒުކޮށް މާނޭ ފޮނުވާލި ޕެނަލްޓީ ޔޫގެންޑާގެ ކީޕަރު އޮނިއަންގޯ މަތަކުރިއެވެ. ސެނެގޯލް އެންމެފަހުން ކުޅުނު މެޗުގައިވެސް މާނޭ އަތުން ވަނީ ޕެނަލްޓީއެއް ބޭކާރުވެފައެވެ.\nމެޗަށްފަހު ސެނެގޯލްގެ ކޯޗު އަލިއޫ ސިސޭ ބުނީ، އެ ޓީމުގެ ކެޕްޓަނެއްގެ ހައިސިއްޔަތުން މާނޭގެ ޒިންމާތައް ބޮޑުކަމަށާއި އެކަމަކު، ޕެނަލްޓީ ކާމިޔާބުނުކުރެވުނު ނަމަވެސް އެ ޒިންމާ އޭނާގެ އަތުން ނުނަގާނެކަމަށެވެ. މާނޭ އަށް ޓީމުގެ އެންމެންގެ ފުރިހަމަ އިތުބާރު އެބައޮތްކަމަށްވެސް ސިސޭ ވަނީ ބުނެފައެވެ.\nމި މުބާރާތުގެ ދެވަނަ ބުރުގައި ރޭ ކުޅެވުނު އަނެއް މެޗުގައި، ބެނިން ވަނީ ޕެނަލްޓީ ޖަހައިގެން ވަރުގަދަ މޮރޮކޯ އަތުން މޮޅުވެފައެވެ. ރޭގެ މެޗުގެ ފުރިހަމަ ވަގުތުހަމަވިއިރު ދެ ޓީމު 1-1 އިން އެއްވަރުވުމުން ޕެނަލްޓީ ޝޫޓްއައުޓްގައި ބެނިން ކުރި ހޯދީ 4-1 އިންނެވެ.\nމި މެޗުގައި ހީކުރިގޮތާއި ހިލާފަށް ކުރީން ލީޑްނެގީވެސް ބެނިން އެވެ. ދެވަނަ ހާފުގެ ކުޅުން ފެށިތާ ކުޑަވަގުތުކޮޅެއްގެ ތެރޭގައި އެ ޓީމުގެ ލަނޑުޖަހައިދިނީ ޑިފެންޑަރު މޮއިސް އަޑިލޭހޫ އެވެ. މެޗު ނިމެން 15 މިނެޓަށްވެފައިވަނިކޮށް ޔޫސުފް އެންނަސްރީ ކާމިޔާބުކުރި ގޯލުން މޮރޮކޯ އިން އެއްވަރުކުރިއިރު، މެޗުގެ ފުރިހަމަ ވަގުތު ހަމަވެގެން ކުޅުނު އިތުރުވަގުތުގެ ފަހު ހާފުގެ އެންމެ ފަހު މިނެޓުގައި އެ ޓީމަށް ލިބުނު ޕެނަލްޓީ ހަކީމް ޒިޔެކް އަށް ކާމިޔާބުނުކުރެވުނެވެ.\nމެޗުގެ އިތުރުވަގުތުގެ ފުރަތަމަ ހާފުގައި ޚާލިދު އަދެނޮން އަށް ދެއްކި ރަތްކާޑުގެ ސަބަބުން އެއް ކުޅުންތެރިއަކު މަދުކޮށް ކުޅުނު ބެނިން އިން ޕެނަލްޓީ ޝޫޓްއައުޓްގައި ފޮނުވާލި ހަަތަރު ޕެނަލްޓީ ވެސް ކާމިޔާބުކުރިއެވެ. އެކަމަކު، މޮރޮކޯ އިން ޖެހި ތިން ޕެނަލްޓީގެ ތެރެއިން ވައްދާލެވުނީ އެންމެ ޕެނަލްޓީއެކެވެ.\nމޮރޮކޯ އެފްރިކާ ކަޕް އޮފް ނޭޝަންސް ސެނެގޯލް ޔޫގެންޑާ ބެނިން


June 2019 – Haftha\nއެމްޑީޕީގެ ޕީޖީ ލީޑަރުކަމަށް ކުރިމަތިލެއްވީ އާޒިމް އެކަނި\nއެމްޑީޕީގެ ޕާލިމެންޓްރީ ގްރޫޕުގެ ލީޑަރު ކަމަށް ކުރިމަތި ލައްވާފައިވަނީ މެދުހެންވޭރު ދާއިރާގެ މެމްބަރު އަލީ އާޒިމް އެކަނި ކަމަށް އެމްޑީޕީން ބުނެފި އެވެ.\nއެމްޑީޕީން މިރޭ ކުރި އިއުލާނެއްގައިވާ ގޮތުން، ޕީޖީ ގުރޫޕުގެ އިންތިހާބުގެ މަގާމުތަކަށް ހުޅުވާލި މަގާމުތަކުގެ ތެރެއިން ވާދަވެރިކަމެއް އޮތީ ހަމައެކަނި ވިޕުންގެ މަގާމުތަކަށެވެ. އެގޮތުން ވިޕުންގެ ގޮތުގައި ހަ މެންބަރުން އިންތިހާބު ކުރަންޖެހޭއިރު އެ މަގާމަށް ހަތް މެންބަރަކު ކުރިމަތިލައްވާފައިވެ އެވެ.\nއެހެން ހުރިހާ މަގާމުތަކަށް ކުރިމަތިލައްވާފައިވަނީ އިއުލާން ކުރި އަދަދަށެވެ.\nއެގޮތުން ޕާލިމެންޓްރީ ގްރޫޕުގެ ލީޑަރު ކަމަށް ކުރިމަތިލެއްވީ މެދުހެންވޭރު ދާއިރާގެ މެންބަރު އަލީ އާޒިމެވެ. ޑެޕިއުޓީ ޕީޖީ ލީޑަރު ކުރިމަތިލެއްވީ ހުޅުދޫ ދާއިރާގެ މެމްބަރު އިލްޔާސް ލަބީބާއި ހެންވޭރުދެކުނު ދާއިރާގެ މެމްބަރު ޙުސައިން ޝަހީމް އެވެ.\nއަމީން އާންމުގެ މަގާމަށް އަލިފުށި ދާއިރާގެ މެންބަރު މުހައްމަދު ރަޝީދު ހުސެއިން (ބިގޭ) ކުރިމަތިލެއްވި އިރު، އަމީންއާންމުގެ ނައިބު ކަމަށް ކުރިމަތިލެއްވީ ފުވައްމުލަކު މެދު ދާއިރާގެ މެންބަރު ހުސެއިން މުހައްމަދުދީދީ އެވެ.\nމީގެ އިތުރުން، ޕާލިމެންޓްރީ ގުރޫޕުގެ ޗީފް ވިޕްގެ މަގާމަށް ކުރިމަތިލެއްވީ މީދޫ ދާއިރާގެ މެމްބަރު ރޮޒައިނާ އާދަމް އެވެ.\nއަދި ވިޕުންގެ ގޮތުގައި އިންތިހާބުގައި ވާދަ ކުރެއްވުމަށް ނަން ހުށަހެޅުއްވި މެންބަރުންނަކީ ގާނޫނީ ވަކީލް އަދި ފޮނަދޫ ދާއިރާގެ މެންބަރު މޫސާ ސިރާޖާއި މައްޗަންގޮޅި ދެކުނު ދާއިރާގެ މެންބަރު އަހްމަދު ހައިތަމް އާއި ފޭދޫ ދާއިރާގެ މެންބަރު މުހައްމަދު ނިހާދާއި ހެންވޭރު އުތުރު ދާޢިރާގެ މެންބަރު އިބްރާހިމް މުއިޒު އާއި އިހަވަންދޫ ދާއިރާގެ މެންބަރު މުހައްމަދު ޝިފާއު އާއި ކުޅުދުއްފުށީ އުތުރު ދާއިރާގެ މެންބަރު ޔާސިރު އަބްދުލް ލަތީފް އަދި ތިނަދޫ އުތުރު ދާއިރާގެ މެންބަރު އަބްދުލް މުޣުނީ އެވެ.\nއެމްޑީޕީގެ ފާލިމެންޓްރީ ގްރޫޕްގެ އިންތިހާބް އޮންނާނީ2ޖުލައި 2019 ވާ އަންގާރަ ދުވަހު އެވެ.\nAuthor މުޙައްމަދު އިބްރާހިމްPosted on June 30, 2019 Categories ޚަބަރުLeaveacomment on އެމްޑީޕީގެ ޕީޖީ ލީޑަރުކަމަށް ކުރިމަތިލެއްވީ އާޒިމް އެކަނި\nAuthor މުޙައްމަދު އިބްރާހިމްPosted on June 30, 2019 June 30, 2019 Categories featured 1, ޚަބަރުTags Abdullah Luthufee, Chief of Staff Ali Zahir, Luthufee Raajje genaunLeaveacomment on ލުތުފީ ގެނެސް ކަރެކްޝަނާ ހަވާލުކުރާނީ މި ސަރުކާރުން: އަލީ ޒާހިރު\nމަނަފަރުގައި ބަނޑުހައި ހޫނު ކަމުގެ ހަޅުތާލެއް، ހާލު ސީރިއަސްވި މީހުނަށް ފަރުވާ ދެނީ\nމަނަފަރު ރިސޯޓުގެ ގިނަ އަދަދެއްގެ މުވައްޒަފުން ވަޒީފާ އިން ވަކިކުރަން ނިންމި މައްސަލައިގައި އިއްޔެ އިން ފެށިގެން ބައެއް މުވައްޒަފުން ކުރާ ބަނޑުހައިހޫނު ކަމުގެ ހަޅުތާލުގައި ބައެއް މީހުންގެ ހާލުދެރަވެ އެޑްމިޓްކޮށް ފަރުވާ ދޭން ފަށައިފި އެވެ.\nއެ ރިސޯޓުން ވާހަކަ ދެއްކި މީހަކު ނަން ނުޖެހުމަށް ޝަރުތުކޮށް ބުނީ، ބަނޑުހައި ހޫނުކަމުގެ ހަޅުތާލު ފެށީ އިއްޔެ ކަމަށާއި ކެއުން ހުއްޓާލި މުވައްޒަފުންގެ ތެރެއިން ހާލު ދެރަވި ދެ މީހުން މިހާރު ތިބީ އެ ރިސޯޓު ހުންނަ ކްލިނިކްގައި އައިވީ ގުޅައިފަ ކަމަށެވެ.\nގިނަ މުވައްޒަފުންތަކެއް ބަނޑުހައި ހޫނު ކަމުގެ ހަޅުތާލު ފަށާފައި ވަނީ ވަޒީފާ އިން ވަކިކުރަން ނިންމި މައްސަލައިގަ އެ މުވައްޒަފުންގެ ޝަކުވާތައް އަޑު ނޭހުމުން ހިތްހަމަނުޖެހިގެން ކަމަށް ވެސް އޭނާ ބުންޏެވެ.\nއެ ރިސޯޓުގައި މުވައްޒަފުންގެ ބަނޑުހައި ހޫނުކަމުގެ ހަޅުތާލާއި ގުޅިގެން މައްސަލަ ހައްލު ކުރުމަށް ޓުއަރިޒަމް މިނިސްޓަރ އަލީ ވަހީދު ވެސް ވަނީ އެ ރިސޯޓަށް ވަޑައިގަންފައެވެ.\nއެ ރިސޯޓަށް ފުރާވަޑައިގަތުމުގެ ކުރިން މީޑިއާތަކަށް މައުލޫމާތުދެމުން އަލީ ވަހީދު ވިދާޅުވީ، ރިސޯޓުން މުވައްޒަފުން ވަކިކޮށްފައިވަނީ ރިސޯޓުގެ މާލީހާލަތު ދަށްވެގެންކަން އެނގިފައިވާ ކަމަށެވެ. ނަމަވެސް އެފަދަ ހާލައްތަކުގައި ވެސް އެއްވެސް ބަޔަކަށް ގާނޫނާ ހިލާފަށް މުވައްޒަފުން ވަކިކުރުމުގެ ބާރު ލިބިދީފައި ނުވާނެ ކަމަށް އަލީ ވަހީދު ވިދާޅުވި އެވެ.\nAuthor މުޙައްމަދު އަންވަރުPosted on June 30, 2019 June 30, 2019 Categories featured 2, ޚަބަރުLeaveacomment on މަނަފަރުގައި ބަނޑުހައި ހޫނު ކަމުގެ ހަޅުތާލެއް، ހާލު ސީރިއަސްވި މީހުނަށް ފަރުވާ ދެނީ\nފުރަން ތައްޔާރުވެފައި އޮތް ފުލައިޓަށް އަރައި މަންމަ އަތުން ދަރިފުޅު އަތުލައިފި\nމާމިގިލީ އެއާޕޯޓްގައި ފުރަން ތައްޔާރުވެފައި އޮތް ފްލައިޓަކަށް މީހަކު އަރައި މަންމަ އަތުގައި އޮތް ކުޑަ ދަރުފުޅު އަތުލި މީހަކު ހައްޔަރު ކޮށްފި އެވެ.\nއެ ހާދިސާ ހިނގާފައިވަނީ މިއަދު ހެނދުނު 10:18 ހާއިރު އެވެ.\nއޭވިއޭޝަން ސެކިޔުރިޓީ ކޮމާންޑުން ނެރުނު ބަޔާނެއްގައި ބުނީ ފްލައިމީގެ ވީޕީ605 ގެ ބޯޓު ފުރަން ތައްޔާރުވެފައިވަނިކޮށް، އެއާސައިޑަށް ވަދެވޭގޮތަށް ހުންނަ ގޭޓުން އާންމުންގެ މީހަކު ވަނީ ދުވެފައިގޮސް ފްލައިޓަށް އަރައި، ބޯޓުގައި އިން އަންހެނެއްގެ އަތުން ކުޑަކުއްޖަކު އަތުލައިފަ ކަމަށެވެ.\nހާދިސާ ހިނގުމާއި އެކު ސެކިޔުރިޓީ ޗެކްޕޮއިންޓުގައި އިން އޮފިސަރަށް އިޖާބަ ނުދީ ދުވެފައިގޮސް ބޯޓަށް އެރި މީހާ ފަހަތުން އެ އޮފިސަރު ގޮސް އެމީހާ ބޯޓުން ބާލުވައި ފުލުހުންނާ ހަވާލުކޮށްފައިކަމަށް އެ ބަޔާނުގައި ވަނީ ބުނެފަ އެވެ.\nއަދި ވައިގެ ބަނދަރުތަކުގެ ސަލާމަތާއި ރައްކތެރިކަމަށްޓަކައި ހެދިފައި ހުންނަ ގާނޫނުތަކާއި ގަވައިދުތަކަށް ހުރުމަތްތެރިކޮށް ހިތުމަށް ސެކިޔުރިޓީ ކޮމާންޑުން ވަނީ އިލްތިމާސްކޮށްފަ އެވެ.\nAuthor މުޙައްމަދު އަންވަރުPosted on June 30, 2019 June 30, 2019 Categories featured 4, ޚަބަރުLeaveacomment on ފުރަން ތައްޔާރުވެފައި އޮތް ފުލައިޓަށް އަރައި މަންމަ އަތުން ދަރިފުޅު އަތުލައިފި\nބޮމުގެ ހަމަލާގެ ކުރިން ލުތުފީ އެމްބަސީއަށް ދިޔަ: ނަޝީދު\nސްރީލަންކާއަށް ދިން ބޮމުގެ ހަމަލާގެ އެއް ދުވަސް ކުރިން ފިލައިގެން އުޅޭ ހާޖަރާގޭ އަބްދުﷲ ލުތުފީ އެގައުމުގައި ހުންނަ ދިވެހި އެމްބަސީއާ ހަވާލުވެފައިވާ ކަމަށް ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nނަޝީދު އެހެން ވިދާޅުވެފައިވަނީ ލުތުފީ އެމްބަސީއަށް ވަނީ މިދިޔަ މެއި މަހުގެ 1 ވަނަ ދުވަހު ކަމަށް ފުލުހުން ނެރުނު ބަޔާނުގައި ބުނެފައިވަނިކޮށެވެ.\n“ލުތުފީ އަމިއްލައަށް ގޮސް ސަރެންޑަރު ކުރީ ދިވެހިރާއްޖޭގެ ހައިކޮމިޝަނަށް. އެއީ ކޮންމެ ދިވެއްސަކަށް ވެސް ކުރެވޭނެ ކަމެއް. އޭގެ އަނެއް ދުވަހު ސިލޯނުގައި ނުވަތަނެއްގައި ބޮންގޮއްވީ. އަދި ލަންކާ ސަރުކާރު އޮތީކީ ފަސޭހައިން އެހެން ގައުމަކާ މުއާމަލާތްކުރެވޭ ގޮތަކަށް ނޫން. އެއީ އަޅުގަނޑުމެންނަށް އުނދަގޫވެފައި ދިޔަ ދަނޑިވަޅެއް ކުރިއަށް ދިޔަ 10 ވަރަކަށް ދުވަހު ލަންކާ ސަރުކާރާއެކު މަސައްކަތް ކުރަން،” ނަޝީދު ވިދާޅުވި އެވެ.\nނަޝީދު ވިދާޅުވީ، ރާއްޖެ އިން ބޭރަށް މީހުން ގޮސް ފިލުމުން، އެ މީހަކު ދިވެހި ސަރުކާރަށް ގެނެވިފައި ވަނީ މަދު ފަހަރަކު ކަމަށާއި ނަމަވެސް މި ސަރުކާރުން ލުތުފީ ރާއްޖެ ގެންނާނެ ކަމަށެވެ.\nޖަލު ހުކުމަށް ފިލައިގެން އުޅޭ ލުތުފީ ފިލީ ނަޝީދުގެ ވެރިކަމުގައި ބޭސްފަރުވާ އަށް އިންޑިއާ އަށް ފޮނުވުމުންނެވެ. އަދި އޭގެ ފަހުން ލުތުފީ ވަނީ ފިލައިގެން ލަންކާ އަށް ގޮސްފަ އެވ.\nAuthor މުޙައްމަދު އަންވަރުPosted on June 30, 2019 June 30, 2019 Categories featured 3, ޚަބަރުLeaveacomment on ބޮމުގެ ހަމަލާގެ ކުރިން ލުތުފީ އެމްބަސީއަށް ދިޔަ: ނަޝީދު\nއިންޑިއާ: ނަމާދުން ފައިބައިގެން ދިޔަ މުސްލިމް ކުއްޖެއްގެ ގައިގާ ތަޅައި އަނިޔާކޮށްފި\nނިއު ދެއްލީ: އިންޑިއާގެ އުތުރުގައި އޮންނަ އުއްތަރަ ޕްރަދޭޝްގައި މުސްލިމު ކުޑަ ކުއްޖެއްގެ ގައިގާ ބަޔަކު ތަޅައި އަނިޔާ ކޮށްފި އެވެ.\nފުލުހުންނާ ހަވާލާދީ މީޑިއާ ރިޕޯޓްތައް ބުނާގޮތުން، މިދިޔަ ހުކުރު ދުވަހު އުމުރުން 16 އަހަރުގެ މުހައްމަދު ތާޖް ނަމަކަށް ކިޔާ އެ ކުއްޖާއަށް ބަޔަކު އަނިޔާކުރީ ހުކުރު ނަމާދު ކޮށްގެން ގެޔަށް ދިޔަ މަގުމަތީގަ އެވެ.\nސްޓޭޝަން ހައުސް އޮފިސަރު ސްތިޝް ކުމާރު ސިންގް އާ ހަވާލާދީ ޕްރެސް ޓްރަސްޓް އޮފް އިންޑިއާ އިން ރިޕޯޓް ކޮށްފައިވާ ގޮތުގައި، ތާޖަށް ހަމަލާދިނީ ސައިކަލުތަކެއްގައި ދިޔަ ބަޔަކު އޯވަޓޭކް ކޮށްފައި ދިއުމުންނާއި އޭނާ އަޅައިގެން ހުރި ތޮއްޕެއްގެ ސަބަބުން ނެވެ.\nއަދި އެ މައްސަލާގައި އޭނާ ހުއްޓުވައި ހިންދޫ ދީނުގެ މީހުން ކިޔާ އެއްޗެހި ކިޔުއްވަން މަޖުބޫރު ކުރުވައި އެކަމަށް ދެކޮޅު ހެދުމުން ތަޅައި އަނިޔާ ކުރީ ކަމަށް ފުލުހުން ބުނެފައިވެ އެވެ.\n“އަހަންނަށް އެމީހުން ވަރަށް އަނިޔާކުރި. އަހަރެން އަޅައިގެން ހުރީ ކައްބޮލެއް ޖަހާފައިހުރި ތޮއްޕެއް. އެ ތޮފި ނޭޅުމަށް އަހަންނަށް އެމީހުން ބިރު ދެއްކި. އަދި އަހަރެން ކައިރީގައި “ހެއިލް ލޯޑް ރާމާ” ކިޔަން ބުނި. ނަމަވެސް ބަޔަކު އަހަރެންގެ އެހީތެރިކަމަށް އައިމަ އެމީހުން ފިލީ،” ތާޖް އަނަދޮލޫ އެޖެންސީއަށް ބުނެފައިވެ އެވެ.\nއެ މައްސަލައާ ގުޅިގެން ފުލުހުންގެ ތަހުގީގު ފަށާފައިވާއިރު ތާޖް އަށް އަނިޔާކުރި މީހުން ހޯދުމުގެ މަސައްކަތް މިހާރު ދަނީ ކުރަމުން ނެވެ.\nއިންޑިއާގެ ހިންދޫ ދީނުގެ މީހުންގެ ފަރާތުން އެގައުމުގައި އުޅޭ މުސްލިމުންނަށް އެކިވަރުގެ އަނިޔާއާ ދުއްތުރާ ލިބުން މިފަހަކަށް އައިސް ވަނީ އިތުރުވެފަ އެވެ. އެގޮތުން ހިންދޫ ކަލާނގެ މަތިވެރިކުރަން މަޖުބޫރުކޮށް ތަޅައި އަނިޔާކުރި މުސްލިމަކު ލިބުނު އަނިޔާތަކަށް ފަރުވާ ހޯދަމުން ދަނިކޮށް ދާދި ފަހުން ނިޔާވެފައިވާއިރު، މުސްލިމު ޑްރައިވަރަކަށް ވެސް ވަނީ ދާދި ފަހުން ތަޅައި އަނިޔާ ކޮށްފަ އެވެ.\nAuthor މުޙައްމަދު އިބްރާހިމްPosted on June 30, 2019 Categories ދުނިޔެLeaveacomment on އިންޑިއާ: ނަމާދުން ފައިބައިގެން ދިޔަ މުސްލިމް ކުއްޖެއްގެ ގައިގާ ތަޅައި އަނިޔާކޮށްފި\nލުތުފީ އަކީ އެތައް ދިވެހިންގެ މަރާ ގުޅިފައިވާ މީހެއް، އޭނާ ރާއްޖެ ގެންނާނެ: ނަޝީދު\nތިނެއް ނޮވެމްބަރު 1988 ވަނަ އަހަރު ރާއްޖެއަށް ދިން އުދުވާނީ ހަމަލާގައި އެންމެ އިސްކޮށް އުޅުނު ހ. ހާޖަރާގޭ އަބްދުﷲ ލުތުފީ އަކީ އެތައް ބައެއްގެ މަރާ ގުޅިފައިވާ މީހެއް ކަމަށާއި އޭނާ ވަރަށް އަވަހަށް ރާއްޖެ ގެނެވޭނެ ކަމަށް ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެ އެވެ.\nރައްޔިތުން މަޖިލީހުގައި ބޭއްވި ޕްރެސް ކޮންފަރެންސެއްގައި ނޫސްވެރިއަކު ދެންނެވި ސުވާލަކަށް ޖަވާބު ދެއްވަމުން ރައީސް ނަޝީދު ވިދާޅުވީ، އަބްދުﷲ ލުތުފީ ރާއްޖެ ނުގެނެވި ހުރުމަކީ ރާއްޖޭގެ ރައްޔިތުން ވަރަށް ކަންބޮޑުވާ ކަމެއް ކަމަށާއި އޭނާ ހިންގެވި ކަންތައްތަކުގެ ސަބަބުން އެތައް ބައެއް މަރުވެ ގޮސް، އެތައް ރައްޔިތުންނަކަށް ދައްޗާއި ބިރުވެރިކަމާއި ތަކުލީފާ ކުރިމަތިވި ކަމަށެވެ.\nއެހެންކަމުން ރައީސް އިބްރާހިމް މުހައްމަދު ސޯލިހުގެ ވެރިކަމުގައި ލުތުފީ ރާއްޖެ ގެނައުމަށް ކުރެވެން ހުރި ހުރިހާ މަސައްކަތްތަކެއް ކުރައްޥާނެ ކަމުގެ ޔަގީންކަން އެމަނިކުފާނަށް އެބަ އޮތް ކަމަށް ނަޝީދު ވިދާޅުވި އެވެ.\n“… ދިވެހި ސަރުކާރުން ސިލޯން ސަރުކާރާ ވާހަކަ ދައްކައިގެން އަދި އދ. އާ ވެސް ވާހަކަ ދައްކައިގެން އިރާދަ ކުރެއްވިއްޔާ ވީހާވެސް އަވަހަކަށް ހާޖަރާގޭ އަބްދުﷲ ލުތުފީ މާލެ ގެނެވޭނެ،” ރައީސް ނަޝީދު ވިދާޅުވި އެވެ.\nނަމަވެސް ނަޝީދު ވިދާޅުވި ގޮތުގައި، މީހަކު ރާއްޖެއިން ބޭރަށް ގޮސް ފިލިމުން އެމީހަކު ގެނައުން އެއީ ދިވެހި ދައުލަތަށް ވަރަށް މަދު ފަހަރަކު ނޫނީ ނުކުރެވި އޮތް ކެމެކެވެ.\nއެގޮތުން އިބްރާހިމް ނާސިރު ރާއްޖެ ގެނައުމަށް ރައީސް މައުމޫން ކުރެއްވި ބުރަ މަސައްކަތާއި ހުދު އެމަނިކުފާނު ރާއްޖެ ގެނައުމަށް ކުރީގެ ސަރުކާރުން ކުރެއްވި މަސައްކަތް ވެސް ކާމިޔާބު ނުކުރެވި އޮތް ކަމެއް ކަމަށް ނަޝީދު ވިދާޅުވި އެވެ.\nAuthor މުޙައްމަދު އިބްރާހިމްPosted on June 30, 2019 June 30, 2019 Categories featured main, ޚަބަރުTags3November 1988, Abdullah Luthufee, Luthufee Raajje genaun, Majlis Raees Mohamed Nasheed, Raees NasheedLeaveacomment on ލުތުފީ އަކީ އެތައް ދިވެހިންގެ މަރާ ގުޅިފައިވާ މީހެއް، އޭނާ ރާއްޖެ ގެންނާނެ: ނަޝީދު\nAuthor ނަސްވާ ހަސަންPosted on June 30, 2019 June 30, 2019 Categories featured 4, ޚަބަރުTags Furamaana dhathurufulhu, Ibrahim Mohamed Solih, Raees ge Singapore dhathurufulhu, Raees Office, Raees SolihLeaveacomment on ޤައުމުތަކާ އެކު ގުޅުން ބަދަހި ކުރާނީ، މިނިވަންކަން ހިމާޔަތް ކުރެވޭނެ ގޮތަށް: ރައީސް\n“ދިރިއުޅުމަކީ މިއީބާ؟” ގެ ހެވީ މެޓަލް ކަވަރ: ޔޫސޭ ވެސް ކޮސް ވެއްޖެ\nބައެއް މަޝްހޫރު ލަވަކިޔުންތެރިންގެ ލަވަ ތަކުގެ ކަވަރ ހެދުމަކީ ދިވެހި އާޓިސްޓުން ވެސް ކޮށް އުޅޭ ކަމެކެވެ. ހާއްސަކޮށް ނައިފަރު ދޮހޮއްކޮ އާއި ޖޭމު ދޮންކަމަނަ ފަދަ ކުރީގެ މަޝްހޫރު ބައެއް ލަވަކިޔުންތެރިންގެ ލަވަތަކަށް މިހާރުގެ ޒުވާން ލަވަކިޔުންތެރިންގެ އަޑުން ގެނެސްދީފައި އެބަ ހުއްޓެވެ.\nނަމަވެސް ދިވެހި މިއުޒީޝަނުންގެ ފަރާތުން އިންސްޓުރުމެންޓަލް ކަވަރ ހަދާ އުޅޭތަން ވަރަށް ނުފެނެ އެވެ. ނޫނީ އެކަން ކޮށް އުޅެނީ މަދު ބައެކެވެ. އޭގެ ތެރެއިން ވެސް އެކަމުގައި ތަފާތު ދައްކަމުން އަންނަ އެއް ފަންނާނަކީ ރާއްޖޭގެ ހުނަރުވެރި ގިޓަރިސްޓް އަހްމަދު ޝަހީދު (ޝަހީދު ލެގަސީ) އެވެ.\nގިޓަރ، ބޭސް ގިޓަރ، ކީބޯރޑް އަދި ޑްރަމް ކުޅެން ދަންނަ އަދި ހެވީ މެޓަލްގައި ރާއްޖެ އާއި ބޭރު ދުނިޔޭގައި ވެސް ވިދަމުން އަންނަ ޝަހީދު މިފަހަކަށް އައިސް ރިކޯޑް ކުރަމުން އަންނަ ދިވެހިންގެ މެދުގައި މަގުބޫލު ބައެއް ލަވަތަކުގެ އިންސްޓްރުމެންޓަލް ކަވަރ އަކީ ދިވެހިންގެ ތެރޭގައި ހިޓެކެވެ. އެ ކަވަރ ބޯތަޅުވާ ނުލައި ނުހުރެވޭނެ އެވެ.\nއެގޮތުން ދިވެހިގެ މެދުގައި މިހާރު ވެސް މަޝްހޫރު ބައެއް ލަވަތަކުގެ ތެރެއިން “ހިތް އެދޭހާ ކަމެއް”، “އޯ ވަޒަަން”، ނައިފަރު ދޮހޮއްކޮބެ ގެ “ޖާޒުބީ އަސަރުގަދަ” އަދި މިފަހުން މަޝްހޫރު ވެގެންދިޔަ “ކުދި ޖަޒީރާ” އަދި “ފެހި ފެހި އާޒާދީ” ފަދަ ލަވަތަކުގެ ހެވީ މެޓަލް ކަވަރ ތަކުން އެ ލަވަތަކަށް އިތުރު ޖޯޝެއް ޝަހީދު ވަނީ ގެނެސްދީފަ އެވެ.\nޝަހީދް ލެގަސީ އެންމެ ފަހުން ގެނެސްދިން އިންސްޓްރުމެންޓަލް ކަވަރ އަކީ މަޝްހޫރު ކޮމީޑިއަން ޔޫސުފް ރަފީއު (ޔޫސޭ) ގެ “ދިރިއުޅުމަކީ މިއީބާ”ގެ ތީމް ރާގެވެ.\nރާއްޖޭގެ އެންމެންގެ މަގުބޫލްކަން ހޯދާފައިވާ އެ ޑްރާމާ ސީރީޒްގެ ބައެއް މަންޒަރުތައް ލައިގެން އެ ކަވާގެ ވީޑިއޯއެއް ޓުވިޓަރަށް ދޫކޮށްލާފައިވާއިރު ޝަހީދުގެ ހުނަރުވެރި ކަމަށް ގިނަ ބަޔަކު ދަނީ ތައުރީފް ކުރަމުންނެވެ.\nއެ ކަވަރ އެންމެ ގަޔާވި އެކަކީ ވެސް ކޮމީޑިއަން ޔޫސޭ އެވެ. ޝަހީދު ލެގަސީގެ ކަވަރ ރިޓުވީޓް ކޮށް ޔޫސޭ ބުނެފައިވަނީ، އޭނާގެ ކޮސް ވެއްޖެ ކަމަށެވެ. އަދި ޝަހީދު ލެގަސީ އަށް ވަނީ ޝުކުރު އަދާ ކޮށްފަ އެވެ.\nމި ހިސާބުން ކިޔުންތެރިންނަށް ވެސް މި ކަވަރ ދޫކޮށްލާ ނަމެވެ.\nDhiriulhumakee Meeba Meets Metal 😎 pic.twitter.com/3KoeEcMI8v\n— Shahyd Legacy (@ShahydLegacy) June 27, 2019\n“ދިރިއުޅުމަކީ މިއީ ބާ؟” އަކީ ދިވެހި މުޖުތަމައުގައި ހުންނަ އެކި އެކި މައްސަލަތަކާއި ގުޅިގެން މުޖުތަމައު ހޭލުންތެރި ކުރުވުމަށް ޔޫސޭ އުފައްދަމުން އަންނަތާ 40 ވަރަކަށް އަހަރުވެފައިވާ ރާއްޖޭގެ އެންމެ މަޝްހޫރު ޑްރާމާ ސީރީޒް އެކެވެ.\nޝަހީދު އެއްމެ ފުރަތަމަ ބޭންޑަކާ އެކު މިއުޒިކީ ދާއިރާއިން ފެނިގެން ދިޔައީ 2004 ވަނަ އަހަރުއެވެ. ނަމަވެސް ޝަހީދުގެ ތަރި އެއްމެ ބޮޑަށް “މެޓަލް” މިއުޒިކަށް ލޯބިކުރާ ދިވެހިންނަށް ފާޅުވެގެން ދިޔައީ 2006 ވަނަ އަހަރު ޝަހީދު އުފެއްދި ބޭންޑް “ޝަހީދް ލެގަސީ”އާ ހިސާބުންނެވެ.\nAuthor މުޙައްމަދު އިބްރާހިމްPosted on June 30, 2019 June 30, 2019 Categories ބައިސްކޯފްTags Baiskoafu, Dhiriulhumakee meebaa?, Shahyd Legacy, Yoosuf Rafeeu (Usay)Leaveacomment on “ދިރިއުޅުމަކީ މިއީބާ؟” ގެ ހެވީ މެޓަލް ކަވަރ: ޔޫސޭ ވެސް ކޮސް ވެއްޖެ


ސަތޭކަ ހަތްދިހަ ދެ ދަރިވަރުންނާއެކު 1 ވަނަ ކިޑްސް ސްވިމިންގ ފެސްޓިވަލް ފަށައިފި | Swimming Association of Maldives\nސަތޭކަ ހަތްދިހަ ދެ ދަރިވަރުންނާއެކު 1 ވަނަ ކިޑްސް ސްވިމިންގ ފެސްޓިވަލް ފަށައިފި\nApril 14, 2016 Competitions, News & Media\nfrom first day of competition\nސަތޭކަ ހަތްދިހަ ދެ ދަރިވަރުން ބައިވެރިވެފައިވާ، 1 ވަނަ ކިޑްސް ސްވިމިންގ ފެސްޓިވަލް މިއަދު މާލޭގައި ފަށައިފިއެވެ.\nޖުމުލަ 15 ސްކޫލަކުން 81 އަންހެން ދަރިވަރުންނާއި 91 ފިރިހެން ދަރިވަރުން ހިމެނޭ ގޮތުން މިއަދު ފެށި މި ފެސްޓިވަލް މިމަހުގެ 15 ވަނަ ދުވަހުގެ ނިޔަލަށް ކުރިޔަށް ދާނެއެވެ.\nސްވިމިންގ އެސޯސިއޭޝަން އޮފް މޯލްޑިވްސް އިން އިންތިޒާމުކޮށްގެން ފުރަތަމަ ފަހަރަށް ކިޑްސް ސްވިމިންގ ފެސްޓިވަލެއް ބާއްވާފައި މިވަނީ ފެތުމުގެ ކުޅިވަރުތަކަށް ދަރިވަރުން ޝައުޤުވެރި ކުރުވައި ފަތަން ދަސްކުރުމުގެ ރޫޙް ދަރިވަރުންގެ ކިބައިގައި އިތުރަށް ހަރުލައްވައި، މަތީފެންވަރުގެ ފެތުމުގެ ތަމްރީނުތައް ވީހާވެސް ޅަ ޢުމުރުގައި ދަރިވަރުންނަށް ފަހިކޮށް ދިނުމުގެ ގޮތުންނެވެ. ހަމަ އެއާއެކު 10 އަހަރުން ދަށުގެ ޢުމުފުރާގެ ދަރިވަރުންގެ މެދުގައި އޮންނަ ވާދަވެރިކަމުގެ ރޫޙް ގެ ބަދަލުގައި ވީހާ ގިނަ ދަރިވަރުންނަށް ކުޅިވަރުގައި ބައިވެރިވުމުގެ ފުރުޞަތު އިތުރު ކުރުމުގެ ގޮތުންވެސް މެއެވެ.\nސްކޫލު ކުދިންގެ ފެތުމުގެ މުބާރާތް ފެށުމުގެ ކުރިން ކިޑްސް ސްވިމިންގ ފެސްޓިވަލް ބާއްވަން ހަމަޖައްސައި މިކަމަށް ސްވިމިންގ އެސޯސިއޭޝަނުން މަސައްކަތް ފަށާފައިވަނީ މިއަހަރުގެތެރޭގައެވެ. މިގޮތުން ސްކޫލުތަކަށް މިފުރުޞަތު ހުޅުވާލައި ސްކޫލުތަކުން ދަރިވަރުންނަށް ތަމްރީނި ދިނުމުގެ މަސައްކަތް ދިޔައީ ކުރަމުންނެވެ.\nކިޑްސް ސްވިމިންގ ފެސްޓިވަލްގައި 25 މީޓަރު އަދި 50 މީޓަރުގެ ފްލަޓާކިކް ޖެހުމުގެ ރޭސްތަކާއި 25 މީޓަރުގެ ފްރީ ސްޓައިލް، 25 މީޓަރު ބެކްސްޓްރޯކް، 25 މީޓަރު ބްރެސްޓްސްޓްރޯކް އަދި 25 މީޓަރު ބަޓަފްލައި ގެ ރޭސްތައް ބޭއްވުމަށް ވަނީ ހަމަޖެހިފައެވެ. މީގެ އިތުރުން4ގުނަ 25 މީޓަރު ފްރީސްޓައިލް ރިލޭ ރޭހާއި4ގުނަ 25 މީޓަރު މިކްސް ރިލޭ ރޭސްތައް ވެސް ބޭއްވުމަށް ވަނީ ހަމަޖެހިފައެވެ.\nމިފެސްޓިވަލްގައި ދަރިވަރުން ބައިވެރިވުމުގެ ފުރުޞަތު ހުޅުވާލާފައިވަނީ6އަހަރުން ދަށާއި 8 އަހަރުން ދަށާއި 10 އަހަރުން ދަށުގެ ޢުމުރުފުރާ ތަކުގައެވެ.\nމާލޭގެ އިތުރުން 2016 މޭ9ން 10 އަށް އައްޑޫ ސިޓީ ގައިވެސް އައްޑޫ ސިޓީ ކިޑްސް ސްވިމިންގ ފެސްޓިވަލް ބޭއްވުމަށް ވަނީ ހަމަޖެހިފައެވެ.\nސަތޭކަ ހަތްދިހަ ދެ ދަރިވަރުންނާއެކު 1 ވަނަ ކިޑްސް ސްވިމިންގ ފެސްޓިވަލް ފަށައިފި 04.14.2016


Putin aai bahdhalu kuravvan Kim Russia ah\nޕޫޓިންއާ ބައްދަލު ކުރައްވަން ކިމް ރަޝިއާއަށް\nއުތުރު ކޮރެއާގެ ރައީސް ކިމް އަށް ރަޝިއާގެ އޮފިޝަލުން ވަނީ މަރުހަބާ ދަންނަވަނީ\nއުތުރު ކޮރެއާގެ ރައީސް ކިމް ޖޮންގް-އުން ރަޝިއާއަށް ވަޑައިގެން ރަޝިއާގެ ރައީސް ލަޑިމިޔާ ޕުޓިން އާއި ބައްދަލު ކުރައްވައިފި އެވެ.\nކިމް ރަޝިއާއަށް ވަޑައިގެންނެވީ ރަޝިއާގެ ބޯޑަރު ހުރަސްކޮށް ރައީސް ކިމް އަމިއްލަފުޅު ހާއްސަ ރޭލުކޮޅެއްގަ އެވެ. ރޭލުކޮޅުގައި އެ މަނިކުފާނު ނުވަ ގަޑިއިރުގެ ދަތުރުފުޅެއް ކުރައްވަން ޖެހި ވަޑައިގަތެވެ.\nރައީސް ކިމް ވަޑައިގެންނެވުމުން މަރުހަބާ ދެންނެވުމުގެ ގޮތުން ރަޝިއާގެ ސަގާފަތާ އެއްގޮތަށް ޕާނާއެކު ލޮނު ރައީސް ކިމް އަށް ވެދުންކޮށްފައި ވެއެވެ.\nއެ މަނިކުފާނަށް މަރުހަބާ ދެންނެވުމުގެ ގޮތުން ރަޝިއާގެ އިސް އޮފިޝަލުން ވަޑައިގަންނަވާފައި ވާއިރު އެތަނަށް ރައީސް ޕޫޓިން ވަޑައެއް ނުގަންނަވަ އެވެ.\nކިމްގެ މި ދަތުރުފުޅުގެ ބޭނުމަކީ އެމެރިކާއިން އުތުރު ކޮރެއާއާމެދު އަޅާފައިވާ ދަތިކުރުމުގެ ފިޔަވަޅުތަކަށް ހައްލެއް ހޯދަން ފައްޓަވާފައިވާ މަސައްކަތްޕުޅުގެ ތެރެއިން ރަޝިއާގެ އެހީތެރިކަން ހޯއްދަވަން ކަމަށް ރިޕޯޓްތައް ބުނެ އެވެ.\nނަމަވެސް ޕޫޓިންއާއެކު ރަޝިއާގެ ރަށެއް ކަމަށްވާ ވްލަޑިވޮސްޓޮކްގައި ބާއްވާ ދެ ބޭފުޅުންގެ ސަމިޓާއެކު ވެސް އެމެރިކާގެ ފިޔަވަޅުތަކަށް ހައްލެއް ލިބުމަކީ ދުރުކަމަށް ކަމަށް ވެސް މަސްރަހު ދިރާސާ ކުރައްވާ ބޭފުޅުން ވިދާޅުވެ އެވެ.\nނިއުކްލިއާ ހަތިޔާރު މަދުކުރުމާބެހޭ ގޮތުން އުތުރު ކޮރެއާ އާއި އެމެރިކާއާ ދެމެދު ދެކެވެމުން ދިޔަ މަޝްވަރާތައް ހުއްޓުމަކަށް އައިސްފައިވާއިރު ރައީސް ކިމް ވިދާޅުވަނީ އެމެރިކާގެ ހާރިޖީ ވަޒީރު މައިކް ޕޮމްޕިއޯ ފަދަ ބޭފުޅަކާއި ސުލްހަވެރިކަމުގެ ވާހަކަ ދެއްކުން އެއީ ވަރަށް އުނދަގޫ ކަމެއް ކަމަށެވެ. އަދި ވިދާޅުވަނީ އެމެރިކާގެ ރައީސް ޓްރަމްޕާއެކު އިތުރު މަޝްވަރާތައް ކުރިއަށް ގެންދެވޭނީ އެ މަނިކުފާނުގެ ވާހަކަ ދެއްކުމުގެ މިޒާޖުވެސް ރަނގަޅު ކުރެއްވުމުން ކަމަށެވެ.\nކިމް އާއި ޕޫޓިންގެ ފުރަތަމަ އަދި ތާރީހީ ބައްދަލުވުން އޮންނާނީ މާދަމާ އެވެ. އެހެން ނަމަވެސް ކިމް - ޕޫޓިން ސަމިޓަށްފަހު ދެ ގައުމުގެ ދެމެދުގައި އެއްވެސް އެއްބަސްވުމެއްގައި ސޮއި ކޮށްފާނެ ކަމުގެ އިޝާރާތެއް މިހާތަނަށް ލިބިފައެއް ނުވެއެވެ.\nރަޝިޔާ އުތުރު ކޮރެއާ ޕުޓިން + ކިމް ޖޮން އުން


ހިތުގެ ޝަކުވާ… 13 – Esfiya\nހިތުގެ ޝަކުވާ… 13\n“މޭބީ ފޯރޓީންތް ނޮވެމްބަރ އިޒް ނޮޓް ދި އެނިވަރސަރީ އިޔަރ ފޯރ އޮންލީ ޔާޝް ކުޑަބެ އެންޑް ރީއްތަ.. އިޓް ވިލް ބީ އަ ވެރީ ސްޕެޝަލް ޑޭ ފޯރ އެނަދަރ ނިއު ކަޕްލް އެންޑް އައި ވިލް މޭކް ޝުއަރ ޓު މާރކް ‘ފޯރޓީންތް އޮފް ނޮވެމްބަރ 2020’ އޭޒް އަ ޑޭޓް އޮފް ދި އެނިވަރސަރީ ފޯރ އެނަދަރ ކަޕްލް އަލޯންގ ވިތް ޔާޝް ކުޑަބެ އެންޑް ރީއްތަ..” ހިތާހިތުން އެހެން ކިޔަމުން ިޔަ ރައިޝާގެ ތުންފަތުގައި ދުވެލީ ލުއި ހިނިތުންވުމެކެވެ. އޭނާ އެ ރާވަނީ ވަރަށް ބޮޑު ކަމެއް ކުރަން ކަން ޔަޤީނެވެ.\nނިދާ ހެދުމަށް ބަދަލުކޮށްގެން ރައިޝާ ސްޓަޑީ ޓޭބަލް ދޮށުގައި އިށީނީ ހިސާބު ފޮތް ހިފައިގެންނެވެ. ހިސާބަކީ އޭނާއަށް އަބަދުވެސް އުނދަގޫ މާއްދާއެއް ކަމުން ހިސާބުން ދީފައި ހުންނަ ސުވާލުތައް އަމިއްލައަށް ހެދޭތޯ ރައިޝާ އަބަދުވެސް ބަލައެވެ. ހިސާބު ޓެކްސްޓް ފޮތް ހުޅުވާލުމަށްފަހު ރައިޝާ އޭނާގެ ނޯޓްފޮތް ހުޅުވާލިއެވެ. ޕެންސިލް ބޭގްއިން ގަލަމެއް ނަގާ، ފުންނޭވާއެއް ދޫކޮށްލުމަށްފަހު ޓެކްސްޓް ފޮތުގައި ހުރި ނަމްބަރުތައް ނޯޓްފޮތަށް ނަގައި، ހެދޭތޯ އުޅެން ފެށިއެވެ. ބުރާސްފަތި ދުވަހު ނިންމަން ދިން ކެމިސްޓްރީ ޕެއަރ ވޯރކްވެސް އަދި އޮންނާނީ ނުނިންމައެވެ. މިއަދު ނައިރާ އެ ފިލާވަޅު ހަދަން އައުމުންވެސް އުޅެވުނީ އެންމެން އެއްކޮށް ސަކަރާތްޖެހޭތޯއެވެ. ހިސާބު ފިލާވަޅު ނިންމާލާފައި، ނައިރާއާ ގުޅައިގެން ކެމިސްޓްރީ ފިލާވަޅު ހަދަން ރައިޝާ ނިންމިއެވެ.\nބައިގަޑިއެއްހާއިރުގެ ތެރޭގައި ފަނަރަވަރަކަށް ސުވާލު ހަދާ ނިންމާލެވުމުން ރައިޝާ ފޮތް ލައްޕާލީ ހިތްހަމަޖެހި ހުރެއެވެ. އާދީއްތަ ދުވަހުން ސްކޫލަށް ގޮސް ޓީޗަރަށް އެ ފޮތް ދައްކަން ނިންމަމުން ރައިޝާ ނައިރާގެ ނަމްބަރަށް ގުޅާލިއެވެ. ދެތިންފަހަރަކު ރިންގުވީތަނާހެން ނައިރާ ފޯނު ނެގިއެވެ.\n“ހަލޯ.. ކީކޭ..” ނައިރާ ބުނި އަޑު އިވުނެވެ. ފޮތުގެ ގަނޑުތަކެއް އުކާ އަޑު އިވޭތީ ނައިރާވެސް ފޮތް ކިޔަނީކަން ރައިޝާއަށް އެނގުނެވެ. “އާނ.. މީ އަނޭ.. ކެމިސްޓްރީ ފިލާވަޅު ހަދަންވެގެން.. މިއަދު މެންދުރު ނޫޅެވުނީމަ.. މިގަޑީގަ ބިޒީތަ..؟ ރައިޝާ އަހާލީ އަވަހަށް ފިލާވަޅު ނިންމާލާފައި ނިދަން ބޭނުންވާތީއެވެ. “ހޫމް.. އޯކޭ..” ނައިރާގެ ޖަވާބު ކުރެވެ. މިއަދު މެންދުރު މި ގޭގަ ވީ ކަންތަކުންނޭ ހިތަށް އެރުމުން ރައިޝާ ލުއި ހުނުމަކާއެކު ފޮތް ހުޅުވާލިއެވެ. “ކީއްވެ ތި ހެނީ..؟” ޖަވާބު އެނގި ހުރެވެސް ނައިރާ އަހާލިއެވެ. “ނޫނޭ.. ކަމެއް ނުވެ..” ރައިޝާ ޖަވާބު ނުދިނީ ފިލާވަޅާ ދުރަށް ގޮސް ވާހަކައިގައި ޖެހިވިދާނެތީއެވެ. ބަދަލުގައި ނައިރާވެސް ސަފްހާ ނަމްބަރު ބުނެލުމަށްފަހު ރައިޝާއާ ބައިވެރިވެގެން ފިލާވަޅު ހަދަން ފެށިއެވެ. އެ ފިލާވަޅު ހަދާ ނިމުނީ ގަޑިން ނުވަގަޑި ބައިވަނިކޮށެވެ. ފިލާވަޅު ނިމުމުންވެސް ދެ އެކުވެރިން އެތައް އިރަކު ވާހަކަ ދެއްކުމުގައި ތިބެތިބެފައި ފޯނުކޯލް ކުރުކޮށްލީ ގަޑިން ދިހަގަޑި ބައިވުމުންނެވެ. ރޭގަނޑުގެ ތަހުނިޔާ ކިޔުމަށްފަހު ދެމީހުންވެސް ވަކިވެފައި ނިދަން އޮށޯތީ މާދަމާ ފަތިހު އަވަހަށް ތެދުވުމުގެ ބޭނުމުގައެވެ.\nއާދައިގެމަތިން ‘ގްރީން މެޑޯވ ހައުސް’އަށް މިއަދުވެސް އިރު އެރީ ރައިޝާއާއި ރިއާޝްގެ ކޯޅުމުންނެވެ. ދެ ބުޅާ ކޯޅޭހެން ކޯޅެން ފެށީ ރޭގައި ޔާޝް ގެނައި ޕިއްޒާއިން ބާކީވެފައި އޮތް އެންމެ ފަހު ފޮތި ލިބޭނީ ކާކަށްތޯ ނިންމުމަށެވެ.\n“ރޭގަވެސް ދޮންބެ ކެއީމެއްނު ތިން ފޮތި..” ރައިޝާ ވަލަށް ދަމާލިއެވެ. ބަދަލުގައި ރިއާޝް ވަކި މަޑުން ހުންނާނެހެން ހީވޭހެއްޔެވެ؟ “ރާރާ ދައިތަގަނޑު ކެއީމެއްނު ހަތަރު ފޮތި..” ރިއާޝްވެސް ވަލަށް ދަމާލިއެވެ. “އޭ.. އެއީ ތިން ފޮތްޗާ ދެން ހަތަރު ވަނަ ފޮތި ރީއްތައާ ދެމީހުން ޝެއަރ ކުރީމޭ..” ރައިޝާވެސް ވަކި ދޫކުރާ ޚިޔާލެއް ނުކުރެއެވެ. “އެކަމުވެސް ދޮންބެއަށް ވުރެ ގިނައިން ކޭ ކަމަށް ވާނު..” ރިއާޝް ލޯއަޅާލިއެވެ. “ދެން ދޮންބޭ.. ކުޑަކުދިންނަށް އޯގާތެރިވާން ވާނޭ.. ކުޑަކުދިންނަށް ދޫކޮށްގެންނޭ އުޅެން ވާނީ..” ރައިޝާ ތުންކޮޅު އޫކޮށްލިއެވެ. “ދެން ރާރާ.. ބޮޑެތި މީހުންނަށް އިޙްތިރާމް ކުރަން ވާނޭ..” ރިއާޝް ޕިއްޒާގެ ފޮށިގަނޑުގައި ހިފައި އަނެއްކާވެސް ދަމާލިއެވެ. “ޝެއިޚް.. ތިހާ މަޚްރަޖުން އިޙްތިރާމްއޭ ނުކިޔަސް މަށަށް އިނގޭ ތީ ޤިރާއަތް ލެވެލް ހަތަރެއް ނިންމާފަ ހުރި މީހެއްކަން.. ކޮންމެހެން ތިހާ ފޮނިވާކަށް ނުޖެހޭ..” ރައިޝާ ދޫނެރެލިއެވެ. “އޭ މިއަށް ކިޔާނީ ފޮނިވުމެއް ނޫނޭ.. މިއަށް ކިޔާނީ ދަސްކުރި އެއްޗެއްގެ ބޭނުން އޭގެ އެންމެ ފުރިހަމަ ގޮތުގައި ހިފުން.. ގެޓުވޭޓަ..؟ އާނ ތިކަހަޅަ ގަޅިންނަކަށް ގެޓެއް ނުވާނެއްނު ދޯ.. އެހެންނޫނަސް…” ރިއާޝްގެ ވާހަކަ މެދުކެނޑުނީ ޔާޝް ހަޅޭލަވައިގަތް އަޑަށެވެ. “ކަލޭމެން ދެމީހުން ދެން ތި ދޫކޮށްބަލަ. ދެ ފޮތި ހާފް ކޮށްލާނީއޭ..” ޔާޝް ވާހަކަ ދެއްކިލެއް ބާރުކަމުން ރައިޝާއާއި ރިއާޝްވެސް ޔާޝްއާ ދިމާލަށް ބަލައިލިއެވެ. އެދެމީހުން ރޮއެކޮށްފައިވާ އަލިފާންގަނޑު ބޮޑުކުރަން އަޅާނެ ތެލަކަށް ޔާޝް ވީތާއެވެ. މަޑުމަޑުން “ﷲ އަކްބަރް ކަބީރަން” އޭ ބުނެވުނު އިރު ޔާޝްއަށް ހިންދިރުވާލެވުނެވެ.\n“ކުޑަބޭ.. އަޅެ ކުޑަބެ ބުނެބަ މި ލާސްޓް ސްލައިސް ލިބޭނީ ރައިއަށޭ.. މި ދޮންބެގަނޑު ނުދިނޭ..” ރައިޝާ ކުސްތަޅާލިއެވެ. “ނޫން ކުޑަބޭ.. ޔޫ ލަވް މީ މޯރ ދޯ.. އެހެންވީމަ ރައި ކައިރި ބުނޭ އާޝްއަށް މި ފޮތި ދޭށޭ..” ރިއާޝްވެސް ކުސްތަޅާލިއެވެ. “ނޯ ވޭ.. ހީ އޮބްވިއަސްލީ ލަވްސް މީ މޯރ ދޭން ޔޫ…” “ވިލް ޔޫ ބޯތް ޝަޓް އަޕް!!!” ޔާޝް ހަޅެއްލަވައިގަނެފައި އައި ގޮތަށް އައިސް ރައިޝާއާއި ރިއާޝް ދަމަމުން ދިޔަ ޕިއްޒާ ފޮށިގަނޑު ޖަހައިގަތެވެ. އަދި އޭގައި އޮތް ޕިއްޒާ ފޮތި އެއްފަހަރާ އަނގަޔަށް ލުމަށްފަހު ރައިޝާމެންނާ ދިބާލަށް ބަލައިލިއެވެ. “ނައު އީޓް ދެޓް ލާސްޓް ސްލައިސް..” ޔާޝް އެހެން ބުނެފައި އެތަނުން ދިޔައެވެ. ރައިޝާއާއި ރިއާޝްއަށް އެކަކު އަނެކަކާ ދިމާލަށް ބަލައިލެވުނެވެ. އެހެން އިރުކޮޅަކު ތިބުމަށް ފަހު ތުންއަނބުރާލާފައި ދެމީހުންވެސް ގޮސް ދެމީހުންގެ ކޮޓަރިއަށް ވަދެ ދޮރު ތަޅުލިއެވެ. ދުރުން މި މަންޒަރު ބަލަން ތިބި ނުހާއާއި ރީޝާ ތިބީ ހީހީ ހަލާކުވެފައެވެ.\nއާދީއްތަ ދުވަހު ސްކޫލަށް ގޮސް ރައިޝާއާއި ނައިރާ ކްލާހަށް ވަނީ އެކުއެކީގައެވެ. ކްލާހަށް ވަދެވުމާއެކު ރައިޝާއަށް އެންމެ ފުރަތަމަވެސް ބަލައިލެވުނީ މާއިޝްގެ މޭޒާ ދިމާލަށެވެ. އެ މޭޒު ހުސްކޮށް ހުރި ތަން ފެނުމުން ރައިޝާއަށް ލިބުނު ހައިރާންކަމުގެ އިހުސާސްގެ މައްޗަށް ކަންބޮޑުވުމާއި، ދެރަ އިސްކުރިއެވެ. ރައިޝާ މާ ވަރަކަށް އެ ދިމާލަށް ބަލަން ފެށުމުން ނައިރާ ކަރުކެހިލާފައި ރައިޝާއަށް ގޮވާލިއެވެ\n“އެހެމް އެހެމް.. ޅިޔަނު ހޯދަނީތަ.. ވެދާނެ ބަލިވީ ކަމަށްވެސް.. ހާލު ބަލައިލަން ދާންވާނު ދޯ..” ލާނެތްކަމާއެކު ނައިރާ އެހެން ބުނުމުން ރައިޝާ ލޯ އަޅާލިއެވެ. “ޕިސް.. ސާބަސް.. ދެން ހަމަ ބަލައިލީއޭ.. އެހެންނޫނީ ކޮންމެ ދުވަހަކުވެސް އެންމެ ކުރިން ކްލާހަށް ވަދެ އިންނާނީ އޭނައަށް ވީމަ..” ރައިޝާ އަމިއްލަ ދިފާޢުގައި ވާހަކަ ދެއްކިއެވެ. އެއާއެކު ނައިރާގެ އަނގައިން ބޭރުވީ ލުއި ހުނުމެކެވެ. މާއިޝް އުޅެނީ ބަލިކަމުންނޭ ބުނަން ބޭނުންވިޔަސް އަދި އެހެން ބުނެވޭކަށް ނެތެވެ. މިއަދު މާއިޝް ނައިރާއަށް ގުޅާފައި ސްކޫލަށް ނުދެވޭނެ ވާހަކައާއި، މާއިޝް ނެތުމުން ރައިޝާ ހަދާ ނުހަދާއެއް ބަލައިދިނުމަށް އެދުމުން ނައިރާ އެއްބަސްވިއެވެ. ފާއިތުވީ ދުވަސްތަކުގެ ތެރޭގައި ނައިރާއާއި މާއިޝްގެ ދޭތެރޭގައިވެސް ވަނީ ގާތް ރަޙްމަތްތެރިކަމެއް އުފެދިފައެވެ. ވަރަށް ގިނަ ކަންކަމުގައި ދެމީހުން އެކަކު އަނެކަކަށް އެހީތެރިވެއެވެ. މި ފާއިތުވީ އެއް ހަފްތާގެ ތެރޭގައި ނައިރާއަށް މާއިޝް ވަރަށް ރަނގަޅަށް އެނގި ދަސްވެއްޖެއެވެ. ފޮތުގެ ބޭރުގަނޑު ކިތަންމެ ހަޑިވިޔަސް އެތެރޭގައި ކިތަންމެ ރީތި އެއްޗެއްވެސް ލިޔެފައި އޮވެދާނޭ ބުނާ އުސޫލުން މާއިޝްގެ ބޭރުފުށްވެސް އެތެރެފުށާ ވަރަށް ތަފާތުކަން ނައިރާއަށް ވަރަށް ރަނގަޅަށް އެނގި، ހާމަވެއްޖެއެވެ.\nމުޅި ދުވަސް އެއްކޮށް މާއިޝް ނުފެނުމުން ރައިޝާ އިނީ މޫޑު ސަކަރާތްވެފައެވެ. މާއިޝްއަށް ކަމެއް ވީބާއޭވެސް އޭނާގެ ހިތަށް އަރަމުން ދިޔައެވެ. ކުއްޖަކު ކައިރި އަހާލަން އުޅެފައިވެސް އޭނާ މަޑުކޮށްލީ މާއިޝް އެއްވެސް ކުއްޖަކާ ވާހަކަ ނުދައްކާކަން ހަނދާންވުމުންނެވެ. އަނެއްކޮޅުން ނައިރާ ދިޔައީ ރައިޝާގެ ޙަރަކާތްތައް ވަރަށް ގާތުން ބަލަމުންނެވެ. މިއަދު ބްރޭކް ގަޑީގައިވެސް ރައިޝާ އެއްވެސް އެއްޗެއް ނުކައި އިނުމުން ނައިރާ އިނީ ކުޑަކޮށް ހާސްވެފައެވެ. ފިލާވަޅުތަކަށް ދޭންވާ ސަމާލުކަން ނުދެވި، ކޮންމެވެސް ފުން ޚިޔާލެއްގެ ތެރޭގައި އިންނަ ކަންވެސް ނައިރާއަށް ފާހަގަ ވިއެވެ. މީ އެހެންނޫނީ ދުވަހަކުވެސް ރައިޝާ އުޅުނު ގޮތެއް ނޫނެވެ. ރައިޝާ މާއިޝް ދެކެ ހަމަ އެހާ ލޯބިވޭ ބާވައޭ ނައިރާގެ ހިތަށް އެރިއެވެ. ދޭތެރެ ދޭތެރެއިން އޭނާގެ ގާތަށް ހިނި އަންނަނީ ކޮންމެވެސް ލޯބީގެ ލަވަޔަކާ ރައިޝާއާއި މާއިޝްގެ ހަޔާތާ ގުޅުވާލެވުމުންނެވެ. އެހެންނަމަވެސް، މިއަދު ނައިރާގެ އެ ޙަރަކާތްތައްވެސް ރައިޝާއަށް ފާހަގަ ކުރެވޭ ކަމަކަށް ނުވިއެވެ. އެއަށްވުރެ ބޮޑަށް ރައިޝާ އިނީ މާއިޝްގެ ޚިޔާލުތަކަށް ގޮސް ގެނބިފައެވެ. މާއިޝްގެ ހަނދާންތައް އެ ހިތަށް އުނދަގޫކުރަމުން ދިޔައެވެ\nސްކޫލް ނިމުނީކަން އަންގައިދޭ ބެލް އެޅުމުން ހުރިހާ ކުދިންވެސް ދަބަހަށް ފޮތްތައް އަޅާ، ހަމަކޮށް، ހުރިހާ އެއްޗެއް ހިފައިގެން ކްލާހުން ނުކުންނަން ފެށިއެވެ. ނައިރާވެސް ދަބަސް ކޮނޑުގައި އަޅުވާލުމަށްފަހު ރައިޝާއާ ދިމާލަށް ބަލައިލީ ދާން ހިނގާށޭ ބުނަމުންނެވެ. އެހެންނަމަވެސް، އޭރުވެސް ރައިޝާ އިނީ އިން ގޮތަށް ހުއްޓިފައެވެ. ނައިރާ ފުން ނޭވާއެއް ދޫކޮށްލުމަށްފަހު ރައިޝާގެ މޫނުމަތީގައި އަތް ހޫރުވާލުމުން ސިހިފައި ރައިޝާ ތެދުވިއެވެ. އަދި ނައިރާއާ ދިމާލަށް ބަލައިލިއެވެ. “ކޮބާ މެޑަމް.. މަށާ ދިމާލަށް ބަލަންވީކީ ނޫނޭ.. ގެއަށް ދާން ތައްޔާރު ވާންވީ.. މިހާރު އެންމެން އެ ދިޔައީ.. އިރުއޮއްސުނަސް ނުދާންތަ ތި އިންނަނީ..؟” ނައިރާ އަރިކަށީގައި އަތް ވިއްދާލައިފާ ވާހަކަ ދެއްކިއެވެ. “އާނ.. މި ދަނީ..” ރައިޝާގެ ޖަވާބު ސާދާވެފައި ކުރެވެ. “މިއަދު ކެމިސްޓްރީ އިން ދިން ނޯޓްސްތައް ނުލިޔަމެއްނު.. މެކްސް އިން ދިން ޕްރޮބްލެމްތަކާ، ފިޒިކްސްް އިން ދިން ނޯޓްސްތައްވެސް މަ ޑީއެމް ކޮށްލާނަން.. ނޭނގޭ އެއްޗެއް އޮތިއްޔާ މަށަށް ގުޅާ.. މާދަމާ އަންނަ އިރަށް ނިންމައިގެން އަންނާތި..” ނައިރާ ހީވަނީ މިއަދު އެއްކޮށް ރައިޝާ ކުރާ ކަންތައް ޖާސޫސް ކުރަން އިން ހެނެވެ. ރައިޝާ ހިނިތުންވެލާފާ ނައިރާއަށް ޝުކުރު އަދާކުރީ އެހާ ރަނގަޅު އެކުވެރިއެއް ލިބުނީތީ ﷲ އަށް ޝުކުރު ކުރަމުންނެވެ. ގެއަށް ދިޔަ މަގުމަތީގައި ރައިޝާ ޔާޝްމެން ކައިވެނި ކުރަން އުޅޭ ވާހަކަ ނައިރާއަށް ކިޔައިދިނެވެ. މާ ކުރީއްސުރެވެސް ކައިވެންޏަށް ނައިރާއަށް ދަޢުވަތު ދިނީ އެ ދުވަހަކީ ނައިރާއަށް ވަރަށް ޚާއްސަ ދުވަހަކަށް ވާނެކަމާއި، ޚާއްސަ ވަނީ ކިހިނެއް ވެގެން ކަންވެސް ރައިޝާއަށް އެނގޭތީއެވެ. ކޮންމެހެންވެސް ޕާރޓީއަށް އަންނަންވާނެ ކަމަށް ބުނަމުން ރައިޝާ ވަކިވެލި އިރު އެ މޫނުމަތީގައި ވަނީ ހިތްހަމަޖެހުމުގެ ހިނިތުންވުމެކެވެ. ކުޑަ އިރުކޮޅަކަށް ނަމަވެސް، މާއިޝްގެ ޚިޔާލުތަކުން ރައިޝާއަށް ދުރުވެވުނު ވަގުތަކީ އެއީއެވެ.\nގެއަށް ވަތް ގޮތަށް ނައިރާ މިސްރާބު ޖެހީ ކޮޓަރިއާ ދިމާލަށެވެ. ކޮޓަރިއަށްވަދެ، ފެންވަރާ، އެއްޗެހި ބަދަލުކޮށްގެން، ނައިރާ ނަމާދުކޮށްލިއެވެ. ކައިގެން އައިސް އެންމެ ފުރަތަމަވެސް ނައިރާ މާއިޝްގެ ނަމްބަރަށް ޑައިލް ކޮށްލިއެވެ. އެންމެ ފުރަތަމަ ރިންގާއެކު މާއިޝް ފޯނު ނެގިއެވެ. ހީވަނީ މާ ކުރިންވެސް ނައިރާގެ ކޯލެއްގެ އިންތިޒާރުގައި ހުރި ހެންނެވެ.\n“ކޮބާ.. ކިހިނެއް ވަނީ..؟” މާއިޝް އަހާލީ ކެތްތެރިކަން ކުޑަވެފައިވާ މީހެއް ފަދައިންނެވެ. އެއާއެކު ނައިރާގެ ހިނިގަނޑު ދިޔައީ ފަޅައިގެންނެވެ. “ބަލަ މަންޖޭ.. ކީއްތަ ވީ.. މަގޭ އަޑު ހަމަ އެހާވެސް ހުތުރީތަ..؟ އަޑު އިވޭ އިރަށް ތި ހޭން ފަށަނީ..؟” މާއިޝް އަހާލިއެވެ. “ހަހަހަ.. ނޫނޭ.. ކަލެއަކަށް ނޭނގޭނެ މިއަދު ރައި އުޅުނު ގޮތެއް.. ކްލާހަށް ވަދެފަ އެންމެ ފުރަތަމަވެސް ބަލައިލީ ކަލޭގެ ޑެސްކާ ދިމާލަށް.. ކަލޭ ނެތްކަން އެނގުނީމަ އެ ފަކީރުގެ މުޅީ މޫޑުވެސް ހުރީ ކަޓާފަ.. މިއަދު އެއްވެސް ލެކްޗަރ އެއް ރަނގަޅަށް އަޑެއް ނާހަ.. ބްރޭކް ގަޑީގަ ލަންޗެއް ނުކައި.. އެއްވެސް ނޯޓްސް އެއް ނުނިންމަ.. ހުވާ މި ބުނީ މަގޭ ހިތަށް އެރި ހަމަ ކަލޭ އެ މަންޖެއަށް ހަދާފަ ހުރި ޖާދޫ މޮޅީއޭ.. ހަހަހަހަ..” ނައިރާ ހުރިހާ އެއްޗެއް އަކުރުން އަކުރަށް ކިޔައިދިން އިރު މާއިޝްގެ ހިތަށް ވަނީ ބަޔާންކުރަން ނޭނގޭފަދަ ހިތްހަމަޖެހުމެއް ލިބިފައެވެ. ރައިޝާގެ ލޯބި ލިބޭނެ ކަމުގެ އުންމީދު އެ ހިތުގައި އާ ވެގެން ދިޔައެވެ. އިރުކޮޅަކު ނައިރާއާ ވާހަކަ ދައްކާލުމަށްފަހު މާއިޝް ފޯނު ކަނޑާލީ ހުރިހާ ނޯޓްސްތަކާއި، ފިލާވަޅުތައް ފޮނުވައިދިނުމަށް އެދިފައެވެ. އެހެންކަމުން ފޯނު ބޭއްވި ގޮތަށް ނައިރާ އަވަސްވެގަތީ ރައިޝާއަށާއި މާއިޝްއަށް ފިލާވަޅުތައް ފޮނުވުމަށެވެ.\nދުވަހަކަށްފަހު ދުވަހެއް ފާއިތުވަމުން ދިޔައީ ރައިޝާގެ ހިތުގައިވާ ބުނުން އިތުރަށް ސާފުކޮށްދެމުންނެވެ. މާއިޝްއާ ދޭތެރޭ އެ ހިތުގައިވާ އިހުސާސްތައް އިތުރަށް ފުންވަމުންނެވެ. އެ ޒުވާން ހިތުގައި މާއިޝްއަށް ދެވިފައިވާ މަތިވެރި މަޤާމު ސިކުނޑިއަށް ޔަޤީންކޮށްދެމުންނެވެ. އާއެކެވެ. އޭނައަށް މާއިޝް ދެކެ ލޯބިވެވިއްޖެއެވެ. ވަރަށް ބޮޑަށް ވެވިއްޖެއެވެ. މާއިޝް ފެންނަ ކޮންމެ ފަހަރަކު ވިންދު އަވަސްވެފައި، މާއިޝް ނެތުމުން އެ ހިތަށް ލިބޭ ފަޅުކަމުން ރައިޝާއަށް ހުރިހާ އެއްޗެއް ފަހުމްވެ އެނގިއްޖެއެވެ. ލޯތްބަކީ ހިތުގައި އުފެދޭ، ތެދުވެރި، ޙަޤީޤީ އިޙުސާސެއްކަން އެނގިގެން ހިނގައްޖެއެވެ. އެހެންނަމަވެސް، އޭނާގެ ހިތް ވަނީ ސުވާލު ތަކުން ފުރިފައެވެ. އޭނާއަށް މާއިޝް ލިބޭނެބާވައެވެ؟ މާއިޝްގެ ލޯބި ޙާސިލްވާނެބާވައެވެ؟ އޭނާގެ ހިތުގެ ޝަކުވާތަކަށް ލުޔެއް ލިބޭނެބާވައެވެ؟ ލޯތްބަކީ އެއްބަޔަކަށް ފޮނި، އަނެއް ބަޔަކަށް ހިތި އެއްޗެއް ކަމަށް ވާނަމަ އޭނާގެ ލޯބި ފޮނިވާނެ ބާވައެވެ؟ ނުވަތަ ހިތިވާނެ ބާވައެވެ؟ ލޯބީގެ ދުނިޔޭގައި އޭނާ ވާނީ ކާމިޔާބު މީހަކަށްބާވައެވެ؟ ނޫންނަމަ، ނާކާމިޔާބު މީހަކަށްބާވައެވެ؟ އޭނާގެ ލޯބި އޭނާއަށް ޙާސިލްވާނެބާވައެވެ؟\nmiothy up vefa ehnnu koyaaa…\nmiothy up vefa ehnnu koyaaa…ey maadhan cmnt eh kohllalaann ingey bradhaa\nhmm i’m waiting for ur cmnt\nV v reethi vaane ingey mi part vx Naayoo ♥\nAash n raisha ulhey goiy v majaa.. hehee bandage thadhu vehje.. rai ah vee goiy dhw maaish school ah nudhiyaeema.. rai aa maaish aa avas musthagu balehga gulheyne adhi\nLyyysssmm loabi kolhu ♥💕♥\nStay safe and Tc 😘\ntyssssmmm lam dhooniii… hehe majaa dhw.. aan rai ah eyoh v gothakun nayaa kairiyah vx hini ai.. hehe… yhh insha allah vrh avahah gulheyne.. keep waiting.. mirey submit koleveythw balaanan.. lymmmm… mymmm… u too ss nd tc\nVrh Sali mi part vxxx❤❤\nHehehehe Haada funny eyy mi siblings ❤🤣🤣🤣🤣❤❤\nMaaish vxx aslu haada funny eyy❤❤🤣🤣\nVrh Sali Hama ❤❤\nKeep it up dhoonee❤❤\nVrh happy vi Alun stry kiyan libuny maa❤❤❤❤❤\nAnywayss waiting for the next part ❤❤\nsalaam dear readers.. hope u liked this prt as well.. next prt insha allah mirey submit kohlaanan.. keep waiting… lots of love from me.. ss and tvgc\nin rpl to ril sis…\ntysssssm sisyyy.. hehe vrh majaa dhw… thnx.. yhh maaish vrh funny dhw.. nayaa mi vhk liyun huttaeh nulaana insha allah.. ingeny mashakee kuran hithulaifi konme kameh vx kohfa noonee dhoo nukuraaa meeheh kan dhw 😉 hahaha… yhh will keep it up… thnxalot sisyyy.. lymmm.. ss and tc\nNayoooo. Kobaatha mi vhk ge 12 vana part??????\nstry ge 12 vana prt iyye noon kuree dhuvau up kurin..2vana page ga innaane…\nOk kiyaifin mihaaru enpartvex v reethi eyyyy test faseyhatha nayoooo?\nyhh test vrh faseyha but islam vrh undhgoo quiz mifaharu.. dhaskohfa huri gothakah naadhe enme suvaaleh vx..5suvaalu nubai quiz in… hiyeh nukuran ehaa bodu ehcheh madhuvaane kamakah vx.. ekm business in full libeyne insha allah.. science and dhiehi in vx libeyne iraaadhakurevviyyaa. dhn maths ga dhww…. haha dhn ingeynu dhw.. anyways eby? test faseyhatha?\nhellw sis ge loabi loabi shaayan dear…im so srry i knw vrh lahun kan dear ge stry ah sis ah cmmnt eh mi kurevenii bt hama tst dhuvas kolhu v ma bxy kamn cmnnt nukurevign miulhenii…i saw ur cmnnt on the trailer of this stry nd hama bunelan othy vvvvvvvvvvvvvvvvvvvvvvvvv ufaavieyefenifa… vvvvv ufaavi… nd no need to thnk me ngey hihh varaaeku kohfiyyaa insha allah mikan kaamiyaabu kamaa eku kurumakii undhagu kameh nun.. ekan mihaaru dear prove kohdhemn thi dhanii… dhuvahakah vure dhuvaheh dear ge stry liyumuge hunaru kuri araa kan ufalaaeku faahaga kuran maasha allah….. vvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvvv furihama mi vhk….really proud of u…may allah protect ur amazing talent frm evil eyes…mi stry sis ah haassakohli vhk bunelaafa iniima vs vvvv happy vi…feshuniisure vs mi stry kiyan bt cmmnt eh nukurevuniima im really srry fr that dear…..\nadhivs ehfaharu bunelan beynumiiii vvvvvvvvvvvvvvvvvvvvvvvvv furihama ey mi vhk… keep goig insha allah u can do this….. negative cmnnt libunas dont loose ur hope just try to make it perfect than before… prove them that u can aslo beaperfect writer ngeyy… lysssssssssssssmmmmmmmm dearr…. myssssssssssssssmmmmmmmm… stay safe nd take care…\nnd hw’s yuh dear??? hope u r doing great…\nOMG OMG OMG….. magey lwbi lwbi euphoria sis gandu… is that really u sisoo?? alhey hama gaboolu vx nukurevey.. omggg… yhhh alhugandu hama baraabaru insha allah… sis khinehtha?vrh ufaa vejje sis ah mee kaaku kan enguneema vx.. i’m sooo happy… hehe\nyhhh i can understand it’s totally fine darl.. aluganduge vx test dhuvaskolhu v ma aslu vvv bxy… aheyyy sis happy ci dhw sis ah dedicate kohfa in tha fenuneema.. u deserve it sisyyyy… u r not justawriter to me, u r likeasister to me… no need to thank ey bunyas just i can’t let it go without thanking u dhw… TYSSSSSSSSSSSSSSSSMMM my dear sisooooo… yess insha allah i will one of the most famous authors in this site like u one day… thnx for ur support sis… will never forget it.. alheyyyyyyy tyssssssssssmmmm dear sisyyy gandooo… alheyyeok vane cmnt eh nukohlevunas.. remeber when i commented on ur stry for the first time? alhugandu vx buneemennu sorry ey… but sis buneemennu sorry ey nubunaaney evaru kankamah dhw.. hehe… the same goes for u too sis.. cmnt eh nukohevunas stry kiyaalikan enguneema hama vvvv happy…\nTHANQ SOOOO MUCHHHH DEAR SISOOOO.. yess insha allah hama migothuga kuriyah dhaanan sis role-model akah balaigen.. i will never loose hope.. alhugandu famous uthor akah vaa dhuvahkun abadhuvx handhaan bahattaanan enme furathama writing ge there ah vannan inspirate kohdhinee sis kan.. yess negative comments akah i won’t stop bcz i have ppl who love me ore than the ppl who hate me… the ppl that hate me r just jealous of me.. that can’t demotivate me bcz i have ppl like u to motivate me.. i could have never come this far without u sis.. u r my whole time biggest inspiration.. yess insha allah hama dhuvahakah vure dhuvaheh liyuntherikan rangalhu kureveythoa alhugandu abadhuvx masakkaiy kuraanan.. thi dhin naseyhaiy thakuga hifaigen hama migothuga kuriyah dhaanan insha allah.. lymmmmmmmmmmmmmmmm nd mymmmmmmmmmmmmmmmm dear sisooooooo… u too ss nd tc…\nTHIS COMMENT MADE MY DAY.. IT’S MY FAVOURITE COMMENT OUT OF ALL.. ONCE AGAIN TYSSSSSSSMMM MY DEAR SISYYYYY…\nލޯބި March 19, 2016\nނޭނގޭހެ ހާދަ ލޯބިވޭ…. (1)


Corruption ga muvazzafunge baiverivun oiy kamah audit akun nudhakkaa: BML - vNews.mv\nކޮރަޕްޝަނުގައި މުވައްޒަފުންގެ ބައިވެރިވުން އޮތް ކަމަށް އޮޑިޓަކުން ނުދައްކާ: ބީއެމްއެލް\nޝިފްޒާ މުސްޠަފާ 10 July 2019, 21:16\nއެމްއެމްޕީއާރުސީގެ ކޮރަޕްޝަނާ ގުޅޭ އެއްވެސް ބާވަތެއްގެ އަމަލެއްގައި ބެންކުގެ މުވައްޒަފުން ޝާމިލްވާ ކަމަށް މިހާތަނަށް ހެދި އެއްވެސް އޮޑިޓެއްގައި ފާހަގަކޮށްފައިނުވާ ކަމަށް ބޭންކު އޮފް މޯލްޑިވްސްއިން ބުނެފިއެވެ.\nއެކުންފުނިން މިހެން ބުނީ އެމްއެމްޕީއާރްސީގެ ބޮޑު ޚިޔާނާތުގައި ހިމެނޭ ފައިސާ އެސްއޯއެފްގެ އެކައުންޓަށް ޖަމާވެފައިވާ މައްސަލާގައި ބޭންކް އޮފް މޯލްޑިވްސް (ބީއެމްއެލް) ގެ 38 މުވައްޒަފެއްގެ މައްސަލަ ތަހުގީގުކުރަމުންދާ ކަމަށް އެންޓި ކޮރަޕްޝަން ކޮމިޝަން (އޭސީސީ) އިން ބުނެފައި ވަނިކޮށް ނެރުނު ނޫސްބަޔާނެއްގައެވެ.\nބީއެމްއެލްއިން ބުނީ އެ ބޭންކަކީ ގާނުނާއި ގަވާއިދުތަކާ އަދި ބައިނަލްއަގުވާމީ ބެސްޓް ޕްރެކްޓިސްތަކާ އެއްގޮތަށް ހިންގަމުން އަންނަ ބެންކެއް ކަމަށެވެ. އަދި ގަވާއިދުތަކާއި އުސޫލުތަކުގެ އިތުރަށް ހަރުދަނާ އިންޓާނަލް ކޮންޓްރޯލްތައް ވަނީ ބެންކުގައި ގާއިމުކުރެވިފައި ކަމަށެވެ. ބެންކުގެ މުވައްޒަފުން އަމަލުކުރަމުންދަނީ މި ކަނޑައެޅިފައިވާ ގަވާއިދުތަކާއި އުސޫލުތަކުގެ ތެރެއިންތޯ ބަލައި ޒިންމާދާރުކުރެވޭނެ އިންތިޒާމުތައް ގާއިމްކުރެވިފައިވާ ކަމަށެވެ.\nބީއެލްއެލްއިން ބުނީ އެމްއެމްޕީއާރުސީގެ މައްސަލައާ ގުޅިގެން ބެންކުން ހެދި އިންޓާނަލް އޮޑިޓްގެ އިތުރަށް އެމްއެމްއޭ އަދި ފައިނޭންޝަލް އިންޓެލިޖެންސް ޔުނިޓުން ކުރިއަށް ގެންދިޔަ އޮޑިޓްތަކަށްފަހު ޔަގީންވެފައިވާ ގޮތުގައި ބެންކުން އަމަލުކޮށްފައިވަނީ ގާނޫނާއި ގަވާއިދުތަކާ އެއްގޮތަށް ކަމަށެވެ. އަދި އެމްއެމްޕީއާރުސީގެ ކޮރަޕްޝަނާ ގުޅޭ އެއްވެސް ބާވަތެއްގެ އަމަލެއްގައި ބެންކުގެ މުވައްޒަފުން ޝާމިލްވާ ކަމަށް ފާހަގަކޮށްފައިނުވާ ކަމަށެވެ. މިއިން އެއްވެސް އޮޑިޓަކުން ބެންކުން މި މުއާމަލާތްތައް ހިންގުމުގައި ގާނޫނާއި ގަވާއިދާ ޚިލާފުވެފައިވާ ކަމަށް ވެސް ފާހަގަކޮށްފައި ނުވާ ކަމަށެވެ.\nއެމްއެމްޕީއާރުސީގެ މައްސަލައަކީ މިހާރު ތަހުގީގު ކުރަމުންދާ މައްސަލައަކަށް ވާތީ މިކަމާ ގުޅޭ މައުލޫމާތު ހިއްސާކުރުމަކީ ބެންކުގެ އުސޫލެއް ނޫން ކަމަށެވެ. އެކަމަކު ފުރިހަމަނުވާ ތަހުގީގާ ގުޅޭ ގޮތުން އިއްޔެ އާންމުކުރެވިގެންދިޔަ މައުލޫމާތަށް ބަލާއިރު އެމްއެމްޕީއާރުސީގެ ކޮރަޕްޝަނުގައި ބެންކުގެ މުވައްޒަފުންތަކެއް ޝާމިލްވެފައިވާ ކަމަށް ދޭހަވާގޮތަށް ވަނީ ހާމަކޮށްފައި ކަމަށެވެ.\n"މިކަމުގައި މި ބޭންކުން ގާނޫނާއި ގަވާއިދުތަކާ އެއްގޮތަށް އަމަލުކުރަމުން ދަނިކޮށް، އަދި ތަހުގީގު ކުރިއަށް ދަނިކޮށް މިފަދަ ހަގީގަތާ ޚިލާފު ވާހަކަތައް ދެއްކުން، މި ބޭންކުން ހަރުކަށި އިބާރާތުން ކުށްވެރިކުރަމެވެ. މިފަދަ ހަގީގަތާ ޚިލާފު ތުހުމަތުތަކުން ބޭންކުގެ ކުރިއެރުމަށް ކުރާ މަސައްކަތްތަކަށް ހުރަސްއެޅި، ބޭންކުން އެބަޔަކަށް ބަރޯސާވާ ބައިނަލްއަގުވާމީ ބޭންކުތަކުން ކުރާ އިތުބާރު ގެއްލި އޭގެ ސަބަބުން ރާއްޖޭގެ ވިޔަފާރިތަކަށާއި ވިޔަފާރީގެ މުއާމަލާތްތައް ކުރައްވާ ހުރިހާ ރައްޔިތުންނަށް ނޭދެވޭ އަސަރު ކުރާނެ ވާހަކަވެސް މި ފުރުސަތުގައި ފާހަގަކުރަމެވެ" ބީއެމްއެލްގެ ބަޔާނުގައި ވެއެވެ.\nއެމްއެމްޕީއާރުސީގެ ނަމުގައި އެކި ފަރާތްތަކުން ދޫކޮށްފައިވާ ޗެކުތައް އެސްއޯއެފްގެ އެކައުންޓަށް ޖަމާކޮށްފައިވަނީ އެ ޗެކުތައް އެންޑޯސްކޮށް، އެސްއޯއެފްގެ އެކައުންތަށް ޖަމާކުރުމަށް ބެންކަށް ހުށަހެޅުމުން ކަމަށެވެ. މިގޮތުން މި ޗެކުތައް ޖަމާކުރުމުގައި ބެންކުން އަމަލުކޮށްފައިވަނީ ފައިސާއަށް ބަދަލުކުރެވޭ ގޮތުގައި ގެންގުޅޭ ލިޔުމާ ބެހޭ ގާނޫނާ އެއްގޮތަށް ކަމަށެވެ. އަދި މި ގާނޫނުނަށް އަމަލުކުރަން ފެށި ފަހުން ބެންކަށް އެންޑޯސްކޮށްގެން ޖަމާކުރަން ހުށަހަޅާ ހުރިހާ ޗެކުތަކަށް ވެސް އަމަލުކުރާ އުސޫލުން އެމްއެމްޕީއާރުސީގެ ޗެކުތައް ވަކި ތަފާތުކުރުމެއް ނެތި ކަމަށެވެ. ރާއްޖޭގެ އެހެނިހެން ބެންކުތަކުން ވެސް އެންޑޯސްކޮށްފައިވާ ޗެކުތައް ޖަމާކުރާ އުސޫލުން ގާނޫނާއި ގަވއިދުތަކާ އެއްގޮތަށް ކަމަށެވެ. މިމައްސަލައާ ގުޅޭގޮތުން ވަރަށް ތަފުސީލުކޮށް މިއަހަރުގެ ފެބްރުއަރީ 17 ވަަނަ ދުވަހު ބެންކުން ވާނީ ނޫސްބަޔާނެއް ނެރެފައިކަން ވެސް ފާހަގަކޮށްފައި ވެއެވެ.\nބީއެމްއެލްއިން ބުނީ އެމްއެމްޕީއާރުސީގެ މައްސަލައާ ގުޅިގެން ކުރާ ތަހުގީގުތަކަށް ކުރިއަށް އޮތް ތަނުގައި ވެސް ބެންކުން ފުރިހަމައަށް އެއްބާރުލުން ދޭނެ ކަމަށެވެ. އަދި ބެންކުން އެދެނީ ވީހާވެސް އަވަހަަކށް ތަހުގީގު ނިންމައި ބެންކުގެ ބައިވެރިވުން މި ޚިޔާނާތުގައިވާ ކަމަށް ދެކެވޭ ވާހަކައަށް ނިމުމެއް އައުން ކަމަށް ވެސް ބީއެމްއެލް އިން ވަނީ ބުނެފައެވެ.\nއެމްއެމްޕީއާރުސީ މައްސަލާގައި ބީއެމްއެލްގެ މުވައްޒަފުންތަކަކަށް ތުހުމަތުކުރެވޭތީ އެމައްސަލަ ތަހުގީގުކުރަމުން އަންނަ ކަމަށް އޭސީސީން ހާމަކުރުމުން ބީއެލްއެމްއެލް އިން އެކަމާ ހިތްހަމަނުޖެހުން ފާޅުކޮށް ބަޔާނެއް ނެރެފައިވާއިރު، ރައްޔިތުންގެ މަޖިލީހުގެ މާލިއްޔަތު ކޮމިޓީއަށް ހާޒިރުކޮށް މެންބަރުން ކުރެއްވި ސުވާލުތަކަށް އޭސީސީގެ ރައީސް މުއައްވިޒު ރަޝީދު ވިދާޅުވީ އެމްއެމްޕީއާރުސީގެ މައްސަލަ ތަހުގީގުކުރުމުގެ ތެރެއިން ބީއެމްއެލް އިން މި މައްސަލާގައި ޝާމިލްވަނީ ކިހާވަރަަކަށްތޯ މިހާރު ބަލަމުން ގެންދާ ކަމަށެވެ.\nމުއައްވިޒު ވިދާޅުވީ އެމްއެމްޕީއާރުސީގެ ފައިސާ އެންޑޯސްވެގެން އެހެން އެކައުންޓަކަށް ޖަމާވެފައިވަނީ ކަނޑައެޅިފައިވާ އުސޫލާ ޚިލާފަށް ކަމަށެވެ. އެގޮތުން ދެފަރާތެއްގެ އެންޑޯސްމެންޓެއް ނެތި ޗެކްތައް ޖަމާނުކުރެވޭގޮތަށް އޮތް ކަމުގައި ވީނަމަވެސް އެމްއެމްޕީއާރުސީގެ މެނޭޖިން ޑިރެކްޓަރުގެ ސޮއި އެކަނި އޮވެގެން ވަރަށް ގިނަ ޗެކްތަކެއް އެންޑޯސް ކޮށްފައިވާ ކަމަށެވެ.\nމުއައްވިޒް ވިދާޅުވި މިމައްސަލާގައި މިހާތަނަށް 38 މުވައްޒަފަކަށް ތުހުމަތުކުރެވިގެން އެމީހުންގެ ބަޔާންތައް ނަގަމުން އަންނަ ކަމަށެވެ. ބީއެމްއެލްގެ އެންމެ އާދައިގެ މުވައްޒަފުން ފެށިގެން ބީއެމްއެލްގެ ބޯޑާއި މެނޭޖްމަންޓްގެ އިސްވެރިންވެސް މިކަމުގައި ހިމެނޭ ކަަމަށެވެ. އެސްއޯއެފްގެ އެކައުންޓަށް ބީއެމްއެލްއިން އެމްއެމްޕީއާރުސީ މައްސަލައާއި ގުޅޭ ޗެކުތައް އެންޑޯސްނުކޮށް ޖަމާކޮށްފައިވާ ކަމަށް މީގެ ކުރިންވެސް އޭސީސީން ވަނީ ތުހުމަތުކޮށްފައެވެ.


Himesh ge aa album 'Surroor 2021' ge title track maadhama release kuranee!\nހިމޭޝްގެ އާ އަލްބަމް “ސުރޫރް 2021″ގެ ޓައިޓަލް ޓްރެކް މާދަމާ ރިލީޒްކުރަނީ!\nބޮލީވުޑްގެ ކާމިޔާބު މިއުޒިކް ކޮމްޕޯސަރ އަދި ލަވަކިއުންތެރިޔާ ހިމޭޝް ރޭޝަމިއްޔާ އޭނާގެ އާ އަލްބަމް “ސުރޫރް 2021” ރިލީޒްކުރުމަށް ތައްޔާރު ވަމުންދާއިރު އޭނާ ވަނީ މި އަލްބަމްގެ2ޕޯސްޓަރަކާއި2މޯޝަލް ޕޯސްޓަރ ތީޒާއެއް ދައްކާލާފައެވެ. ހިމޭޝްގެ މި އަލްބަމާއި އެކުގައި އޭނާގެ މިއުޒިކް ލޭބަލް “ހިމޭޝް ރޭޝަމިއްޔާ މެލޮޑީސް” ވެސް ލޯންޗްކުރުމަށް ވަނީ ހަމަޖެހިފައެވެ. މި އަލްބަމުގެ ޓައިޓަލް ޓްރެކް މާދަމާ ރިލީޒްކުރުމަށް ވަނީ ހަމަޖެހިފައެވެ.\nމީޑިއާ ރިޕޯޓުތަކުން ބުނާގޮތުގައި ހިމޭޝްގެ އެންމެ ފުރަތަމަ ސްޓޫޑިއޯ އަލްބަމް ” އާޕްކާ ސުރޫރް”ގެ 55 މިލިއަން ކޮޕީ ވަނީ ވިކިފައެވެ. އަދި މިއާއެކު މި އަލަބަމް ވެގެން ދިޔައީ ދުނިޔޭގެ ދެވަނައަށް އެންމެ ގިނައިން ވިކުނު ލަވަ އަލްބަމަށެވެ. މި ލިސްޓުގެ އެއްވަނީގައިވަނީ 65 މިލިއަން ކޮޕީސްއާއި އެކުގައި މައިކަލް ޖެކްސަންގެ ތްރިލާ އަލްބަމެވެ.\nހިމޭޝްގެ ކުރީގެ އަލްބަމް ރިލީސްކޮށްފައިވަނީ ދިޕީކާ ޕަޑްކޯންއާއި އެކުަގައެވެ. އެހެންކަމުން މި ފަހަރު ބެލުންތެިން އެންމެ ބަލަން ބޭނުންވަނީ މި އަލްބަމް އިން ފެނިގެންދާނީ ކޮން ތަރިއެއްތޯއެވެ. މިކަމާއި ބެހޭގޮތުން އަދި އެއްވެސް ޚަބަރެއް މިހާތަނަށް ލިބިފައެއް ނުވެއެވެ.\nހިމޭޝް މިހާރު ކުރަމުންދާ މަސައްކަތަކީ އިންޑިއަން އައިޑަލް ސީޒަން 12ގެ މަސައްކަތެވެ. މި ސީޒަންގައި ނޭހާ ކައްކަރާއި އަނޫމާލިކާއެކު ހިމޭޝް އަކީވެސް ޝޯވގެ ޖަޖެކެވެ.


SunOnline: Export, import adhi dhaulathah libunu aamdhanee ves dhashah\nއެކްސްޕޯޓު، އިމްޕޯޓު އަދި ދައުލަތަށް ލިބުނު އާމްދަނީ ވެސް ދަށަށް\n15 Oct 2020, 23:23\nވިޔަފާރި ބަނދަރު --- ފޮޓޯ: ކަސްޓަމްސް\nމިދިޔަ ސެޕްޓެމްބަރު މަހު ރާއްޖެއަށް އެތެރެ ކުރި މުދަލާއި ރާއްޖެއިން ބޭރަށް އެކްސްޕޯޓުކުރި މުދަލުގެ އަގު ދަށްވެ، ލިބުނު އާމްދަނީ މިދިޔަ އަހަރާ އަޅާބަލާއިރު 50 ޕަސެންޓު ދަށަށް ހިނގައްޖެއެވެ.\nކަސްޓަމްސް އިން އާންމުކުރި ތަފާސްހިސާބުތަކަށް ބަލާއިރު މިދިޔަ އަހަރުގެ ސެޕްޓެމްބަރު މަހު ރާއްޖެ އެތެރެކޮށްފައިވަނީ 3.8 ބިލިއަން ރުފިޔާގެ މުދަލެވެ. މިއަހަރުގެ އޮގަސްޓު މަހު އެ އަދަދު ވަނީ 1.9 ބިލިއަނަށް ދަށްވެފަ އެވެ. އެއީ، 50 ޕަސެންޓްގެ ދަށްވުމެކެވެ.\nފާއިތުވި މަހު ރާއްޖެއަށް އެންމެ ގިނައިން މުދާ އެތެރެކޮށްފައިވާ ގައުމުތަކަކީ ޗައިނާ، އިންޑިއާ އަދި ސިންގަޕޫރެވެ. ޗައިނާ އިން 345 މިލިއަން ރުފިޔާގެ މުދާ އެތެރެކޮށްފައިވާއިރު އިންޑިއާ އިން 275 މިލިއަން އަދި ސިންގަޕޫރުން 217 މިލިއަން ރުފިޔާގެ މުދާ ފާއިތުވި މަހު ވަނީ އެތެރެކޮށްފައެވެ.\nރާއްޖެއިން ބޭރުކުރި ނުވަތަ އެކްސްޕޯޓުކުރި މުދަލަށް ބަލާއިރު، މިދިޔަ އަހަރުގެ ސެޕްޓެމްބަރު މަހާ އަޅާބަލާއިރު މިއަހަރުގެ އެ މުއްދަތުގައި އެ އަދަދު ވެސް ވަނީ، 37 ޕަސެންޓް ދަށްވެފަ އެވެ.\nއެގޮތުން، ނިމުނު ސެޕްޓެމްބަރު މަހު 199 މިލިއަން ރުފިޔާގެ މުދާ ރާއްޖެއިން ބޭރުކުރި އިރު، މިދިޔަ އަހަރުގެ އެ މުއްދަތުގައި 315 މިލިއަން ރުފިޔާގެ މުދާ ރާއްޖެއިން ބޭރުކޮށްފައިވެ އެވެ.\nރާއްޖެއިން ބޭރު ކުރަނީ މަހުގެ ބާވަތްތަކެވެ. އެގޮތުން އެންމެ ގިނައިން މަސް ބޭރުކޮށްފައިވަނީ އިނގެރޭސިވިލާތަށެވެ. ދެވަނަ އަށް ޖަރުމަނު ވިލާތަށެވެ. އަދި ތިންވަނަ އަށް ފަރަންސޭސިވިލާތެވެ.\nކަސްޓަމްސް އިން ބުނީ އިމްޕޯޓް ދަށްވުމުގެ ސަބަބުން ރާއްޖެ އެތެރެކުރާ މުދަލުން ނަގާ ޑިޔުޓީ އާއި އެހެނިހެން ފީ ގެ ގޮތުގައި ލިބުނު އާމްދަނީ ސެޕްޓެމްބަރު 59 ޕަސެންޓު ދަށްވެފައިވާ ކަމަށެވެ. މިދިޔަ އަހަރުގެ ސެޕްޓެމްބަރު މަހު އިމްޕޯޓް ޑިއުޓީގެ ގޮތުގައި 292 މިލިއަން ރުފިޔާ ލިބުނުއިރު މި އަހަރު ލިބުނީ 119 މިލިއަން ރުފިޔާ އެވެ.


vnews - Manmaafulhu avahaaravumun nafsaanee gothun balikashivi: Prince Harry\nމަންމާފުޅު އަވަހާރަވުމުން ނަފްސާނީ ގޮތުން ބަލިކަށިވި: ޕްރިންސް ހެރީ\nޕްރިންސް ހެރީ: ޑަޔަނާ އަވާހަރަވުމުން ވޭތުވެދިޔަ ވިހި އަހަރު ހުންނެވީ ހިތާމަތައް ފޮރުވައިގެން -- ފޮޓޯ: ޕީއޭ\nނަފްސާނީ ބައްޔަކީ މީހާގެ މުއްސަނދި ކަމަކުން ނޫނީ ދިރިއުޅުމުގެ ފެންވަރުގެ ސަބަބުން ކުރިމަތިވާ ކަމެއް ނޫނެވެ. އެ މީހާ ނުހަނު ގަޔާވާ ކަމެއް ނުވުމުން ނޫނީ ހިތް އެދޭ ނޫނީ ދިރިއުޅުން އެކަމަކަށް ބިނާވެފައިވާ ކަމެއް ހުއްޓާލަން ޖެހުމުން ވެސް ނަފްސާނީ ގޮތުން މީހާ ބަލިކަށި ކޮށްލަ އެވެ. މީގެ އިތުރުން ތިމާ އެންމެ ލޯބިވާ މީހާއާއި ދުރަށް ގޮސް އެހެން ހަޔާތެއް އެ މީހާއާއި ނުލައި ހޭދަކުރަން ޖެހުމަކީ އެކަމުގެ ހިތާމައިގައިވެސް މިހާ މާޔޫސްވެ ނަފްސާނީ ގޮތުން ބަލިކަށިކޮށްލާ ކަމެކެވެ. ނަފްސާނީ ބައްޔަކީ އެކަމުގެ ސަބަބުން އާހިރު ނަތީޖާ ބައެއް ފަހަރު ހިތި ނަމަވެސް، އެކަމުން އަރައިގަތުމަށް މަސައްކަތްކުރާ މީހަކަށް އުފާވެރި ކުރިމަގެއް ހޯދޭނެ ބަައްޔެކެވެ. އުފާވެރި އުޖާލާ ކުރިމަގެ ހޯދަން ބޭނުންވާ ނަމަ، އެމީހެއްގެ މައްސަލަތަކާއި މެދު ވާހަކަ ދައްކާ ކޮންމެ ވެސް މީހަކާއި ހިޔާލު ބަދަލުކުރުމަކީ އެންމެ އެދެވޭ ގޮތެވެ. މާޔޫސްވެ ދިރިއުޅުން މަތިން ފޫހިވެ އަމިއްލައަށް މަރުވުމަކީ އެންމެ އެދެވޭ ގޮތެއް ނޫނެވެ.\nމާޔޫސްވުމުގެ މައްސަލަތައް ކުރިމަތިވާ މީހުންގެ އަދަދު އިތުރުވަމުންދާއިރު އިނގިރޭސި ރަސްކަމުގައި އެންމެ ނަން މަޝްހޫރު އެއް ޝަހްސިއްޔަތު ޕްރިންސް ހެރީ ވެސް ވަނީ މިކަން ތަހައްމަލް ކުރައްވާފަ އެވެ. ހެރީ ވަނީ އޭނާގެ ހަޔާތުގައި ނޭނގޭ ވަރަށް މުހިންމު ވާހަކައެއް ވޭތުވެދިޔަ ހަފުތާތެރޭގައި އާއްމުންނާއި ހިއްސާކުރައްވާފަ އެވެ. ޑެއިލީ ޓެލެގްރާފަށް ދެއްވި ބަސްދީގަތުމެއްގައި ޕްްރިންސް ހެރީ ވިދާޅުވީ މަންމާފުޅު ޕްރިންސެސް ޑަޔާނާ އަވަހާރަވުމުން ކުރިމަތިވި ހިތާމަތަކުން އަރައިނުގަނެވި 20 އަހަރު ވަންދެން ހޭދަކުރެއްވި ކަމަށެވެ. އަދި އެކަމަށް ވިސްނުންތަކާ ދުރަށް ވަޑައިގަތުމަށް ވަރަށް ގިނަ މަސައްކަތްތަކެއް ކުރެއްވި ކަމަށްވެސް ވިދާޅުވި އެވެ.\nފްރާންސްގައި 1997 ވަނަ އަހަރުގެ އޮގަސްޓް މަހުގެ ތެރޭގައި ހިނގި ކާރު އެކްސިޑެންޓެއްގައި ޑަޔާނާ އަވަހާރަވިއިރު ހެރީގެ އުމުރުފުޅަކީ 12 އަހަރެވެ. ހެރީ ވިދާޅުވީ މަންމާފުޅު އަވަހާރަވުމުން އެކަމުގެ ސަބަބުން ކުރިމަތިވެވަޑައިގެންނެވި ހިތާމައާއި އިހުސާސްތައް ފޮރުވައިގެން ވޭތުވެދިޔަ 20 އަހަރު ހޭދަކުރެއްވި ކަމަށެވެ. އެކަމުގެ ސަބަބުން މީހާ ހަލާކާއި ގާތަށް ދިޔަ ކަމަށްވެސް ވިދާޅުވި އެވެ.\nމިހާރު އުމުރުފުޅުން 32 އަހަރުގެ ހެރީ ވިދާޅުވީ އެ ހުރިހާ ހިތާމަތަކުން ދުރުވުމަށް ކުރެއްވި މަސައްކަތުން މިއަދު ހުންނެވުނީ ރަނގަޅު ހިސާބެއްގައި ކަމަށް ގަބޫލުކުރައްވާ ކަމަށެވެ. އަދި މިކަމުން ސަލާމަތްވުމަށް އެންމެ ބޮޑު އެހީތެރިއަކަށްވީ ބޮކްސިން ތެޅުން ކަމަށްވެސް ވިދާޅުވި އެވެ. އެއީ ހިތުގައި އުފެދެމުންދިޔަ ރުޅި ބޭރުކުރަން ވަރަށް ރަނގަޅު ކަމެއް ކަމަށްވެސް ވިދާޅުވި އެވެ.\nހެރީ ވިދާޅުވީ ނަފްސާނީ ގޮތުން މީހާއަށް އައި ބޮޑު ބަދަލުގެ އަސަރު ހުރިހާ ކަމަކަށްވެސް ކުރި ކަމަށެވެ. އަމިއްލަ ދިރިއުޅުމުގެ އިތުރުން އެކަމުގެ އަސަރު މަސައްކަތަށް ވެސް ވަރަށް ބޮޑަށް ކުރިކަމަށް ހެރީ ވިދާޅުވި އެވެ. އަދި ވިދާޅުވީ ހިތުގައި އުފެދިފައިވާ ނުތަނަވަސްކަން ފޮރުވައިގެން ހުރުމުގެ ސަބަބުން ގެއްލުމާއި ކުރިމަތިލާން ޖެހުނު އެތައް ދަނޑިވަޅެއް ކުރިމަތިވެވަޑައިގެންނެވި ކަމަށެވެ.\nޕްރިންސް ހެރީ ވިދާޅުވީ މި ހުރިހާ ވާހަކަތަކެއް މިއަދު ހިއްސާކުރައްވަނީ ނަފްސާނީ ބަލިތަކަށް މީހުން ހޭލުންތެރިކޮށް އެކަމުން އަރައިގަތުމަށް ހިތްވަރު ދިނުމުގެ ގޮތުން ކަމަށެވެ. އެގޮތުން ހެރީ މިހާރު ގެންދަވަނީ ބޭބޭފުޅު ޕްރިންސް ވިލިއަމްގެ ދެކަނބަލުންނާ އެކު ނަފްސާނީ މައްސަލަތަކުގެ ހޭލުންތެރިކަން އިތުރުކުރުމުގެ ކެމްޕޭނެއްގައިވެސް ބައިވެރިވެވަޑައިގަންނަވަމުންނެވެ.\nޑެއިލީ ޓެލެގްރާފުގެ ނޫސްވެރިޔާ ބްރިޔޯނީ ގޯޑަންއާއި އެކު ކުރިއަށް ގެންދެވި ދޮޅުގަޑިއިރުގެ އިންޓަވިއުގައި ހެރީ ވިދާޅުވީ ނަފްސާނީ ގޮތުން ދިމާވި މައްސަލަތައް ހައްލުކުރުމަށް އެއް ފަހަރަށް ވުރެ ގިނަ ފަހަރު ކައުންސިލިން ނެންގެވި ކަމަށެވެ. އަދި އެއީ ވަރަށް ބޮޑު ކުރިއެރުމެއް ނަފްސާނީ ގޮތުން ދިމާވި މައްސަލަތަކަށް ލިބުނު ކަމެއް ކަމަށްވެސް ވިދާޅުވި އެވެ. އެކަމަކު ކައުންސިލިން ހޯއްދެވީ އަފްޣާނިސްތާނު ހަނގުރާމައިގައި ސިފައިންގެ މީހެއްގެ ގޮތުގައި ހަރަކާތްތެރިވެވަޑައިގަތުމުގެ ސަބަބުން ދިމާވި ކަންބޮޑުވުންތަކަށް ނޫންކަން ޔަގީން ކަމަށްވެސް ވިދާޅުވި އެވެ. ވޭތުވެދިޔަ ދެ އަހަރާއި ބައިގެ ތެރޭގައި ކުރެއްވުނު މަސައްކަތުން ވަރަށް ބޮޑު ކުރިއެރުމެއް ނަފްސާނީ ގޮތުން ހާސިލުކުރެއްވިއްޖެ ކަމަށާއި، މިހާރު މަސައްކަތްތައް ވެސް ސީރިއަސްކަމާއި އެކު ނަގައި، އަދި އަމިއްލަ ދިރިއުޅުމާއި މެދު ވެސް ސީރިއަސްވެއްޖެ ކަމަށްވެސް ވަނީ ވިދާޅުވެފަ އެވެ.


vnews - Ahannakee super hero eh noon: Akshay Kumar\nއަހަންނަކީ "ސުޕަ ހީރޯ"އެއް ނޫން: އަކްޝޭ\n10 ޖެނުއަރީ 2017\nބޮލީވުޑްގެ ފިލްމުތަކުން އެތައް މަޝްހޫރު ކަމެއް ހޯދާފައިވާ އަކްޝޭ ކުމާރަކީ ގިނަ ބަޔަކަށް ނިކަން ކަމުދާ ހުނަރުވެރި އެކްޓަރެކެވެ. ބައެއް މީހުން ދެކޭ ގޮތުގައި އޭނާ އަކީ ބޮލީވުޑްގައި އެކްޝަން ފިލްމުތަކަށް އެންމެ މޮޅު އެކްޓަރެވެ.\nއެކަމަކު އަކްޝޭ ބުނަނީ އޭނާ އަކީ މީހުން ބުނާ ފަދަ "ސުޕަ ހީރޯ"އެއް ނޫން ކަމަށެވެ. އަދި މިއަހަރުގެ ތެރޭގައި ގިނަ ފިލްމުތަކެއް ހެދުމަށް ހަމޖެހިފައިވިޔަސް އޭނާ އަކީ ސުޕަހީރޯއެއް ކަަމަށް ގަބޫލުނުކުރާ ކަމަށްވެސް ބުންޏެވެ.\nބޮލީވުޑްގެ ފިލްމުތަކާއި ބެހޭ މައުލޫމާތު ގެނެސްދޭ "ބޮލީވުޑް ލައިފް" އަށް ދިން އިންޓަވިއުއެއްގައި އަކްޝޭ ބުނީ އޭނާ މަސައްކަތް ކުރަނީ ހީރޯ އަކަށް ވުމަށް ކަމަށެވެ. ސުޕަ ހީރޯ އަކަށް ވާކަށް ނޫނެވެ. މީގެ އިތުރުން އަކްޝޭ ބުނީ އޭނާ އަބަދުވެސް ބަލަނީ ބެލުންތެރިންގެ ތަރުހީބު ލިބޭ ފަަދަ ގޮތަކަށް ހުނަރު ދެއްކުމަށް ކަމަށެެވެ.\nއަކްޝޭ ކުމާރް ވަނީ މިއަހަރުގެ ތެރޭގައި ހަތަރު ފިލްމެއްގައި މަސައްކަތް ކުރުމަށް ނިންމާފައެވެ. ބޮލީވުޑްގައި ނުފޫޒު ގަދަ ދެ ނަން ކަމަށްވާ މަޝްހޫރު ޑައިރެކްޓަރު ކަރަން ޖޯހަރާއި މަޝްހޫރު ފިލްމީ ތަރި ސަލްމާން ހާން އެކުގައި އުފައްދަން ނިންމި ފިލްމުގެ ތަރިއަކަށް ވެސް އަކްޝޭ ކުމާރް ނޫން މީހަކު ނަގަން އެމީހުން ބޭނުމެއް ނުވި އެވެ. އެއީ އަކްޝޭ އަކީ މުޅި ބޮލީވުޑްގައިވެސް އެންމެ މަގްބޫލު ފިލްމީ ތަރި ކަމަށް އެމީހުން ގަބޫލުކުރުމެވެ.\nއަކްޝޭގެ ފިލްމީ ކެރިއާ 1990 އަހަރު ފަށާފައިވާއިރު އޭނާ ވަނީ މިހާތަނަށް ސަތޭކައެއްހާ ހިންދީ ފިލްމު ކުޅެފަ އެވެ. މީގެ އިތުރުން އަކްޝޭ ވަނީ ބައެއް ފިލްމުތައް ޕްރޮޑިއުސް ވެސް ކޮށްފަ އެވެ.\nދެ ދުވަހުގެ ތެރޭގައި 700އަށް ވުރެ ގިނަ މީހުންނަށް އެއްގަމު ލައިސަންސް ދީފި\nއިލެކްޝަންސް ކޮމިޝަނުން ވަނީ ރަތް ރޮނގު ހުރަސްކޮށްފައި: ރައީސް ނަޝީދު\nލީގު ހޯދުމާ ފިޔަވަޅަކާ ގާތަށް ނިއުރޭޑިއަންޓް ޖެހިލައިފި\nމިދިޔަ އަހަރު7ކުއްޖެއްގެ ބެލެނިވެރިކަން ހަވާލުކޮށް 20 ކުއްޖަކު އާއިލާ އާއި ވަނީ ހަވާލުކޮށްފައި: ޖެންޑާ\nއަލީ ހަމީދުގެ މައްޗަށް އުފުލާފައިވާ އިތުރު ދައުވާއެއް ޝަރީއަތް މާދަމާ ފަށަނީ\nމައުމޫންގެ މައްޗަށް އުފުލާފައިވާ ޓެރަރިޒަމްގެ ދައުވާގެ ޝަރީއަތެއް މާދަމާ\nސަރުކާރުން ދަރުސްތަކަށް ހުރަސް އަޅަމުންދާތީ އެކަމާއި ދެކޮޅަށް އިލްމުވެރިން ތެދުވެއްޖެ\nއެމްޑީޕީގެ ގައުމީ މަޖިލީހުގެ ތިން ރައީސުން ޖޭޕީއާއި ގުޅިވަޑައިގެންފި\nޑރ. މަޖީދުގެ ޖަނާޒާއަށްފަހު ހަށިކޮޅު ފަސްދާނުލައިފި\nގާސިމް ބައިވެރިވެވަޑައިގަންނަވާ ޚާއްސަ ޖަލްސާއެއް މާދަމާ ރޭ ޖަރުމަނުގައި\nމުހަންމަދު ބިން ސަލްމާން ދުނިޔޭގައި އެބަހުންނެވިކަން ސާބިތުކޮށްދިނުމަށް އަނެއްކާވެސް ފޮޓޯތަކެއް\nދަރިފުޅަށް ބުއްދިނުމުން މަންމައާއި ދަރިފުޅުވެސް މަރުވެއްޖެ


Ananya aai Ishaan ves Rajjeygai\nޒުވާން ލޯބީގެ ޖޯޑު އަނަންޔާ އާއި އިޝާން ވެސް ރާއްޖޭގައި\nފިލްމީ ތަރިން ކަމަށްވާ އަނަންޔާ ޕާންޑޭ އާއި އިޝާން ޚައްތަރް ވެސް ޗުއްޓީ ހޭދަ ކުރަން ރާއްޖެ އަތުވެއްޖެ އެވެ. ދެ އެކްޓަރުންގެ ލޯބީގެ ވާހަކަތައް މީޑިއާގައި ދެކެވެމުން ދަނިކޮށް އެކުގައި ޗުއްޓީ ހޭދަކުރަން ރާއްޖެ އައުމުން ގިނަ ބަޔަކު ދަނީ މި ވާހަކަ ދައްކަމުންނެވެ. އަދި މިއީ ދެ މީހުންގެ ލޯބި ސިއްރު ކުރަން މިހާރު މި ދެ ތަރިން ބޭނުން ނުވާ ކަމުގެ ހެއްކެއް ކަމުގައި ބައެއް މީހުން ސިފަ ކުރެ އެވެ.\nސަން ސިޔާމް އިރު ވެލީގައި ޗުއްޓީ ހޭދަ ކުރަމުން ނަގާފައިވާ ބައެއް ފޮޓޯތައް އަނަންޔާ އާއި އިޝާން މިހާރު ޝެއާ ކުރަމުން އެބަދެ އެވެ. ނަމަވެސް ކޮންމެ އެކްޓަރަކު ވެސް އިންސްޓަގްރާމްގައި ޝެއާ ކުރަނީ އެމީހެއްގެ އެކަނި ފޮޓޯއެވެ.\nބޮޑު ބާގާ އަކާއި ފްރެންޗް ފްރައިޒް ތައްޓެއް ކައިރީ ބައިންދައިގެން މޫދަށް އެރެން ތައްޔާރު ވެގެން އިން އަނަންޔާގެ ފޮޓޯގެ ކެޕްޝަންގައި "އަސްލު އޭނާއަށް ވުމުގެ މަސައްކަތް ކުރަނީ" ކަމަށް ބުނެފައި ވެއެވެ. މިގެ އިތުރަށް ވެސް އޭނާގެ ހިޔަނި ފެންނަ ފޮޓޯއަކާއި އިތުރު ބައެއް ފޮޓޯ އަނަންޔާ ޝެއާ ކޮށްފައި ވެއެވެ.\nއިޝާންގެ ފޮޓޯތަކުން ފެންނަނީ ޑައިވް ކުރުމާއި ސްނޯކްލިންގައި އޭނާ އުޅޭ ތަނެވެ.\nއަނަންޔާ އާއި އިޝާން ވަނީ "ޚާލީ ޕީލީ" ކިޔާ ފިލްމެއްގައި އެކުގައި މަސައްކަތް ކޮށްފަ އެވެ. ދެ މީހުންގެ މެދުގައި ލޯބީގެ ގުޅުމެއް އުފެދުނީ އެ ފިލްމުގެ ޝޫޓިން ކުރިޔަށް ދިޔައިރު ކަމަށް އިންޑިޔާގެ ނޫސްތަކުން ބުނެފައި ވެއެވެ.\nބުދަ ދުވަހު ރާއްޖެ އައި މި ޒުވާން ޖޯޑު އަތާ އަތް ގުޅާލައިގެން ކެޓުރީނާ ކައިފްގެ ޕާޓީއަކަށް ވެސް މީގެ ދެތިން ދުވަސް ކުރިން ދިޔަ މަންޒަރު ފެނިފައިވާ ކަމަށް ނޫސްތަކުން ބުނެ އެވެ. އިޝާން މިހާރު ކުޅެމުންދަނީ "ފޯނު ބޫތު" އެވެ. މި ފިލްމުގައި އޭނާއާއެކު ބައިވެރިވަނީ ސިދާންތު އާއި ކެޓުރީނާ ކައިފް އެވެ. އަނަންޔާ ކުޅެނީ ދީޕިކާ ޕަދުކޯން އާއެކު ކުޅޭ ފިލްމެކެވެ.\nއަނަންޔާ ޕާންޑޭ އިޝާން ޚައްތަރު\nކުރީގެ ތިން ބަތަލާއިންގެ މަޖާ ދިރިއުޅުން


Raees, India ge Foreign Minister aa bahdhalu kuravvaifi | Mihaaru\nރައީސް އިބްރާހިމް މުހައްމަދު ސޯލިހު (ކ)، އިންޑިއާގެ ފޮރިން މިނިސްޓަރު ޑރ. ސުބްރަމާނިއަމްއާ މިއަދު ހެނދުނު ސަލާމްކުރައްވަނީ.-- ފޮޓޯ: ރައީސް އޮފީސް\nރައީސް، އިންޑިއާގެ ފޮރިން މިނިސްޓަރާ ބައްދަލުކުރައްވައިފި\n04 ސެޕްޓެމްބަރ 2019 - 17:166comments\nރައީސް އިބްރާހިމް މުހައްމަދު ސޯލިހު، އިިންޑިއާގެ ފޮރިން މިނިސްޓަރު ޑރ. ސުބްރަމާނިއަމް ޖަޔަޝަންކަރާ މިއަދު ބައްދަލުކުރައްވައިފި އެވެ.\nއިންޑިއަން އޯޝަން ކޮންފަރެންސަށް މިހާރު ރާއްޖެ ވަޑައިގެން އުޅުއްވާ ސުބްރަމާނިއަމްއާ ރައީސް އޮފީހުގައި ބޭއްވި ރަސްމިއްޔާތެއްގައި ބައްދަލުކުރައްވައި ދެ ގައުމުގެ ޒަމާންވީ ގުޅުމާ ބެހޭގޮތުން ދެ ބޭފުޅުން މަޝްވަރާކުރެއްވި އެވެ.\nރައީސް ވަނީ ސުބްރަމާނިއަމަށް ފޮރިން މިނިސްޓަރުގެ މަގާމު ލިބިވަޑައިގަތުމުން މަރުހަބާ ވިދާޅުވެފަ އެވެ. އަދި ފޮރިން ސެކްރެޓަރީގެ މަގާމުގައި ކުރިން ހުންނަވައި ދެ ގައުމުގެ ގުޅުން އިތުރަށް ބަދަހިކުރުމަށް ކުރެއްވި މަސައްކަތަށް އެމަނިކުފާނު ޝުކުރު އަދާކުރެއްވި އެވެ.\nމީގެ އިތުރުން ރައީސް ވަނީ އިންޑިއާގެ ފޮރިން މިނިސްޓަރުކަމުގައި ކުރިން ހުންނެވި ސުޝްމާ ސްވަރާޖް އަވަހާރަވުމަކީ އެ ގައުމަށް ލިބުނު ފޫ ނުބެއްދޭވަރުގެ ގެއްލުމެއްކަން ފާހަގަކުރައްވައި ތައުޒިޔާ ވިދާޅުވެފަ އެވެ.\nމި ބައްދަލުކުރެއްވުމުގައި އިޖްތިމާއީ އަދި އިގުތިސޯދީ ގޮތުން ރާއްޖެ ތަރައްގީކުރުމާއި ވިޔަފާރި އާއި ސަރަހައްދީ ރައްކާތެރިކަމަށް ކުރެވިދާނެ ކަންކަމާ ބެހޭގޮތުން ދެ ބޭފުޅުން މަޝްވަރާކުރެއްވި ކަމަށް ރައީސް އޮފީހުން ބުންޏެވެ. އެކަންކަމުގެ ނަތީޖާ އަށް ވާސިލްވުމަށްޓަކައި ރާއްޖެ އާއި އިންޑިއާ ދެމެދު ވާ އެއްބަސްވުންތަކާއި މިހާރު ކުރިއަށްދާ އިންޑިއަން އޯޝަން ކޮންފަރެންސްގެ ސަބަބުން ވެސް އިތުރު ބާރެއް ލިބިގެންދާނެ ކަން ފާހަގަކުރެއްވި އެވެ.\nއިންޑިއާގެ ފޮރިން މިނިސްޓަރު ވަނީ ރާއްޖެ އާއި އިންޑިއާ ދެމެދުގައިވާ އެކުވެރި ގުޅުން އިތުރަށް ބަދަހިކުރެއްވުމަށް މަސައްކަތް ކުރައްވާނެކަމުގެ ޔަގީންކަން ދެއްވައިފަ އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ރާއްޖެ-އިންޑިއާ ރައީސް އޮފީސް\nއިންޑިއާގެ އާމީ ޗީފް، ރައީސާ ބައްދަލުކުރައްވައިފި\nޖިނާއީ ކުށްތައް ހުއްޓުވުމާ ގުޅޭ އެއްބަސްވުން ކޮމިޓީއަށް\nޖިނާއީ ކުށްތައް ހުއްޓުވަން އިންޑިއާގެ އެހީ ހޯދަނީ


Yameen Rasheed mahsala dhigulaigen dhanee vakeelun haaziru nuvaathee: Gaazee\nޔާމީން ރަޝީދު މައްސަލަ ދިގުލައިގެންދަނީ ވަކީލުން ހާޒިރުނުވާތީ: ގާޒީ\nބްލޮގާ ޔާމީން ރަޝީދު --\nރަހުމްކުޑަ ގޮތަކަށް މަރާލާފައިވާ ބްލޮގަރު ޔާމީން ރަޝީދުގެ މަރުގެ މައްސަލަ ދިގުދެމިގެންދަނީ އެކި ސަބަބުތަކާހުރެ ވަކީލުން ހާޒިރު ނުވުމުގެ ސަބަބުން ކަމަށް މައްސަލަ ބައްލަވާ ގާޒީ އަލީ ރަޝީދު ހުސެއިން ވިދާޅުވެއްޖެ އެވެ.\nމިއަދުގެ އަޑުއެހުމަކީ ދައުލަތުގެ ފަރާތުން ހުށަހަޅާފައިވާ ދެ ހެކިވެރިއެއްގެ ހެކިބަސް ނެގުމަށް ތާވަލް ކޮށްފައިވާ އަޑުއެހުމެކެވެ. ނަމަވެސް ހައިޝަމް ރަޝީދުގެ ވަކީލް އަހުމަދު ޔާމީން ހާޒިރު ނުވާތީ މިއަދުގެ އަޑުއެހުން ކުރިއަށް ނުގެންގޮސް އެހެން ދުވަހަކަށް އަޑުއެހުން ވަނީ ފަސްކޮށްފަ އެވެ.\nމިއަދުގެ އަޑުއެހުމުގައި ގާޒީ އަލީ ރަޝީދު ހުސެއިން ވިދާޅުވީ މިއަދުގެ އަޑުއެހުމަށް ވަކީލް އަހުމަދު ޔާމީން ހާޒިރުވެވެންނެތް ކަަމަށާއި އޭނާއަށް ހާޒިރުވެވެންނެތީ ބަލިހާލަތު ހުރި ގޮތުން ކަމަށްވެސް ކޯޓަށް އަންގާފައިވާ ކަމަށެވެ. އަދި މިއަދުގެ ޝަރީއަތް ކެންސަލް ނުކޮށް ބާއްވަން ނިންމެވީ ވަކީލުންނަށް އިލްތިމާސް ކުރުމަށް ކަމަށެވެ.\nގާޒީ އަލީ ރަޝީދު ހުސެއިން ވިދާޅުވީ ޝަރީއަތް ދިގުލައިގެން ގޮސްފައިވަނީ ދިފާއީ ވަކީލުން އެކި ސަބަބުތަކާ ހުރެ ކޯޓަށް ހާޒިރު ނުވުމުގެ ސަބަބުން ކަމަށެވެ. އަދި ދިފާއީ އެއްވެސް ވަކީލެއް ހާޒިރުނުވުމުން ޝަރީއަތް ކުރިއަށް ގެންގޮސްފިނަމަ ދިފާއެއްގެ ހައްގެއް ގެއްލިގެންދާނެތީވެ އަޑުއެހުން ފަސް ކުރަންޖެހޭ ކަމަށް ގާޒީ ވިދާޅުވި އެވެ.\nގާޒީ ވިދާޅުވީ ޝަރީއަތަށް ހާޒިރުވުނެވޭނަމަ ބަދަަލުގައި އެހެން ވަކީލެއް ހަމަޖައްސައި މައްސަލަ ކުރިއަށް ގެންދެވޭނެގޮތް ހަދަންޖެހޭ ކަމަށެވެ. އަދި މަގުބޫލު އުޒުރެއްނެތި ވަކީލުން ހާޒިރުނުވާނަމަ ބާ ކައުންސިލަށް މައްސަލަ ހުށަހެޅޭނެ ކަމަށެވެ.\nއިސްމާއިލް ރަޝީދުގެ ވަކީލުންގެ ޓީމުގައި ހިމެނޭ އަހުމަދު ޝަފީގް ވިދާޅުވީ ވަކީލުންނަކީ ގިނަ މައްސަލަތަކެއްގައި ކޯޓަށް ހާޒިރުވާންޖެހޭ ބައެއް ކަމަށާއި އެހެންކަމުން އަޑުއެހުންތަކަށް ހާޒިރުނުވެވޭފަދަ ކަމެއް ދިމާވެދާނެ ކަަމަށެވެ. އަދި ދިގު މުއްދަތެއްވަންދެން މި މައްސަލާއާ ހަވާލުވެގެން ތިއްބެވި ވަކީލުން ހާޒިރުނުވޭނަމަ ބަދަލުގައި އެހެން ވަކީލެއް ފޮނުވައިގެން ޝަރީއަތް ކުރިއަށް ގެންދިއުމަކީ އެންމެ އެދެވޭ ގޮތް ނޫން ކަމަށް އޭނާ ވިދާޅުވި އެވެ.\nއެކަމަށް ގާޒީ ވިދާޅުވީ މިހާރުވެސް މައްސަލަ ލަސްވެފައިވާ ކަމަށާއި ކޮންމެ މީހެއްގެ ވަކީލުންގެ ގޮތުގައި ދެ ވަކީލަކު އެބަ ތިބި ކަމަށެވެ. އަދި މައްސަލަ ތައާވަލް ކޮށްފައިވާ ދުވަހަކަށް ނިންމަން ބޭނުންވާ ކަމަށާއި އެހެންކަމުން ވަކީލަކަށް ނާދެވޭނެނަމަ ބަދަލުގައި ވަކީލަކު ފޮނުވައި ޝަރީއަތް އަވަހަށް ނިންމަން މަސައްކަތްކޮށްދޭންޖެހޭ ކަމަަށްވެސް ގާޒީ ވިދާޅުވި އެވެ.\nމިއަދުގެ ޝަރީއަތުގައި ދައުލަތުން ވަނީ މައްސަލަަ މި ހަފްތާއަށް ތައާވަލްކުރަން އެދިފަ އެވެ. ނަމަވެސް ދިފާއީ ވަކީލުން ވަނީ އެކަމަށް ދެކޮޅު ހަދައިފަ އެވެ. އެގޮތުން އަޑުއެހުންތައް ވަނީ ދުރާލާ ކުރިން ރާވާފައިވާ ކަމަށާއި އެހެން ދުވަސްތަކުގައި އަޑުއެހުންތައް ބާއްވާނަމަ ހާޒިރުވާން ދަތިވެދާނެ ކަމަށެވެ.\nގާޒީ އަލީ ރަޝީދު ހުސެއިން ވަނީ އިތުރު އަޑުއެހުމެއް މި ހަފްތާގައި ނުބާއްވަން ނިންމައި ކުރިންވެސް ރޭވިފައިވާ ގޮތަށް ކުރިއަށް ގެންދަން ނިންމާފަ އެވެ. އަދި މިއަދުގެ ޝަރީއަތުގެ ބަދަލުގައި އެހެން ހަފްތާއެއްގައި ދެ ޝަރީއަތް ކުރިއަށް ގެންގޮސް މައްސަލަ ތާވަލް ކޮށްފައިވާ ދުވަހަކަށް ނިންމަން ބޭނުންވާ ކަމަށް ގާޒީ ވިދާޅުވި އެވެ.\nދެން އޮންނަ އަޑުއެހުމެއްގައި މިއަދު ހެކިބަސް ނަގަން ނިންމާފައިވާ ދެ ހެކިވެރިންގެ ހެކިބަސް ނެގުން އޮންނާނެ އެވެ. ދެން މި މައްސަލައިގެ އަޑުއެހުމެއް އޮންނާނީ އަންނަ ބުދަ ދުވަހު އެވެ.


BREAKING: Maleeh Ge Ithubaaru Nei Kamah Majleehun Faaskohfi - Vaguthu\nމިނިސްޓަރު ކަމުން ވަކި ކުރި މަލީހް "ވަގުތަށް" އިންޓަވިއު ދެއްވަނީ. --- ވަގުތު އިމޭޖަސް\nކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހް ޖަމާލްގެ އިތުބާރު ނެތް ކަމަށް ރައްޔިތުންގެ މަޖިލީހުން މިއަދު ފާސްކޮށްފިއެވެ.\nނަމަވެސް އެ ވާހަކަތައް މަލީހު ދޮގު ކުރައްވައެވެ.\nމަލީހު ދާދި ފަހުން "ވަގުތު" އަށް ވިދާޅުވީ އޭނާގެ މައްޗަށް އިތުބާރު ނެތް ކަމަށް ފާސް ކުރުން އެއީ އެމްޑީޕީގެ ވެރިކަމެއްގައި ގާނޫނުއަސާސީގެ 27 ވަނަ މާއްދާގެ އިތުބާރު ނެތް ކަމަށް ފާސް ކުރުން ކަމަށެވެ. އޭނާ މަގާމުން ވަކިކުރަން އެ ޕާޓީއިން މަސައްކަތް ކުރަނީ ޓީވީ ޕްރޮގްރާމެއްގައި ބަރުލަމާނީ ނިޒާމަށް ތާއީދު ނުކުރައްވާ ކަމަށް ވިދާޅުވެ ދެއްކެވި ވާހަކައަކާ ގުޅިގެން ކުރާ ކަމެއް ކަމަށް މަލީހް ވިދާޅުވެއެވެ.\nނެގިގެންދިޔައީ ސަރުކާރުގެ "ނޯ ކޮންފިޑެންސް" ވޯޓެއް- މަލީހު\nރޯދަ މަހު މަޖިލިހުގެ ޖަލްސާތައް ފަށާނީ ހެނދުނު 10:30 ގައި\nއުނދަގުލާއެކު ގައުމު ކޮޅަށް ޖަހަނީ މި ސަރުކާރުން: ހަސަން\nމާޗް 1, 2021 13:35\nކަލޯގެޔާ މިހާރުވެސް އިންޓަރނެޓް\nމާޗް 1, 2021 13:36\nއަދި މިއުޅެނީ މާގިނައިރެއް ނުވެގެން މިހާރުވެސް އިންޓަރ ނެޓްގެ ސްޕީޑް ހަލުވި ވެއްޖެ... އެހެންވީމައި ކައުންސިލް އިންތިހާބުވެސް އެމްޑީޕީއަށް ދޭނީ\nމާޗް 1, 2021 14:12\nތިބުނީތެދެއް މިއަދު މެންދުރުނަމާދަށް ބަންގިގޮވީއްސުރެންމިއުޅެނީ އިންޓަނެޓްގެސްޕީޓް ފާސްޓް ކަމުންގޮސް ހަތަރެސްފަޔަށް އޮބިނޯވެގެން ....\nމާޗް 1, 2021 16:58\nޚަރާމް މަ ވޯރޓް އެޑީޕީއަށް ދީފިއްޔާ! ****\nމާޗް 1, 2021 13:37\nރަނގަޅު ނިންމުމެއް. އިންޝާ ﷲ، ރައީސް ޔާމީނަށް ހިތުހުރި ގޮތެއް ހަދާފައި އަދި އެވެރިންނަށް އެއްބާރުލުންދޭ ކޮންމެ މީހަކުވެސް މިގޮތައް ނިކަމެތިވެގެން ދާނެ. ހައްގުން ކުށަކާ ނުލާ ރައީސް ޔާމީން ހުރަގޭގަ ބަންދުކުރި އެންމެން ފަޟީހަތްކޮށް ދެރަ ނިކަމެތި ބައެއްކަމުގައި ލައްވާށި! މި ލާދީނީ ސަރުކާރުގެ ނިމުން އަވަސް ކުރައްވާށި!\nމާޗް 1, 2021 14:22\nމާޗް 1, 2021 13:41\nދައްކަވަންހުރި ތަނެއް ދައްކުވާފަ ގެންދަވާނީ. މިހާރު ރާކަނި މަސް ކެވިއްޖެއެއްނު! އަދި ބޮޑު މަންޒަރު ބަލަންތިބޭ. ކޮބާ އިމްރާން ޚާން. ދެން އޮތީ ކަލޭ! އިންތިޒާރުކޮށްލައްވާ!\nފަހަރަކު ގަހެއް ކަނޑާ ކަނޑާ ބަނގަޅީސް އެއް ވަަލަށް ހަދަނީ\nމާޗް 1, 2021 13:46\nތީ ކޮންމެވެސް ރޭވުމެއް. އެމްޑީޕީގެ ކޮންމެވެސް ރޭވުމެއް ނެތި ތިޔަފަދަ ކަމެއްނުކުރާނެ.ތީ ހުސް ފޭކު. އެމްޑީޕީ އަކީ ކަނާތުން ޖަހާފަ ވައަތުން ފިރުމާމީހުން ތިބޭޕާޓީއެއް. ރައްޔިތުންނަށް ތިމާމެން މީ ވަރަށް ރައްޔިތުންނަށް ހެޔޮއެދޭ ބަޔަކުކަމަށް ހެދިގެން ތިބޭ ބައެއް. ދޮގާ މަކާރާ އޮޅުވާލުމާކީ އެމްޑީޕީގެ ފަލްސަފާ. ބޭއިންސާފުދޮގުހަދާފަ ކޮންމެފަދަ ކަމެއްވެސް ކޮށްފާނެ. ތިމާމެން ކުރީމަ އިންސާފުން ހުރިހާކަމެއްވެސް ވާކަމަށް ހެދިގެން ތިބޭ ބައެއް.ތިމާމެންގެ ޢަދާވާތްތެރީން ވީމަ ބޭއިންސާފުހިންގަމުން. ތިމާމެން ރަޙުމަތް ތެރީން ކުރުމުން އިންސާފުން ކަންކުރާބައެއް. އެކަމަކު ދިވެހިރާއްޖޭގެ ރައްޔިތުންނަށް ވަޢުދުވެގެން އައީ އެއްވެސް މީހަކަށް ދެރަގޮތްތައް ނަހަދާ އިންސާފާހަމަކަން އިސްކުރާނެ ކަމަށް. މިވީ ހިސާބަށް ގްރޭޑް ދެންޏާ ދޭނީ އެފް ގްރޭޑެއް.\nމާޗް 1, 2021 16:35\nއެފް ގުރޭޑަކީ ފެންޓާސްޓިކް..ވައު..\nމާޗް 1, 2021 13:56\nރައްޔިތުންގެ އެއްްވެސް އިތުބާރެއް، ރައްޔިތުންގެ މަޖްލިހަށް އެބައޮތްބާ؟ މަޖްލިސް މެމްބަރުންގެ އިތުބާރު އޮތްތޯ ނެއްތޯ ބެލުމަށް ވޯޓުނެގޭނެ ދުވަހެއް އަންނާނެބާ؟ ރައްޔިތުމީހާ އަކަށްނެތް އެއްވެސް ފުރުސަތެއް. މުޅިންވެސް "ވަންވޭ".\nމާޗް 1, 2021 13:58\nކޮބާ އަދިވެސް ކިޔަކިޔާތިބޭ މިހާރުމިއޮތީ ކޯލިސަންސަރުކާރެކޭ އެދަނީ ފަހަރަކުމީހަކު ކޯލިސަނުން ބޭރުކުރަމުން މިހާރު އެތިބީ ނަމެއްގައި ބުރުމާއި، މައުމޫނު، އިމްރާނު މެން ބުނާނެ އަދިވެސް ކޯލިސަން އޮތީ ވަރަށްބަދަހީކޮށޭ\nއެއްބަޔަކު ތިޔަތިބީ ލާރިގަޑުގެ ދަހިވެތިކަމުން ،އަނެއްބަޔަކުތިބީ މަގާމުގެ ދަހިވެތިކަމުގައި މިބައިގަޑަށް ގޯސްވީ ރައީސް ތާމީނު އަދުވެސް ރާޓީވީން މިސަރުކާރުން ހިންގާގޯސްކަންތައްތަކެއް\nމާޗް 1, 2021 14:17\nމިއީ މަލީހުއައްދިން އެއްޗެއްނޫން 2023ގެ ރިޔާސީއިންތިހާބައް އިބޫކުރިމަތިލާފިނަމަ ވާނެގޮތުުގެ މަންޒަރެއް އެމްޑީޕީ ބެއެއް މެންބަރުން ނުދިނަސް އިދިކޮޅާއެކުވެސް މިކަންކުރެވޭނެކަން އިމްރާން ހާން ގެކޯލިށަނައްދައްކާލީ ކރ ނަޝީދު ހަމަމޮޅީ\nދެން އިންޓަރނެޓް އަގުހެޔޮވޭ.......................\nމާޗް 1, 2021 14:21\nމިހުރިހާދުވަހު މަލީހުމިއުޅުނީ އިންޓަނެޓް ސްޕީޑުގަ ވާޖަހައިގެންތާ !!\nފުވައްމޮލޮ ކެ ޒުވާނުންވެގެން މަލީހުށަ ފަންޑުފޭށައްބާންނަހިނގައު، އެހެންނުންފަހެނާ އެ ކަލޯ ބަނޑަހަމަރޮވޭންނެން..\nކޮބާ ހީ ވެއްޖެ ކަމެއްހެން ދެން އޮތީ އައިޝާ ހުސެން އިމްރާން ޔުމްނާ މިކަހަލަ ކުދިން ބޭރުކުރުން. ޢަހަރުމެން ވެރިކަން ކުރާ ޕާޓީ ކުދިން ނަށް އެގޮޑި ހަވާލުކުރުން. ދޯ ފުލެޓް ދޮންބޭ.ނަމަ ނަމަ ދޮންބެ އާއި ނުކުޅޭތި .\nމާޗް 1, 2021 14:42\nފަހަރަކުގަހެއްކަނޑަމުންގޮސްދާމޫގަނޑުގަވަޅިންނުޖަހާތި! ދެގަޑިދޭތެރޭދުފާލާނެ ކުރުވަނިބިލެތްކޮޅެއްނުލިބިދާނެ ނަމަނަމަ ލަނބުރާނުގަ ވަޅިޖެހުނަނުދޭތި! އޭރުންއަޅުވާފަހުރި ތުންމަޅި ނެއްޓި ބޯޖެހިތާނަގޫޖަހާފަ ނޫނީ އަތަށްފުއްކޮޅުދީފަ ފިލާފާނެ\nމާޗް 1, 2021 14:59\nލާދީނީ ބައެއްދެންކޮންވޮސްނުމެއްހުންނާނީ މާދަންވެސްމަރުފަލިޖަހަންވީމައިއްތިހާދު\nމާޗް 1, 2021 15:03\nވަޒީރުގެ ޒިންމާއެއްދޯ އެ މިނިސްޓްރީ އެއްގެ ގާނޫނުތައް ހަދާ ފާސްކުރުމަށް މަޖިލީހަށް ފޮނުވުމަކީ. މަލީހުއަށް އެކަން ވިތަ؟ ކަމެއް ނުކުރާތީވެ ދޯ ނުދެއްކެނީ. ތަންކޮޅެއް ހަރުދަނާ މީހުން ވަޒީރު ކަމަށް އައްޔަނު ކޮއްބަލަ. އެއީކީ ޖާރިޔާއިން އެއް ނޫނެއްނު.\nމާޗް 1, 2021 15:04\nދެން ލާ އެތަނައް ރީނދޫވަގެއް، އެއީނު ތިޔަ ޕްލޭންއަކީ !!\nމާޗް 1, 2021 15:09\n(1) މަލީޙް ވަކިކުރުމުގެ އިތުރުން މި މަޤާމް އަކީ އުވާލަން ޖެހޭ މަޤާމެއް. ރޮކެޓް އުފައްދާ ޤައުމެއް ނޫން ރާއްޖެ އަކީ. ހަނދަށް ރޮކެޓް ފޮނުވާ ޤައުމު ތަކުގައި ސައިންސް އެންޑް ޓެކްނޮލޮޖީ ގެ މަޤާމް އޮންނަނީ. (2) މި ހުންނަނީ މުޅިން ވެސް މައުމޫން އޭނާ ގެ ޢާއިލާ ގެ މެމްބަރުންނަށް އަތް އުރާލައިގެން ހުރެ ރައްޔިތުން ގެ ޖީބުން މުސާރަ ދޭން ހަދާފަ ހުންނަ މަޤާމް ތައް. ކުރިން ވަނީ މިދުޙަތު ހިލްމީ މި މަޤާމް އަށް މައުމޫނު ޢައްޔަނު ކޮށްފާ. މިދުޙަތު ޙިލްމީ އަކީ މައުމޫނު ގެ އެއްބަފާ ދައްތަ، ސަކީނާ ޢަބްދުލް ޤައްޔޫމް ގެ ދަރިއެއް. (3) ހަމަ މިމޭރުމުން މައުމޫން ގެ ދަރިފުޅު، ޔުމްނާ މައުމޫނު އަތް އަތްއުރާލައިގެން ހުރެ، ހައްދަވައިން އެއްވެސް މަސައްކަތެއް ނުކޮށް ރައްޔިތުންގެ ޖީބުން ބޮޑު މުސާރަ ގެންދަން "ހެރިޓޭޖް" ކިޔާ މިނިސްޓްރީ އެއް ވަނީ މައުމޫނު ގެ ރޭވުމުން ހަދާފަ. (4) ރާއްޖޭގައި ހުރި ދެތިން ހަވިއްތަ ބަލަހައްޓާށާއި އިންޓަރނެޓް ގެ ސްޕީޑް ބަލަހައްޓާލާން މިނިސްޓްރީ ތަކެއް (ރައްޔިތުން ބަނޑަށް ޖެހިފަ ތިއްބަ) ހަދާކަށް ނުޖެހޭ. (5) މައުމޫނު ގެ ދަރިންނަށް ބޭކާރު ޙަރަދު ކުރަން މިޖެހެނީ ރައްޔިތު މީހާ ގޮހޮރަށް އެއްޗެއް ވައްޓާ ނުލާހުރެ، ރައްޔިތު މީހާ ގެ ރޯގޮހޮރުން ލާރި ނަގައިގެން. (6) މި ދެ މަޤާމު އުވާލާ އެހެން މިނިސްޓްރީ ތަކާއި ޙަވާލުކުރަން ޖެހޭ.\nމާޗް 1, 2021 19:24\nޒަހާ އަކީވެސް ކަންނެތްމީހެއް. މައުމޫނުގެ ބައްޕަ ޢަބްދުލްޤައްޔޫމް ސީދީ އަށްމުނިކާފަކިޔާ މީހެއް.\nމާޗް 1, 2021 15:23\nތަމެންގެ ވެރިކަމުގެ ދުވަސް ދަނީއޭ ބުނަން މަމެން ނެތީމޭ މަލީހު މެން ދިޔައިމުން ދެން ތަމެންގެ ވެރިކަން ނިމެން މާގިނަ ދުވަސް ނުނަގާނެއޭ ޑރ. ޖަމީލު ޓީމް ރިޖެނެެރޭޓް ކުރަނީއޭ އެއިރުން ދެން ތަމެން އަނގަވަތަށް ވެއްޓޭ ތަން ބަލަން މަމެން ތިބޭނަމޭ ބުނަން މަމެން ނެތީމޭ ނެތީމޭ ނެތީމޭ ނެތީމޭ...\nމާޗް 1, 2021 15:39\nތީ ދެން މާ ކުރިންވެސް އެނގިފަ އޮތް ކަމެއް . ރީދޫ ނޫން ހުރިހާ މީހުންވެސް ވަ ކި ކުރާނެ ކަން ވަޒީފާ ދޭން ޖެހިފަ ތިބި ގިނަ ބަޔަ ކު އެބަ ތިބި އަދިވެސް\nހެހޭހެހޭ.. ރާކަނި މަސްކެވިފަ ހުންނާނީ\nމާޗް 1, 2021 15:56\nހައްގު ބަސް ބުނުމަކީ އާއިލީ ތަރުބިއްޔަތެއް ކަމަށް ޑރ. ޖަމީލް ވިދާޅުވާނަމަ ދެން ކެނެރީގެ ނަޝީދު އިސްތިއުފާ ދޭންވީއޭ ދޮގާއި މަކަރާއި ހީލަތް ހަދައިގެން ވަލު ދޮރާށިން ވެރިކަމަށް އަންނަން ވެގެން ވެލާނާ އެއާރޕޯރޓް އިންޑިއާގެ ވަގުންނަށް ވިއްކާލަން ވެގެން ކެނެރީގެ ނަޝީދު ރާވާ ބޮޑެތި މަކަރާއި ހީލަތުގެ ރޭވުން ތަކޭ މިފެންނަނީ ތަމެންގެ ވެރިކަން ވަރަށް އަވަހަށް ތަމެންގެ މުއްދަތު ހަމަ ނުވަނީސް ބަންޑުން ޖަހާލާ ތަން ދެކެން މަމެން ތިބޭނަމޭ ތަމެން ދެން މަހަށް ދޭބަލަ މަހަށް މަހަށް މަހަށް މަހަށް ދޭބަލަ...\nމާޗް 1, 2021 16:16\nކެނެރީގެ ނަޝީދު މަޖްލީހުގެ ރައީސް ކަމުންނާއި މެމްބަރު ކަމުން ބޭރުކުރަންވީއޭ އެކަލޭގެ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ\nމާޗް 1, 2021 16:18\nއިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް އިންޑިއާ އައުޓް މަޖްލީހުގެ ރައީސް އައުޓް\nއެއްކަލަ ޕޕމ ގޮލާ ރިލޯޑްކޮއްފި...\nމާޗް 1, 2021 16:29\nކެނެރީގެ ނަޝީދު ރަައްޔިތުން ނިކުމެ އެބަޖެހޭ މަޖްލީހުގެ ރައީސް ކަމުން ބޭރުކުރަން އަދި އެކަލޭގެ އެބަޖެހޭ މަޖްލީހުގެ މެމްބަރު ކަމުންވެސް ބޭރު ކުރަން އެކަލޭގެ ބޭރުކުރޭ އެއީ ބޮޑު ބަލއކޭ ރައްޔިތުންނަށް ދިމާވެފައި އޮތް އެކަލޭގެ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ\nހޭނުޖެހޭ ކުޑަކުދިން އުޅޭހެން އުޅެނީ ފުރަތަމަ އިހުލާސް ތެރިން ދެންލާރި\nމާޗް 1, 2021 16:59\nމާޗް 1, 2021 20:15\nކޮން މަޖްލީހެއްތޭ ބޮޑު އެއް މަޖްލީސް އޮންނާނީ އިނގޭތޭ ތަމެން މަޖްލީސް އޮޅާލަބަލަ އޮޅާލާ އޮޅާލާ އޮޅާލާ އޮޅާލާ އޮޅާލާ އޮޅާލާ\nމާޗް 1, 2021 21:23\nދެން ޑިމޮކްރަސީ ގިރައިގެން ބޮއިބަލަ ކަލޭމެން.


Fashion Show Gai Handbag Thah Dhahkaalee Model Inneh Noon, Dron Thakeh - Vaguthu\nމިއަދު ހިނގަމުންދާ މުހިއްމު ކަންތައްތައް - 8 ގަޑިއިރު ކުރިން\nފެޝަން ޝޯވގައި ހޭންޑްބޭގްތައް ދައްކާލީ މޮޑެލުންނެއް ނޫން، ޑްރޯންތަކެއް\nޑްރޯން ބޭނުންކޮށްގެން ހޭންޑްބޭގްތައް ދައްކާލަނީ- ފޮޓޯ: ގެޓީ\nމަޝްހޫރު ބްރޭންޑުތަކުގައި ހެދުންތަކާއި އެނޫންވެސް އެފަދަ ތަކެތި އިޝްތިހާރުކުރުމަށް ބާއްވާ ފެޝަން ޝޯވތަކުގައި ފެންނަނީ، ބޮޑު އަގު ދީގެން ގެނެސްފައިވާ މޮޑެލުން، އެއެއްޗެއްސާއެކު ރޭމްޕުމަތީގައި ހިނގާ މަންޒަރެވެ. ދުނިޔޭގެ ކޮންމެ ހިސާބެއްގައިވެސް ކަން ހިނގާ ގޮތަކީ މިއީއެވެ.\nއެހެންނަމަވެސް، މަޝްހޫރު ބްރޭންޑެއްކަމުގައިވާ "ޑޮލްސް އެންޑް ގަބައްނާ"، އެކުންފުނީގެ ހޭންޑް ބޭގްތައް، ފެޝަން ޝޯވ އެއްގައި ދައްކާލީ ތަފާތު ގޮތަކަށެވެ. މޮޑެލުން ނުވަތަ އެހެން ބައެއް ބޭނުންކުރުމުގެ ބަދަލުގައި، އެކުންފުނިން ބޭނުންކުރީ ޑްރޯން އެވެ. ޓެކްނޮލޮޖީގެ ބޭނުން ހެޔޮ ގޮތުގައި ހިފީއެވެ.\nމައުލޫމާތު ލިބިފައިވާ ގޮތުގައި މިގޮތަށް ކަންތައް ކޮށްފައިވަނީ އިޓަލީވިލާތުގެ މިލާނުގައި ކުރިއަށް ގެންދިޔަ ފެޝަން ޝޯވ އެއްގައެވެ.\nމިއީ މިފަދަ ގޮތަކަށް ފުރަތަމަ ކުރިއަށް ގެންދިޔަ ފެޝަން ޝޯވ ކަމުގައިވާއިރު، ކުދި ކުދި އުނދަގޫތަކާ ކުރިމަތިވިކަމަށްވެއެވެ. އެގޮތުން، ޑިޒައިނަރުންނަށް މިކަން މެނޭޖްކުރަން ދަތިތަކެއް ކުރިމަތިވިއިރު، ޝޯވ ކުރިއަށް ގެންދިޔަ ތަނުން ވައިފައި ކަނޑާލަން ޖެހުނުކަމަށްވެސްވެއެވެ.\nއެހެންނަމަވެސް، މިކަމަކީ ދުރު މުސްތަޤުބަލަށް ވިސްނާއިރު ވަރަށް ޚަރަދު ކުޑަ ގޮތަކަށް ވާނެކަމަށް ބެލެވެއެވެ. އެއީ، ޑްރޯންތައް ގަންނަން ޖެހޭނީ އެއް ފަހަރުކަމުގައިވެފައި، ދެން ކޮންމެ ޝޯވ އެއްގައި އެއް ޑްރޯންތަކެއް ބޭނުންކުރެވޭނެތީއެވެ. ކޮންމެ ޝޯވ އަކަށް ވަކިވަކިން މޮޑެލް އަށް ފައިސާ ދޭން ނުޖެހޭނެތީއެވެ.\nފަސް އަހަރު ކުއްޖަކު ޗޭނުން ބަދެފައި ވަނިކޮށް ސަލާމަތްކޮށްފި


Afghan safeeru ge dharifulhu raheenu kuri kamu ge hekkeh neii: Pakistan | ThePress\nއަފްގާން ސަފީރުގެ ދަރިފުޅު ރަހީނު ކުރި ކަމުގެ ހެއްކެއް ނެތް: ޕާކިސްތާން\nޕާކިސްތާނުގެ ދާހިލީ ވަޒީރު ޝައިހު ރާޝިދު / ޑެއިލީ ޓައިމްސް\nއަފްގާނިސްތާނުން ޕާކިސްތާނަށް ކަނޑައަޅާފައި ހުންނަވާ ސަފީރުގެ އަންހެން ދަރިފުޅު، ސިލްސިލާ އަލީހިލް ވަގަށް ނަގާ، ރަހީނު ކޮށްފައި ވާ ކަމަށް ބުނެ ފެންމަތިވެފައިވާ މައްސަލާގައި، އެއީ ހަގީގަތުގައިވެސް ހިނގި ކަމެއް ކަމަށް ބުނެވޭ ވަރުގެ ހެކި ފެނިފައި ނުވާ ކަމަށް، ޕާކިސްތާނުގެ ބޮޑުވަޒީރު އިމްރާން ހާންގެ ވަޒީރަކު ވިދާޅުވެއްޖެއެވެ.\nއަފްގާނިސްތާނުގެ ފޮރިން މިނިސްޓްރީއިން މީގެ ކުރިން ހާމަ ކޮށްފައި ވާ ގޮތުގައި ސިލްސިލާ ވަގަށް ނަގާ، ރަހީނު ކޮށްފައި ވަނީ ޓެކްސީއެއްގައި ދުއްވަމުން ދަނިކޮށެވެ. އަދި އެތައް ގަޑިއިރެއް ވަންދެން ރަހީނެއްގެ ގޮތުގައި އޭނާ ބައިންދާފައި ވާ ކަމަށްވެސް އަފްގާނިސްތާނުން ބުނެއެވެ. މި ހާދިސާގައި ސިލްސިލާއަށް ބޮޑެތި އަނިޔާތަކެއް ކޮށްފައި ވާ ކަމަށްވެސް އަފްގާނިސްތާނުގެ ފޮރިން މިނިސްޓްރީ އިން ވަނީ ބުނެފައެވެ.\nއަފްގާނިސްތާނާއި ޕާކިސްތާނަކީ ދިގުދެމިގެން ގޮސްފައިވާ ހީނަރު ގުލުމެއް އޮތް ދެ ގައުމެވެ.\nއަފްގާނިސްތާނު ސަފީރުގެ އަންހެން ދަރިފުޅު ވަގަށް ނެގާ، އަނިޔާ ދިން ކަމަށް އަފްގާނިސްތާނުން ބުނަމުން ދާ މައްސަލާގައި، ޕާކިސްތާނުގެ ދާހިލީ ވަޒީރު ޝައިހު ރާޝިދުވެސް ވަނީ ރަހީނު ކުރުމުގެ ޖަރީމާއެއް ހިންގާފައި ނުވާ ކަމަށް ވިދާޅުވެފައެވެ.\nބުނެވޭ ގޮތުގައި ޕާކިސްތާނުގެ ކަމާ ބެހޭ ފަރާތްތަކުން ވަނީ 700 ގަޑިއިރުގެ ސީސީޓީވީ ފުޓޭޖުގެ އިތުރުން 200 އެއް ހާ ޓެކްސީ ބަލާ ފާސް ކޮށްފައެވެ. ނަމަވެސް އިސްލާމްއާބާދުން ސިލްސިލާ ވަގަށް ނަގާ، ރަހީނު ކުރި ކަމުގެ ހެއްކެއް ފެނިފައި ނުވާ ކަމަށް ޕާކިސްތާނުން މިހާރު ދަނީ ބުނަމުންނެވެ.\nއަފްގާނިސްތާނުގެ ތުހުމަތުތަކަކީ ޕާކިސްތާނުގެ އަގު ވައްޓާލަން ދައްކާ ވާހަކަތަކެއް ކަމަށާ، ސިލްސިލާގެ ވާހަކަތައް ހުރި ގޮތާއި، ޕާކިސްތާނުން ހޯދި ހޯދުންތަކުން އެނގުނު އެއްޗަކާ ދެމެދު ފުށޫ އެރުންތަކެއް ހުރި ކަމަށްވެސް ރާޝިދު ވަނީ ވިދާޅުވެފައެވެ.\nއަދި މިކަމަކީ ޕާކިސްތާނުން އަޅާ ނުލާ ދޫކޮށް ލާނެ ކަމެއް ނޫން ކަމަށްވެސް ޕާކިސްތާނުގެ ދާހިލީ ވަޒީރު ވަނީ ވިދާޅުވެފައެވެ.\nސިލްސިލާ ވަގަށް ނަގާ، ރަހީނު ކުރި ކަމަށް ބުނާ ހާދިސާއާ ގުޅިގެން އަފްގާނިސްތާނުން ވަނީ، އެ ގައުމުން ޕާކިސްތާނަށް ކަނޑައަޅާފައި ހުންނަވާ ސަފީރު އަނބުރާ ގައުމަށް ގެންދިއުމަށް ނިންމާފައެވެ. ސަބަބެއް ކަމުގައި ބުނަނީ ސަލާމަތީ ގޮތުން ނުރައްކާ ކުރިމަތިވުމެވެ.\nއަފްޣާނިސްތާނު ދުނިޔެ ޕާކިސްތާން


Kareena ge dhevana dharifulhu Jeh ge photo viral vejje\nކަރީނާގެ ދެ ވަނަ ދަރިފުޅު ޖޭ ފޮޓޯ ވައިރަލްވެއްޖެ\nކަރީނާ ފޮތް ނެރެނީ\nކަރީނާ އޭނާގެ ދަރިފުޅު ޖޭ އާއެކު\nކަރީނާ ކަޕޫރާއި ސައިފް އަލީ ހާންގެ ފުރަތަމަ ދަރިފުޅު ތައިމޫރަކީ ވެސް ކުޑަވަރެއްގެ ސެލެބްރިޓީ އެކެވެ. އޭނާގެ ފަސް ފަހަތުން ވެސް ޕަޕަރާޒީން ދުވާ ވަރުން އެ ކުއްޖާއަށް ވެސް އުނދަގޫވާ ދަރަޖައަށް ކަންތައް ވަނީ ގޮސްފަ އެވެ.\nމި ދެމަފިރިންނަށް ދެ ވަނަ ދަރިއަކު ވެސް މިހާރު ވަނީ ލިބިފަ އެވެ. އެއީ ޖޭ އަލީ ހާން އެވެ. ކަރީނާ ވިހޭ ދުވަހުން ފެށިގެން ޖޭ ގެ ފޮޓޯ ހޯދަން ޕަޕަރާޒީން ވަރަށް މަސައްކަތް ކޮށްފައި ވެއެވެ. ނަމަވެސް މިހާތަނަށް އެމީހުންގެ އަތުގައި އެންމެ ފޮޓޮއެއް ވެސް ނުޖެހެ އެވެ.\nއެހެން އޮއްވާ ކުއްލިއަކަށް މީގެ ދެ ދުވަހެއް ކުރިން ޖޭ ފޮޓޯއެއް އިންޓަނެޓުގައި ދައުރުވާން ފެށި އެވެ. ފޮޓޯ ބަލާހިތުން ތިބި މީހުން ގިނަ ކަމުން އިސާހިތަކު މި ފޮޓޯ ވަނީ ވައިރަލް ވެފަ އެވެ.\nޖޭ އުފަންވީ 2021 ގެ ފެބްރުއަރީ 23 ވަނަ ދުވަހު އެވެ. މިހާތަނަށް ދަރިފުޅުގެ ފޮޓޯއެއް ކަރީނާ ޝެއާ އެއް ނުކުރެ އެވެ. މިހާރު ވައިރަލް ވެގެން އުޅޭ ފޮޓޯއަކީ ކަރީނާގެ ބަނޑުބޮޑުއިރުގެ ވާހަކަތައް ލިޔެފައިވާ ފޮތެއް "ޕްރެގްނަންސީ ބައިބަލް" ގެ ނަމުގައި ދާދިފަހުން ނެރުނުއިރު އެ ފޮތުގައި ޝާއިއު ކޮށްފައިވާ ފޮޓޯއެކެވެ. މިއީ ޖޭގެ ނިތްކުރިއަށް ކަރީނާ ދޮނެއް ދެނިކޮށް ނަގާފައިވާ ފޮޓޯއެކެވެ. ފޮޓޯ ނަގާފައިވާ ގޮތުން ޖޭގެ މޫނު މާ ރީއްޗަކަށް ފޮޓޯއަކުން ނުފެނެ އެވެ.\nކަރީނާގެ ފޮތަށް "ޕްރެގްނަންސީ ބައިބަލް" ނަސާރާއިންގެ ގްރޫޕަކުން ރުޅިގަދަ ވެގެން ކަރީނާ އާއި އިތުރު ދެ މީހަކާ ދެކޮޅަށް ފުލުހުންނަށް މައްސަލައެއް ވަނީ ހުށަހަޅާފަ އެވެ. ނަސާރާ ގްރޫޕުން ބުނަނީ ކަރީނާ އެފޮތަށް ކިޔާފައިވާ ނަމުގެ ސަބަބުން އެމީހުންގެ ދީނުގެ ހުރުމަތް ކެނޑޭ ކަމަށެވެ.


ފުވައްމުލަކު ގިރާ ސަރަހައްދު ހިމާޔަތް ކުރަން ކުރެވޭ މަސައްކަތް – ކަހަނަލަ\nމިލިޔުމަކީ ފުވައްމުލަކު ގިރާ ސަރަހައްދު ހިމާޔަތް ކުރުމަށް ކުރެވޭ މަސައްކަތުގެ މައުލޫމާތު ފޯރުކޮށްދިނުމަށް ލިޔެވޭ ލިޔުމެކެވެ. މި ކަމާއި ގުޅިގެން ސަރުކާރުން އަދި އެހެން ފަރާތްތަކުން ކުރަމުންދާ މަސައްކަތްތަކުގެ މައުލޫމާތު މީގައި ހިމެނޭނެއެވެ.\nފޮޓޯ: އަޝްރަފް ނޫމާން\nއޭޕްރީލް 2019: ފުވައްމުލަކުގެ ގޮނޑުދޮށް ހިމާޔަތްކުރުމުގެ މަޝްރޫއު ހިންގާނެ ފަރާތެއް ހޯދުމަށް ޕްރޮކޮލިފިކޭޝަން އަށް ހުޅުވާލުން. މިކަން ހުޅުވާލެވުނީ ޕްރީ ކޮލިފިކޭޝަންއަށް ކުވޭތް ފަންޑުގެ ނޯ އޮބްޖެކްޝަން ނޮވެމްބަރު 2018ގައި އަދި އޯރިއޯގެ ނޯ އޮބްޖެކްޝަން މާޗް 2019 ގައި ލިބުމަށް ފަހު. ތިން ޕާޓީއަކުން ޝައުގުވެރިކަން ފާޅުކުރި. އޯރިއޯގެ ޝަރުތަކަށް ވެފައި އޮތް ކުރިމަތިލާ ކުންފުނިތަކަކީ އަހަރީ އާމްދަނީ މަދުވެގެން 100 މިލިއަންޑޮލަރު ލިބޭ ކުންފުނިތަކަށް ވާން. އެސަބަބާއި ހެދި ޝައުގުވެރިވި ފަރާތްތައް އެހާ މަދުވީ. މިވަރުގެ ޕްރޮޖެކްޓަކަށް ތިން ކުންފުންޏާއެކީ ޓެންޑަރ ކުރުން ކުރިއަށް ގެންދިއުމަށް އޯރިއޯއިން ބޭނުމެއް ނުވި. އެހެންވެ އަހަރީ އާމްދަނީ 50 މިލިއަން ޑޮލަރަށް ދަށްކޮށް އަލުން ޕްރިކޮލިފިކޭޝަން ހުޅުވާލަން އޯރިއޯއިން އެދުނު. (މައުލޫމާތު: މިނިސްޓަރ އަސްލަމް)\n← ކެޑެމޫލެފަރޮ ހިމާޔަތް ކުރަންޖެހޭ


ދޮގު މައުލޫމާތު ދިން ކަމަށް ބަލައި ޑރ. ޝަހީމަށް ފިޔަވަޅު އަޅަން ކޮމިޓީން ނިންމައިފި – Haftha\nSun,7June, 2020, 3:14 pm\nދޮގު މައުލޫމާތު ދިން ކަމަށް ބަލައި ޑރ. ޝަހީމަށް ފިޔަވަޅު އަޅަން ކޮމިޓީން ނިންމައިފި\nދީނީ އިލްމުވެރިޔާ ޑރ. އަފްރާޝީމު އަލީ އަވަހާރަކޮށްލި މައްސަލައިގެ ތަހުގީގަށް، ދޮގު މައުލޫމާތު ދިން ކަމަށް ބަލައި އަފްރާޝީމު އަވަހާރަކޮށްލިއިރު އިސްލާމިކް މިނިސްޓަރަކަށް ހުންނެވި ޑރ. މުހައްމަދު ޝަހީމު އަލީ ސައީދަށް ގާނޫނީ ފިޔަވަޅު އަޅަން ރައްޔިތުންގެ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީން ނިންމައިފިއެވެ.\nއަފްރާޝީމު އަލީގެ މަރާ ގުޅިގެން މަރު ކޮމިޝަނުން ތައްޔާރުކުރި ތަހުގީގީ ރިޕޯޓް ދިރާސާކޮށް ކޮމިޓީން އެކުލަވާލި ރިޕޯޓުގައި ބުނެފައިވަނީ، ޑރ. އަފްރާޝީމުގެ މަރާ ގުޅޭގޮތުން ހިންގާފައިވާ އެކިއެކި ކަންކަމުގެ މައުލޫމާތު އެކި ގޮތްގޮތުން އެކި މިންވަރަށް ޑރ. ޝަހީމާއެކު 36 ފަރާތަކަށް ލިބިފައިވާކަން ރިޕޯޓުގައި ފާހަގަކުރެވޭ ކަމަށެވެ.\nއޭގެ ތެރޭގައި ޑރ. އަފްރާޝީމު މަރާލުމުގެ ސީދާ އަމަލު ހިންގުމުގެ މައުލޫމާތު ލިބިފައިވާ ފަރާތްތަކާއި އެ ޖަރީމާ ހިންގުމަށް ރޭވި ރޭވުމުގެ މައުލޫމާތު ލިބި، އެ މައުލޫމާތު ހިއްސާކުރަންޖެހޭ ވަގުތުގައި ހިއްސާ ނުކޮށް ތިބި ފަރާތްތަކާއި އެ މައުލޫމާތު ގަސްދުގައި ސިއްރުކުރި ފަރާތްތައް ހިމެނެއެވެ.\nއެހެންކަމުން ކޮމިޓީގެ ރިކޮމެންޑޭޝަންގެ ހަތްވަނަ މާއްދާގައި ބުނެފައިވަނީ، އަފްރާޝީމު އަލީ މަރާލުމުގެ ޖަރީމާއާ ގުޅޭ އެކިއެކި ކަންކަން އެކި މިންވަރަށް އެނގިތިބި ސިއްރުކުރި ފަރާތްތަކާމެދު ލަސްނުކޮށް ގާނޫނީ ގޮތުން އަޅަންޖެހޭ ފިޔަވަޅު އެޅުމަށެވެ.\nއަފްރާޝީމުގެ މަރާ ގުޅޭގޮތުން މަރު ކޮމިޝަނުން ތައްޔާރުކުރި ރިޕޯޓުގައި ބުނެފައިވާ ގޮތުން، އަފްރާޝީމް އެނބުރި ދީނަށް ރުޖޫއަވެ މީޑިއާގައި އެކަން އިއުލާންކޮށްފިނަމަ އެ މެސެޖު ފޮނުވި ބަޔަކު އަފްރާޝީމުދެކެ ލޯބިވާނެ ކަމަށް ބުނާ ޓެކްސް މެސެޖެއް، އަފްރާޝީމް އަވަހާރަ ކޮށްލުމުގެ ކުރިން ޑރ. ޝަހީމަށް ލިބިވަޑައިގެންފައިވާ ކަމަށެވެ.\nނަމަވެސް އެ މެސެޖު ފޮނުވި ފަރާތް ހަނދުމަފުޅު ނެތް ކަމަށް ވިދާޅުވެ ކޮމިޝަނަށް އެ މައުލޫމާތު ސާފުކޮށްދީފައި ނުވާ ކަމަށާއި ރިޕޯޓްގައި ބުނެފައިވެއެވެ.\nއޭގެ އިތުރުން އަފްރާޝީމް އަވަހާރަކޮށްލި ދުވަހު، އޮކްޓޯބަރު 1، 2012 ގައި އޭރު އިސްލާމިކް މިނިސްޓަރުގެ މަގާމުގައި ހުންނެވި ޑރ. ޝަހީމްއާ ބައްދަލު ކުރެއްވުމަށް އަފްރާޝީމް އިސްލާމިކް މިނިސްޓްރީއަށް ވަޑައިގެންނެވި ކަމަށް ރިޕޯޓުގައި ބުނެފައިވެއެވެ.\nއަފްރާޝީމުގެ މަރާ ގުޅިގެން މިއަހަރުގެ ޖުލައި މަހު މަރުތައް ބަލާ ކޮމިޝަނަށް ޑރ. ޝަހީމް ފޮނުއްވި ލިޔުމެއްގައި އެދުވަހު އޭނާއާ ބައްދަލު ކުރެއްވުމަށް އަފްރާޝީމް ވަަޑައިގެންނެވީ ޝަހީމު އެދި ވަޑައިގެން ނޫން ކަމަށް ވިދާޅުވެފައިވާ ކަމަށާއި ނަމަވެސް ދެ ބޭފުޅުންގެ ދެމެދުގައި އެ ދުވަހު އެސްއެމްއެސް އިން ބަދަލުކުރި މެސެޖުތަކުން، އެރޭ އަފްރާޝީމް އެރުއްވި ޓީވީ ޕްރޮގްރާމާ ބެހޭގޮތުން އެ ދުވަހުގެ މެންދުރު 1:00 އަށް އިސްލާމިކް މިނިސްޓްރީއަށް ވަޑައިގަތުމަށް ޝަހީމް ދަންނަވާފައިވާ ކަމަށް އެނގެން އެބައޮތް ކަމަށް ރިޕޯޓުގައިވެއެވެ.\nއަދި ބުނެފައިވަނީ، އަފްރާޝީމު އަވަހާރަކޮށްލުމުގެ ކުރިން ޓީވީ މޯލްޑިވްސްގެ ޕްރޮގްރާމަކަށް އެރުމުގެ ވާހަކަ ޝަހީމާއި އަފްރާޝީމުގެ މެދުގައި ދެކެވިފައިވާ ކަމަށާއި އަދި އެރޭ ޕްރޮގްރާމަށް އެރުމަށް ހުށަހެޅުއްވީ ވެސް ޝަހީމު ކަމަށް ބުނެފައިވެއެވެ.\nއޭގެ އިތުރުން ޑރ. އަފްރާޝީމު އަވަހާރަކޮށްލި ދުވަހު ޑރ. ޝަހީމު ރާއްޖެއިން ބޭރަށް ފުރާވަޑައިގެންފައިވާ ކަމަށް ވެސް ރިޕޯޓުގައި ފާހަގަކޮށްފައިވެއެވެ.


Bidheysee Massaikkai Therinnah Enburi Raajje Aadheveynee Vaki Huhdha Ehgge Dhashun\nބިދޭސީ މަސައްކަތްތެރިންނަށް އެނބުރި ރާއްޖެ އާދެވޭނީ ވަކި ހުއްދައެއްގެ ދަށުން\nރާއްޖޭގައި މަސައްކަތްކުރާ ބިދޭސީން ޗުއްޓީއަށް ދިއުމަށްފަހު އެނބުރި ރާއްޖެއަށް އެތެރެވެވޭނީ ވަކި ހުއްދައެއް ލިބިގެންކަމަށް އިކޮނޮމިކް މިނިސްޓްރީން ބުނެފިއެވެ.\nއިކޮނޮމިކް މިނިސްޓްރީން ބުނީ ޗުއްޓީއަށް ދިއުމަށްފަހު ރާއްޖެ އަންނަ ފަރާތްތަކާއި އެމްޕްލޯއިމެންޓް އެޕްރޫވަލް ލިބިގެން އަލަށް ރާއްޖެ އަންނަ ފަރާތްތައް ރާއްޖެ އެތެރެވުމަށް އެ މިނިސްޓްރީން ވަކި ހުއްދައެއް ނަގަންޖެހޭނެ ކަމަށެވެ. އަދި ރާއްޖެ އައުމުގެ 48 ގަޑިއިރު ކުރިން އެ ހުއްދައަށް އެދި އިކޮނޮމިކް މިނިސްޓްރީއަށް ފޯމަކުން ހުށަހަޅަންޖެހޭ ކަމަށްވެސް އެ މިނިސްޓްރީން ބުންޏެވެ.\nއިކޮނޮމިކް މިނިސްޓްރީން ބުނީ އެއީ އާންމު ސިއްހަތުގެ ކުއްލި ނުރައްކަލުގެ ހާލަތުގައި ރާއްޖެއަށް ކޮންމެހެން ގެންނަންޖެހޭ ފަރާތްތަކަށް އެ ފުރުސަތު ހޯދައިދިނުމަށްޓަކައި ދޭން ނިންމާފައިވާ ހުއްދައެއް ކަމަށެވެ.\nއިކޮނޮމިކް މިނިސްޓްރީއަށް ހުއްދައަށް އެދޭތާ 48 ގަޑިއިރުގެ ތެރޭގައި އީމެއިލް މެދުވެރިކޮށް ހުއްދަ ހަމަޖެހިގެންދާނެ ކަމަށް އިކޮނޮމިކް މިނިސްޓްރީން ބުނެއެވެ. ޗުއްޓީއަށް ދިއުމަށްފަހު ރާއްޖެ އަންނަ ބިދޭސީންނާއި އަލަށް އަންނަ ބިދޭސީންނަށް ރާއްޖެ އައުމަށް ހުއްދައަށް އެދޭ ފޯމް މިނިސްޓްރީގެ ވެބްސައިޓް http://employment.trade.gov.mv/ ލިބެން ހުންނާނެކަމަށް މިނިސްޓްރީން ބުނެއެވެ.\nއެ މިނިސްޓްރީން މިގޮތަށް ނިންމީ އެމްޕްލޯއިމަންޓް އެޕްރޫވަލްގެ ދަށުން ރާއްޖެއަށް އަންނަ ބިދޭސީންނަށް ރާއްޖެ އެތެރެ ވެވޭނީ އިކޮނޮމިކް މިނިސްޓްރީން ދޫކުރާ ޚާއްސަ ހުއްދައަކާ އެކު ކަމަށް މޯލްޑިވްސް އިމިގްރޭޝަނުން އިއްޔެ ހަމަޖެއްސުމާ ގުޅިގެންނެވެ.


ކެންޑިޑޭޓުގެ މަންދޫބަށް ވުމަށް ފުރުސަތު ހުޅުވާލުން\n05 ޑިސެމްބަރު 2016, 12:00\n2017 ޖެނުއަރީ 14 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބުގެ ވޯޓުނެގުން އޮންނަ ދުވަހު، ވޯޓުނެގުމާއި ވޯޓުގުނުމުގެ ކަންތައްތައް ހިނގާ ނުހިނގާގޮތް ބެލުމަށް، ވޯޓުލާ، ގުނާ އެމީހެއްގެ މަސްލަހަތު އޮތް ކޮންމެ މަރުކަޒަކަށް 1 (އެކެއް) މަންދޫބަކު ޢައްޔަން ކުރުމުގެ ފުރުޞަތު ލޯކަލް ކައުންސިލްތަކުގެ އިންތިޚާބުގެ ގަވާއިދު 2017 ގެ 24 ވަނަ މާއްދާގެ (ހ) އިން ކޮންމެ ކެންޑިޑޭޓަކަށްވެސް ލިބިދެއެވެ.\nމި ގޮތުން ކެންޑިޑޭޓުންގެ މަންދޫބުންގެ ގޮތުގައި ކުރިމަތިލައްވާ ފަރާތްތަކަށް 2016 ޑިސެމްބަރު 06 ވާ އަންގާރަ ދުވަހުގެ ހެނދުނު 8:00 އިން ފެށިގެން 2016 ޑިސެމްބަރު 14 ވާ އަންގާރަ ދުވަހުގެ ހަވީރު 4:00 އާ ހަމަޔަށް އެ ފުރުޞަތު ހުޅުވާލައިފީމެވެ.\nމި ލޯކަލް ކައުންސިލްތަކުގެ އިންތިޚާބު ގެ ކަންތައްތައް ހިނގާނުހިނގާގޮތް ބެލުމަށް ކެންޑިޑޭޓުންގެ މަންދޫބުންނަށް ހުއްދަ ދެވޭނީ އަންނަނިވި ޝަރުޠުތައް ފުރިހަމަވާ ފަރާތްތަކަށެވެ.\nލޯކަލް ކައުންސިލްތަކުގެ އިންތިޚާބުގައި ވޯޓު ދިނުމުގެ ޙައްޤު ލިބިފައިވާ މީހަކު ކަމުގައިވުން.\nފަނޑިޔާރަކުކަމުގައި އަދި މިނިވަން މުއައްސަސާ ތަކުގެ ވެރިންނާއި މެންބަރުން ކަމުގައި ނުވުން.\nވޯޓު ނެގުމާއި ވޯޓު ގުނުމުގެ ކަންތައްތައް ބެލުމަށް ކެންޑިޑޭޓުން ޢައްޔަންކުރާ މަންދޫބުންނަށް ވުމަށް ޝައުޤުވެރިވާ ފަރާތްތަކުން، ކުރިމަތިލުމަށް ފޯމް ހުށަހަޅާނީ އޮންލައިންކޮށެވެ. އެޕްލިކޭޝަން ފޯމު އޮންލައިންކޮށް ހުށަހަޅުއްވާނީ http://forms.elections.gov.mv މިލިންކު މެދުވެރިކޮށެވެ. އެޕްލިކޭޝަން ފޯމު އޮންލައިންކޮށް ހުށަހަޅާނޭ ގޮތުގެ އުޞޫލު މިލިންކުން ފެންނަން ހުންނާނެއެވެ.\n6 ރަބީޢުލް ޢައްވަލް 1438\n5 ޑިސެމްބަރު 2016